
Dragi prijatelji! 


U našem vremenu mnogi su odbacili Boga. A s 
tim su izgubili pravo na vječni život. Jer Bog sam 
je beskrajni život koji nikad ne prestaje. Tko se nje¬ 
ga odreče, usahnut će kao stablo bez korijena. To je 
svršetak. 

Čuvaj se! Ne daj da tama pobijedi u tebi. Grijeh 
je odvajanje od Boga. Ne daj da grijeh prevlada u 
Tebi, jer je strašno biti daleko od Boga. Mi sad ži¬ 
vimo u vremenu koje je slično vremenu prije općeg 
potopa. Ni onda ljudi nisu mislili o svojem bez- 
božnom životu, nego su ismijavali onoga koji ih je 
opominjao. Dok konačno nije došao potop i sve po¬ 
topio. Prijatelju, danas se traži puno napora da nas 
opća ravnodušnost ne povuče za sobom. 

Isus će doći da spasi ovu Zemlju. On će doći 
svima koji ga ljube, traže i iščekuju. Prijatelju, traži 
Isusa u molitvi! Onda će On doći k tebi i ostati 
uvijek s tobom. On će dati tvojem srcu mir Božji, i 
onu radost koja sve prožima i ispunja “Budite dakle 
budni! Budite pripravni”! 

To ti želi tvoj 

dr. Herbert Madinger 

“Zato i vi budite pripravni” 


Treba biti spreman za Gospodnji dolazak 

“Neka vam bokovi budu opasani a svjetiljke za¬ 
paljene! 

I budite slični onima što čekaju svoga gospo¬ 
dara kad se vraća sa svadbe, da mu odmah 
otvore čim dođe i pokuca. 

Blago slugama koje gospodar, kad dođe, nađe 
gdje bdiju! Zaista, kažem vam, sam će se pri- 
pasati, a njih posaditi za stol te ih dvoriti. 

I dođe li u drugu ili treću noćnu stražu, blago 
njima ako ih tako nađe! 

Ovo upamtite: kad bih znao domaćin u koji će 
čas doći lopov, ne bi dopustio da mu kuću pro¬ 
kopa! 

Zato i vi budite pripravni jer će Sin Čovječji do¬ 
ći u čas kad se ne nadate!” 


Lk 12, 35-40) 





Odakle je ranokršćanska Crkva crpila svoju 
snagu i čvrstu nadu? Iz silnog, zbiljskog iščekiva¬ 
nja povratka Gospodina, koji je On sam najavio: 
“Sin Čovječji doći će u čas kad mu se ne nadate”! 
To čvrsto vjerovanje davalo im je hrabrost, da žive, 
makar malobrojni, tako jednostavno, kako im je to 
Isus svojim primjerom pokazao. Žarki usklik išče¬ 
kivanja kršćanske pracrkve bio je “Dođi, Gospodi¬ 
ne Isuse”! (Otk 22,20). 

Pitaš se: “Je li to iščekivanje bilo opravdano? I 
je li ono i danas na mjestu”? Prijatelju, taj ponovni 
dolazak Gospodinov odvija se na različite načine, 
stupnjevito. Neke si već mogao vidjeti, a druge još 
ne. Dolazak Gospodnji na ovaj svijet sličan je ži¬ 
votu jednog stabla. Najprije dolaze listovi, zatim 
cvjetovi, a onda plodovi. Tako je i s kraljevstvom 
Božjim, koje Gospodin donosi na zemlju. On sam 
je već bio početak takvog kraljevstva Božjeg, klica, 
pupoljak: “Ako li ja Božjim prstom (Duhom Bo¬ 
žjim) izgonim zle duhove, znači daje došlo k vama 
kraljevstvo Božje (Lh 11,20). Isus Krist je bio po¬ 
četak kraljevstva Božjeg. 

No, Isus je obećao da će svoje učenike nakon 
svoje smrti samo na kratko napustiti, i da će ga oni 
uskoro opet vidjeti: “Još malo pa me nećete više vi¬ 
djeti, i opet malo pa ćete me vidjeti” (Iv 16,16). 
Učenici su ponovno vidjeli Isusa, kad im se on 

nakon uskrsnuća ukazao! Ali to još nije bio potpun 
događaj njegovog dolaska, jer čak i nakon pojavlji¬ 
vanja Uskrsnuloga, neki su sumnjali (Mt 28,17). Ta 
sumnja nestala je iz njihovih srdaca tek onda kad je 
Isus na Duhove, na posve novi način, došao izravno 
u njihova srca! Onda više nitko nije sumnjao. Jer 
Isus je tada došao svakom pojedinom, potpuno oso¬ 
bno, po Duhu Svetomu. Sad je Isus bio u njima, 
kako im je obećao: “Primit ćete snagu pošto Duh 
Sveti dođe na vas, pa ćete Mi biti svjedoci...” (Dj 
1 , 8 ). 

Prijatelju, takav način “ponovnog dolaska Gos¬ 
podina” možeš i ti doživjeti. Ti ga moraš čak posve 
osobno doživjeti. Jer Isus ti je obećao da će on oso¬ 
bno doći k tebi ako ga ljubiš. Onda će on doći i u 
tebi se nastaniti (Iv 14,23). Ti ne smiješ živjeti na 
ovom svijetu kao neko napušteno siroće, nego mo¬ 
raš sam Isusa ugledati i u njega vjerovati, jer on u 
tebi stanuje. “Neću vas ostaviti kao siročad. Vratit 
ću se k vama. Još malo i svijet me neće više vidjeti, 
a vi ćete me ponovno vidjeti, jer ja živim, i jer ćete 
i vi živjeti” (Iv 14,18). Kad Gospodin dođe k tebi 
potpuno osobno, onda ćeš taj dolazak Gospodinov 
vidjeti, doživjeti i iskusiti: po miru Božjem u svo¬ 
jem srcu, po njegovoj radosti, koju ti on poklanja. I 
po unutarnjem svjetlu koje ti on daje. Ti ćeš nešto 
“vidjeti”! i po tome će tvoja vjera ojačati. 

Taj dolazak Gospodinov dovršit će se na svr¬ 
šetku vremena. Onda će se vidjeti svi polodovi 
Duha Svetoga! Jer Gospodin Isus će na ovoj zemlji 
uspostaviti svoje kraljevstvo ljubavi, radosti i mira, 
kraljevstvo koje ne će nikad propasti, jer će biti 
duboko sazdano u Bogu; kraljevstvo puno milosrđa 
i molitve; kraljevstvo u kojem Bog sam stanuje 
među ljudima. “On će stanovati među njima, oni će 
biti njegov narod, i on, sam Bog, će biti s njima. On 
će otrti svaku suzu s njihovih očiju” (Otk 21,3). 

Zašto će Isus na svršetku vremena ponovno do¬ 
ći? Prijatelju, zato jer čovjek bez Boga jednog dana 
dolazi do kraja svojih mogućnosti. Sila zla bit će 
onda očevidna: razorene obitelji, razorena stvore¬ 
nja, uništene duše, opustošena zemlja. To je “grijeh 
svijeta”; daje napustio Boga i otišao svojim putem. 
Grijeh je odvajanje. To je smrtonosno. I zato će 
Isus ponovno doći: On će obnoviti zemlju. On će 
uspostaviti svoje kraljevstvo pravednosti i mira. 
Kraljevstvo Božje. 

A ti ćeš Gospodina vjerojatno puno prije vidjeti 
vlastitim očima. On će k tebi doći kad ti dođeš k 
njemu: u trenutku svoje smrti. Onda će za tebe 
osobno biti “propast svijeta”. Onda će se ugasiti za 
tebe zemaljska svjetla i zasvijetliti vječno svjetlo. 
Zato ti Isus govori posve osobno: “Budi pripravan! 
Jer Sin Čovječji doći će u čas kad ga ne očekuješ”. 

Riječ pripravan znači biti spreman za put. U starom 
njemačkom riječ “pripravan” značila je već “puto¬ 
vati”. Prijatelju, kad Bog pokuca na tvoja vrata, 
moraš biti spreman za put! Jesi li pripravan? Jesli li 
spreman za put? 

Isuse, molim te zato za budno srce! 

Tako često si već pokucao na moja vrata. 

Htio si ući u moj život. 

A ja sam bio zaokupljen koječim, 

i nisam Te čuo. 

“Nisam bio kod kuće”. 

Moje srce nije bilo budno. 

Isuse, daj mi budno srce. 

Htio bih Ti otvoriti, kad dođeš. 

Dođi, Gospodine Isuse! 


10 



Vjeran čovjek 


Tada ga Petar zapita: “Gospodine, govoriš li tu 
usporedbu nama ili svima”? 

“Tko je dakle - reče Gospodin - onaj vjerni i 
razboriti upravitelj koga će gospodar postaviti 
nad svojom služinčadi da im u pravo vrijeme 
daje hranu? 

Blago onomu sluzi koga njegov gospodar, kada 
dođe, nađe da radi tako! 

Uistinu će ga kažem vam, postaviti nad svim 
svojim imanjem. 

Ali ako taj sluga pomisli u svom srcu: 'Moj gos¬ 
podar zadugo neće doći' te počne tući sluge i 
sluškinje, jesti, piti i opijati se, doći će gospodar 
toga sluge u dan kad ga ne očekuje i u čas u koji 
i ne sluti te će ga strogo kazniti i dodijeliti mu 
sudbinu među nevjernicima. 


(Lk 12,41-46) 





Kad je Isus pozvao svoje učenike, da budu 
pripravni za dolazak Sina čovječjega, upita ga Pe¬ 
tar, kako se mogu na to pripraviti, i na koga je za¬ 
pravo pri tom mislio. Tada je Isus ispričao prispo¬ 
dobu o vjernom čovjeku; budite kao vjerni upra¬ 
vitelji! Vjeran u malim stvarima svakidašnjice; vje¬ 
ran u svojim dužnostima i poslu; vjeran u svojem 
zvanju i obitelji. Onda ćeš biti pripravan, kad dođe 
Sin čovječji. 

Vjernost je danas postala rijetko čuvena riječ. 
Zato jer ju je gotovo istisnula riječ “sloboda”. Ali 
ne ona sloboda na koju Bog misli; jer Bog pod 
slobodom misli na nešto drugo. Sveto pismo veli: 
Gdje je Duh Gospodnji ondje je sloboda (2 Kor 
3,17). Sloboda je dakle tamo, gdje je čovjek u srcu 
po ljubavi vezan! Onaj tko ljubi, taj je slobodan 
čovjek! On čini sve iz ljubavi, i zato iz slobode! Ne 
prisilno. On se zauzima jer ga nešto veseli, a ne ra¬ 
di novca. On djeluje u miru srca, a ne u neobuz¬ 
danoj gramzljivosti ili pohlepi za vlašću. Ona slo¬ 
boda na koju Bog misli vlada tamo gdje je Duh 
Božji! Tamo gdje postoji savjest, tamo je sloboda. 
Gdje savjest postaje sve slabija, tamo nema prave 
slobode nego buja nešto drugo. Tamo umjesto slo¬ 
bode nastaje samovolja, sebičnost, svojeglavost. 
Prijatelju, prava sloboda je tamo gdje je čovjek u 
duši povezan s Bogom: po ljubavi, slobodi i sa- 

vješti. Gdje vlada takva sloboda kakvu Bog želi, 
tamo je i vjernost! 

Vjernost je plod Duha Božjega (Gal 5,22). Vjer¬ 
nost je prokušana ljubav. Vjernost je jakost i pouz¬ 
danost ljubavi. Vjernost je divan znak da ljudi jedni 
druge poštuju, cijene, gledaju kao blago koje žele 
sačuvati. Kako je divan čovjek koji je vjeran! Vje¬ 
ran kao muž; vjeran i pouzdan u svojem poslu; 
vjeran kao žena, vjeran kao majka svojoj djeci. Isus 
veli u toj prispodobi: budi vjeran čovjek! Onda ćeš 
biti pripravan kad Bog dođe k tebi. Ako si bio 
vjeran u malim stvarima, on će ti povjeriti velike 
stvari! 

Mnogi danas uopće više ne vjeruju da još po¬ 
stoji prava vjernost. Oni misle da je povezanost, 
koja vrijedi zauvijek, nemoguća. “Tko može reći o 
sebi da će biti vjeran do smrti”? Svako obećanje 
vjernosti izgleda im zato praznim, nenaravnim ne¬ 
ljudskim. Zato jer čovjek zapravo ne može raspo¬ 
lagati svojom vlastitom budućnošću. Tako oni vele. 
Tko zna što će biti sutra? Zato ima danas tako puno 
veza “do opoziva”; tako puno neobaveznih veza. 
Prijatelju, zar čovjek zbilja nema snage vezati se 
zauvijek? Zar čovjek ne može biti vjeran? 

Pravu ljubav zapravo nitko ne može obećati os- 
lanjenjući se na sebe. Jedino Bog sam može nam 
darovati takvo predanje i ljubav koje nas čine spo- 

sobnim za stalnu vjernost. Tko se veže uz Boga taj 
od Boga prima takvu ljubav koja je vjerna i čini 
vjernim! Prijatelju, to je velika tajna: prava, vjerna 
ljubav dolazi od Boga! “Ljubav dolazi od Boga. I 
tko god ljubi, od Boga je rođen i poznaje Boga” (1 
Iv 4,7). Tu je presudna točka: naraštaj koji je na¬ 
pustio Boga i ne priznaje više Boga, zapravo i ne 
može biti vjeran! Zato jer on nema onu ljubav koja 
dolazi od Boga. A onaj tko je čovjek vjernosti, čo¬ 
vjek prave ljubavi, takav dolazi od Boga i priznaje 
Boga tko ostaje u toj vjernosti i ljubavi, taj ostaje u 
Bogu i Bog ostaje u njemu (1 Iv 4,17). 

Riječ “vjeran” ide zajedno s riječju “pouzdavati 
se” i “uzdati se”. Tko je vjeran, u njega se može 
pouzdati. Taj te neće ostaviti na cjedilu. Na njega 
se možeš osloniti. Prijatelju, imaš li oko sebe ljude 
na koje se možeš osloniti, koji su vjerni? I obrnuto, 
jesi li ti sam takav čovjek u kojega se netko može 
pouzdati, koji je vjeran? Jesi li vjeran i onda kad 
dođu trenuci krize? Kad je teško? Kad drugi zaluta, 
dospije u nevolju, krene stranputicom? Ostaješ li 
vjeran nekomu i kad taj čini ludosti i zataji? Bog 
nam ostaje vjeran. I onda još. To je vjernost. To je 
ljubav. 

Riječ vjernost označuje i stalnost; biti čvrst kao 
tvrdo drvo, kao hrast. Nevjernost počinje tamo gdje 
je sve postalo klimavo: klimavi moral, nesigurni 

govor, klimavi život, nepouzdani prijatelj, nepou¬ 
zdane veze. Ako se ljudi zapuste i posve rasklimaju 
i raspuste, i dospiju u rasulo, tada vjernost nestaje. 
Prijatelju, ostani čvrst. Ako si vjeran čovjek, 
Gospodin će ti povjeriti nešto veliko. 

Gospodine, hvala Ti, što si mi 
tako dugo ostao vjeran! 

Nisi me ostavio na cjedilu, 
kao što sam ja Tebe ostavio! 

Da, Gospodine, ja sam te često zanemario, 
ali ti mene nisi ostavio. 

Bio sam često daleko od Tebe, 
ali Ti si ostao sa mnom. 

Ti me nisi pustio da padnem, 
nego si mi pružio ruku 
i uspravio me. 

Hvala Ti za Tvoju vjernost! 

Oganj Božji 


Treba se opredijeliti za Isusa 

“Došao sam da bacim oganj na zemlju, pa kako 
bih želio da se već zapalio! 

Moram primiti krštenje. Kako sam tjeskoban 
dok se to ne izvrši. 

Mislite li da sam došao donijeti na zemlju mir? 
Ne, kažem vam, nego razdor. 

Od sada će, uistinu, u jednoj kući od pet člano¬ 
va biti zavađeni: trojica s dvojicom, dvojica s 
trojicom; zavadit će se otac sa sinom, a sin s 
ocem, majka sa kćeri, a kći s majkom; svekrva 
sa snahom, a snaha sa svekrvom”. 

(Lk 12, 49-53) 

Tko je ikad istinski ljubio, taj zna: ljubav je 
plamteći oganj. On zahvaća čitavog čovjeka, ne 
samo njegove vanjske osjećaje i strasti, nego i nje¬ 
govu nutrinu; kao skriveni žar koji obuzima i mije¬ 
nja čitav život. To je logika ljubavi. Samo onaj koji 
joj se predaje, ima ju cjelovitu. Tko se sklanja od 
tog plamtećeg ognja, ostaje hladan. Ljubav ga za¬ 
pravo nije ni zahvatila. 

Prijatelju, shvaćaš li, zašto svi sveci vele: “Naš 
Bog je oganj koji proždire”? (Heb 12,29). “Bog je 
ljubav”! (1 Iv 4,8). I zato je on oganj što proždire. 
(Iv 4,24). On će nas posve obuzeti; sve naše sile i 
čitavo naše srce. Bog je ljubav; i zato će on posve 
biti tvoj, i ti moraš potpuno pripasti njemu. To je 
logika Boga, logika ljubavi, logika svetih; svih 
ljudi koji zbilja vjeruju. Ako uistinu ljubiš Boga, 
postat ćeš mu sličan. Tako kako se to događa svima 
koji ljube. On će ti dati svojega Duha istine, lju¬ 
bavi, predanja i žara. On će te oplemeniti kao što se 
zlato u vatri kuša. (1 Pt 1,7). On će te promijeniti 
do tvojih najdubljih osjećaja. To će biti onda mir 
Božji u tebi, svršetak straha i slijepih požuda, svr¬ 
šetak nasilničkog ponašanja i sebičnosti. Tko pusti 
da ga obuzme oganj Božji, postat će raspoloživ za 
Boga, kao služavka ili sluga, kao oruđe u rukama 
Božjim. Ti pripadaš Bogu, i Bog pripada tebi. Ti si 
s Bogom, i Bog je s tobom. Kad te oganj Božji sve- 

ga prožme, onda mu postaješ sličan, ali i potpuno 
ispunjen njime. Ti si postao dionik Božje naravi (2 
Pt 1,4). 

Isus je došao da nas ispuni tim ognjem Božjim. 
Ivan Krstitelj je pozivao ljude na obraćenje i krstio 
ih u Jordanu vodom, kao simbolom čišćenja srca. 
Ali taj oganj Božji nije im mogao dati: “Ja vas is¬ 
tina krstim vodom. Ali dolazi jači od mene. On će 
vas krstiti Duhom Svetim i ognjem”! (Lk 3,16). 
Isus daje toga Ognja Božjega, Duha Svetoga. Tko 
pusti da ga on obuzme, taj “će izgubiti svoj život”, 
svoj sebični život. Jer će biti sav uronjen u ljubav 
Božju. On ulazi u Ljubav Božju i postiže novi ži¬ 
vot; život ljubavi Božje. To je krštenje Duhom Sve¬ 
tim i ognjem. 

No, u nama se nešto opire tom zahvatu ljubavi. 
U nama se javlja otpor. Čovjek želi sačuvati svoju 
samostojnost. On želi “biti slobodan” i “ostati slo¬ 
bodan”. On se ne želi “vezati”, “ne želi nikome 
“pripadati”, ne želi biti na raspolaganju”. I uopće se 
ne želi promijeniti, postati drukčiji. To je u nama 
“stari Adam”, otpor, duh protivljenja, krhki čovjek, 
koji se opire predanju i da ga netko obuzme. Mo¬ 
derno je “biti hladan”. Čovjek ne želi da se netko 
zagleda u njegovo srce, ne želi da netko uđe u nje¬ 
govo srce. Čak ni Bog! Prijatelju, to je tragedija 

čovjeka: “čovjek čuva svoj život’", (Lk 1,24), ali on 
ga čuva od ljubavi, od Boga, od Ognja Božjega. I 
zato ostaje hladan, bez ljubavi, bez Boga. Čovjek je 
“svoj život izgubio” (Lk 9,24). On je izgubio lju¬ 
bav. On je proigrao najveću mogućnost svojega 
života. 

To je najjači razlog zašto svatko tko nosi oganj 
Božji nailazi na protivljenje, mržnju, pakost, pro¬ 
ganjanje, klevete. To je “krštenje krvlju” svih uče¬ 
nika, svih svetaca, svih priznavalaca i vjerovjesni- 
ka. To je i najdublji razlog zašto je Isus bio raspet: 
htjeli su konačno ugasiti Oganj Božji! Htjeli su 
ukloniti taj “kamen smutnje”. A Isus je tu pokazao 
krajnji znak svojega predanja i ljubavi: krštenje 
krvlju na križu. Od tog Ognja Božjeg on je “izgo¬ 
rio” i umro. Od onda On je luč, svjetlo koje svijetli, 
da rasvijetli noć ovoga svijeta i ogrije ohladnjela 
srca. 

Svatko, tko se dade zahvatiti tim ognjem Bo¬ 
žjim, naići će na otpor i protivljenje. Ljudi ne žele 
da Bog uistinu zavlada njihovim životom. Jer onda 
bi oni izgubili svoju neovisnost. To je logika grije¬ 
ha. Čovjek ne želi biti “sluga Božji” ili “službenica 
Božja”. On ne želi “pripadati Bogu”. Ni onda kad 
Bog njega traži. Zato dolazi naviještanjem istine 
svugdje do rascjepa, odvajanja, razdora. Jedni se 
daju zahvatiti ognjem Božjim, a drugi se snažno 

opiru tome. Jedni se odlučuju za predanje Bogu, a 
drugi za samovolju. 

Prijatelju, daj da oganj Božji gori u tebi! Jer lju¬ 
bav Božja želi te obuhvatiti čitavoga. 

Isuse, zašto seja tako jako opirem 
Tvojoj ljubavi? 

Znam, Gospodine, zašto je to tako: 

Ja se opirem križu, 

koji je povezan sa svakom pravom ljubavlju. 
Gospodine, uzmi me pod svoj križ, 

Jer ja želim ljubav, 
ja želim Tebe. 
ja želim Boga. 

Gospodine, daj mi da se odlučim za Tvoj križ! 

Znakovi našeg vremena 


Znakovi vremena 

A mnoštvo reče: “Kad vidite oblak da se diže 
na zapadu, odmah kažete: 'Dolazi kiša', i bude 
tako. 

Kad vidite da puše južnjak kažete: 'Bit će spa¬ 
rina', i bude. 

Licemjeri! Znate presuditi izgled neba i zemlje. 
Kako onda ne prosudite ovo vrijeme? 

Zašto sami od sebe ne sudite što je pravo? 

(Lk 12, 54-57) 


Da prepoznamo znakove svoga vremena, ne tre¬ 
ba nam znanstveno obrazovanje, je je to pitanje 
srca. Ako srce otvrdne, ono ih ne može raspoznati. 

A ako je srce okrenuto prema Bogu, onda ono i 
danas prepoznaje znakove Božje, znakove krize, 
znkove oluje koji nas opominju: “Obrati se dok 
imaš vremena, jer dolazi oluja”! Znakovi našeg 
vremena pokazuju da se događa nešto loše. Božja 
opomena glasi: “Ne idi tim putem dalje! On te vodi 
u propast”. 

U svoje vrijeme doživljavamo (prvi put u pov¬ 
ijesti čovječanstva) da je čitava Zemlja ugrožena. 
Ne samo pojedini narodi, ili samo jedan kultni 
krug, ili samo jedno životno područje, nego sav ži¬ 
vot na ovom planetu; šume i plodno tlo, vode i kli¬ 
matske prilike, zrak i sam čovjek: njegovo zdravlje, 
njegovo izvorište, njegova obitelj u kojoj odrasta i 
odgaja se; grad u kojem živi, i religija koja mu po¬ 
kazuje put i cilj. Koji znakovi bi još morali doći da 
bi ljudi shvatili Božje znakove i probudili se? U 
velikim gradovima polovica svih brakova se ras¬ 
pada; svako drugo dijete se ubija u majčinom krilu; 
pritiskom i snažnom propagandom razara se vjer¬ 
nost između muža i žene; deset zapovijedi Božjih 
se odbacuju. To je prekid sa svim tajnama. Ne pri¬ 
znaje se razlika između dobra i zla, svetog i grješ¬ 
nog, savjesti i suda Božjega. Gdje se prestaje moli¬ 
ti, nastaju nepravde, sukobljavanja, laž i opsjena. 

Sto se može učiniti da bi se stanje promijenilo? 
Da bi se kriza svladala? Da bi se Zemlja očuvala od 

“apokaliptičkih jahača” (Otk 6,1-8): ratova među 
narodima, građanskih ratova, nestašice i gladnih 
godina, bolesti i masovnih pogibija? 

Ima li još uopće ikakav izlaz iz te pogubne kri¬ 
ze? Bog govori da ima. On ima za grješnika uvijek 
jedan izlaz otvoren. Povratak u Očev dom otvoren 
je i danas čitavom svijetu. Ali ozdravljenje mora 
započeti od temelja, od srca svakog pojedinca. Ne¬ 
ma obraćenja, ni spasenja, ako se hoće promijeniti 
samo sustav, a ne i čovjeka. Bog veli: Čovjek se 
mora promijeniti! Mora se obratiti srcem! Onda će 
na svijet doći ozdravljenje, mir i ljubav. Ozdravlje¬ 
nje će se postići tako da se život ponovno postavi 
na čvrste temelje: na Boga i savjest, dužnosti i od¬ 
govornosti, na pravednost i milosrđe, na ljubav i 
molitvu. To je povratak Božjim zapovijedima, po¬ 
vratak riječi Božjoj, povratak molitvi i životu s 
Bogom. 

Sva otvorena pitanja našeg vremena može se 
riješiti. No, sve to zahtijeva visoku cijenu: sprem¬ 
nost na velike žrtve. Pitanje brojnih rastava brakova 
može se riješiti: to zahtijeva povratak vjernosti, sa- 
mosvladavanju i unutarnjoj povezanosti. Pitanje za¬ 
nemarene djece može se riješiti: to zahtijva brižljivi 
odgoj i vrijeme za takvu djecu! Pitanje umiranja šu¬ 
ma može se riješiti, ali zato bi mnogi trebali odu- 

stati od nepotrebnog korištenja automobila, sma¬ 
njiti trošenje energije, ne živjeti na rastrošnim na¬ 
čin. Pitanje sve brojnijih duševnih oboljenja može 
se riješiti, ali za to treba više mira i zaštićenosti u 
obiteljima, više ljubavi i smislenosti, više srca jed¬ 
nih za druge. Milijune koji će slijedećih godina 
umrijeti od gladi moglo bi se spasiti i zaštititi, ali za 
to treba pravednosti i milosrđa. Ljubav ima svoju 
cijenu. Obraćenje zahtijeva napor povratka počeci¬ 
ma; ponovno započeti; učinjeno dovesti u red; za¬ 
nemareno nadoknaditi; oboljelo izliječiti. Tko je 
dugo prekomjerno pio, neće moći svoju jetru preko 
noći izliječiti. To može uspjeti samo uz žrtve i od¬ 
ricanja. To je tajna križa. Bez križa ljubav ne uspi¬ 
jeva, bez križa nema spasenja. 

Možeš reći: “Što koristi, ako ja odustanem od 
auta, kad stotine tisuća i dalje jure cestama”? Pri¬ 
jatelju, Gospodin je spasenje učinio ovisnim o po¬ 
jedincu! Tako je bilo s prorocima, s Isusom, i svim 
svetima. Po njihovom naviještanju, ili po tihoj mo¬ 
litvi jednog brata Klausa događa se veliki čin, djelo 
spasenja. Gospodin ti je dao svjetlo! (Mt 5,14). Čak 
i malo svjetlo, u dubokoj tami, svijetli na daleko. 
Živi svoju vjeru! Ispovijedaj svoju vjeru! Idi Kri¬ 
stovim putem! On je Put izbavljenja. On je Put u 
život. On je izlaz iz krize. Idi tim uskim putem! 
Mnogi će te na tom putu slijediti. 


24 



Isuse, Ti si rekao: 

“Šaljem vas kao ovce među vukove”. 
Da, Gospodine, tako se to čini i meni! 
Kao janje među vukovima. 

Htio bih živjeti tako, kako si Ti govorio, 
ali vukovi mi prijete, 
pa i ja “zavijam” kao i oni 
i živim kao oni. 

Isuse htio bih živjeti kao Ti, 
ali svijet me vuče sa sobom, 
kao snažna bujica. 

I tako ja živim bez molitve, bez Boga, 
bez smisla. 

Isuse, izbavi svoju ovcu iz jame! 

Inače ja ću ovdje propasti. 

Obrati se dok još imaš vremena 


Dakako, kad ideš sa svojim protivnikom k po¬ 
glavarstvu, nastoj još na putu da ga se nagod¬ 
bom riješiš, da te ne bi izveo pred suca, sudac 
predao sudskom ovršitelju, a ovršitelj bacio u 
tamnicu. 

Kažem ti da nećeš odande izići dok ne platiš i 
posljednji novčić. 

(Lk 12, 58-59) 


Tko Boga nosi u srcu, taj vidi ovo vrijeme dru¬ 
gačije od onih koji Boga ne poznaju. Zato su u 
svim vremenima postajali muškarci i žene koji su 
bili nadahnuti Bogom i svoje suvremenike pozivali 
na obraćenje. Isus je stalno pozivao na takvo obra¬ 
ćenje. Čovjek naime ne može izbjeći sudu Božjem. 
Dugo se može zatvarati oči pred Bogom, bježati 

pred njim i ne slušati njegov glas, oglušivati se i 
nastojati ne misliti na predstojeći kraj. Može se lju¬ 
dima u lice govoriti: “Nemojte se uznemirivati”! 
Ali to ništa ne rješava. Pravo stanje se neće ništa iz¬ 
mijeniti. Jednog dana kraj će doći. Prijatelju, hoće 
Ii tada biti još vremena za obraćenje? Hoće Ii tada 
biti još snage za obraćenje srca? 

S velikom vjerljivošću Isus veli u navedenoj 
prispodobi: “Nastoj se složiti s Bogom dok si još na 
putu”. Jer, kad budeš jednom stajao pred Sudom 
(Rim 14,10), moglo bi biti prekasno. Ako umreš sa 
srcem od kamena, ništa više ne možeš izmijeniti. 
Obrati se dok još imaš vremena! 

Ipak, ova prispodoba veli i nešto vrlo utješno: i 
poslije smrti postoji još mogućnost opravdanja, 
“čišćenja srca”, “plaćanja naših dugova”! Prijatelju, 
to je znak ljubavi Božje. Prijatelju, ovdje na zemlji 
ostaje toliko računa “nepodmireno”. Toliko “prlja¬ 
vog rublja” ostaje “neoprano”. Tolike misli i osje¬ 
ćaji ostaju nepročišćeni. U procesu pročišćavanja 
nekon smrti, još puno toga treba biti “oprano” i do¬ 
tjerano, dovedeno u red silom ljubavi i Božje bli¬ 
zine. Tek onda kad naše srce bude čisto, može Bo¬ 
ga gledati. (Mt 5,8). Prijatelju, znak je Božje ljuba¬ 
vi kad ti Isus veli: “Kažem ti. Nećeš izići odande 
dok ne isplatiš i zadnji novčić”. 

Pri tom će se odlučiti i tvoja vječnost: jesi li ti 
Boga primio u svoj život? Ili si ga “zaboravio”, 
potisnuo? Nisi ga htio vidjeti, niti čuti? Je li tvoje 
srce otvrdnulo prema Bogu? Sud Božji se sastoji u 
ovomu: vidjet ćeš ga takvim, kakav on jest! Ako si 
Boga prihvatio u svojem srcu, priznat ćeš ga u tom 
trenutku, i s ljubavlju mu radosno izići u susret! 
Ako si ga do zadnjeg trenutka potiskivao i tjerao, 
nijekao i odbijao, onda i u tom trenutku odluke ne 
ćeš htjeti ništa znati o njemu. Onda ćeš i u tom tre¬ 
nutku još reći: “On je moj neprijatelj! On mi odu¬ 
zima slobodu! On me želi “pritisnuti” i “podjar¬ 
miti”. Onda ćeš propasti na “izlazu” u “slobodu”. 
Bog ti tamo ostavlja “slobodu”. “Slobodu” za “ži¬ 
vot bez Boga”. To je rekao: život bez Boga; život 
bez povezanosti istine i ljubavi; život “samooboža- 
vanja”. To je pakao: kad se svi drže za “bogove” i 
zato su neprijatelji jedni drugima, jer se osjećaju od 
drugih ugroženi i porobljeni, potisnuti i bez povje¬ 
renja u ikoga... Prijatelju, kad umre srce, onda 
umre nebo. Jer nebo je ljubav. Nebo je ljubav bez 
kraja. Nebo je vječnost, jer ljubav nema svršetka. 
Nebo je Bog. 

Kad Duh istine dođe na tebe, shvatit ćeš, da Sud 
Božji uistinu postoji. Jer onda osjećaš u svojoj sa¬ 
vjesti taj apsolutni “Moraš”! ili “Ne moraš”! I onda 
znaš da nema više cjenjkanja. Bog zahtijeva istinu, 

koju je sam utisnuo u tvoje srce. I ti znaš, da će 
doći dan, kad ćeš morati položiti račun o tome jesi 
li se odazvao na njegovu riječ. 

Kad istinski prihvatiš sud Božji, onda će u tvoju 
dušu ući sila! To je sila kojom se ugroženi može 
spasiti iz svojeg stanja. Jer u smrtnoj opasnosti sna¬ 
ge porastu do neslućenog. To su snage milosti i na¬ 
de, snage Božje. Kad priznaš Božji sud, u tebi će 
biti snaga nade! Prijatelju, kad Duh istine sade na 
tebe i ti ga primiš u svoj život, onda ćeš imati lju¬ 
bav, vjeru i nadu! Onda ćeš opstati u onaj zadnji 
dan, kad budeš susreo Boga. 

Gospodine, pomozi mi, da se obratim! 

Jer to je tako teško. 

Ti govoriš tako tiho, a svijet govori tako glasno; 

Ti si tako neprimjetan, a svijet je tako nametljiv! 

Na sve stvari koje svijet nameće. 

Ti dolaziš prekasno. 

Gospodine, što moram činiti da se obratim? 

“Moje dijete, ne idi širokim putem! 

Ne izbjegavaj žrtvu. 

Tamo gdje su vrata uska i put strm. 

Tamo ćeš me naći”. 

Dan Gospodnji 


Ozdravljenje zgrčene žene u subotu 

Isus je učio u subotu u jednoj sinagogi. 

Tu baš bijaše neka žena opsjednuta osamnaest 
godina od duha koji je začetnik bolesti. Bila je 
zgrčena i nije se mogla uspraviti. 

Kad je Isus opazi, pozove je k sebi te joj reče: 
“Ženo, oslobođena si od svoje bolesti”. 

Tada na nju stavi ruke, a ona se odmah uspravi i 
poče slaviti Boga. 

Nadstojnik sinagoge, srdit što Isus bijaše izlije¬ 
čio u subotu, reče narodu: Ima šest dana za rad! 
U te dane dolazite i liječite se! A ne u subotu”! 
“Licemjeri! - odvrati mu Gospodin. - Ne driješi 
li svaki od vas u subotu svoga vola ili magarca 
od jasala da ga odvede i napoji”? 

A ovu Abrahamovu kćerku, koju sotona drži 
svezanu već osamnaest godina, nije trebalo 
osloboditi od ovih lanaca u subotu?! 

Kako on to reče, zasramiše se svi njegovi pro¬ 
tivnici a sav se narod radovao svim čudesima 
koja je Isus činio. 

_ (Lk 13, 10-17) 


Svi znamo takve likove: starice duboko pognute 
pod teretom života, sa štapom u ruci, pogleda uprta 
u tlo. One se više ne mogu uspraviti, jer su toliko 
zgrbljene da su pritisnute prema tlu. Čitav život 
morale su nositi terete od podruma do tavana: dje¬ 
cu, košare s rubljem, torbe za kupovinu, i mnogo, 
mnogo briga. Iscrpljene od života. Prijatelju Gos¬ 
podin će se smilovati svim ljudima koji su čitav 
život bili opterećeni i mučili se preko svake mjere: 
“Dođite k meni svi koji ste umorni i opterećeni, i ja 
ću vas okrijepiti” (Mt 11,28). 

No, ima ljudi koji su i duševno iskrivljeni. Oni 
imaju “iskrivljena leđa” jer su išli “krivim putovi¬ 
ma” i “Činili krive korake”. Njihova su leđa iskriv¬ 
ljena, jer su se prilagodila pred nepravdom, i kla¬ 
njala se “vladaru ovoga svijeta”. Oni nemaju is¬ 
pravno držanje, ni uvjerenje, ni čistu savjest. Oni se 
prigiblju pred svakim tko upravo drži vlast. Oni se 
okreću prema vjetru i zavijaju zajedno s vukovima 

(drže uvijek s većinom). Tko ih plaća taj ih ima; i 
onda kad se radi o laži, zavođenju, nepravdi. Oni su 
plaćenici, sluge koji se unajmljuju svakome tko ima 
novac i bogatstvo. Oni se prilagođuju svijetu i onda 
kad je svakome jasno da su ti puti naopaki. Oni ne 
pitaju za duh i istinu, nego za novac i materijalnu 
stranu. Vlastito uvjerenje za njih je luksuz. Savjest 
im izgleda kao utopija. Oni su toliko prilagodljivi 
da će danas odbaciti ono što su jučer hvalili, i obr¬ 
nuto. To nisu ljudi “dosljednog držanja”. Dosljed¬ 
nost je za njih glupost; poštenje kao da ne postoji. 

Prijatelju, takvi ljudi su duševni invalidi. Njihov 
pogled usmjeren je (samo) prema zemlji. Oni vide 
samo svijet i zemaljsko. Oni se ne mogu “više us¬ 
praviti”. Oni ne mogu više gledati prema gore, pre¬ 
ma nebu, zvijezdama, Bogu i vječnosti. Oni su ča¬ 
sno ime “čovjek” izdali. 

Isus je rekao: takvi ne-ljudi, koji ne mogu više 
dignuti svoj pogled prema nebu, nego se povijaju 
pred zlom, su “vezani od sotone”. Pučka mudrost 
veli o tome: ljudi koji su opsjednuti svojom kari¬ 
jerom, čestohlapljem, težnjom za vlašću; okovani 
svim mogućim ništavnostima; posve u vlasti koje 
se mogu kupiti i uživati; robovi svojih strasti. 
“Sotona ju je držao već 18 godina okovanom. “To 
se događa mnogima! U duševnom smislu, oni su 

“okovani zlom”, “zarobljenici sustava”, “podlož¬ 
nici duha vremena”. 

Gdje je ozdravljenje i oslobođenje za takve lju¬ 
de koji svoj pogled više ne uzdižu k Bogu? Prijate¬ 
lju, Isus je onu ženu ozdravio u subotu, u dan 
Gospodnji. Jer taj dan počinka Božjega ima taj 
smisao da svoj pogled ponovno uzdigneš prema 
nebu! Da ponovno postaneš “čovjek” u punom 
smislu riječi; a ne da radiš i dalje kao stroj. Pri¬ 
jatelju, ti moraš ponovno otkriti svoju dušu! Toga 
Gospodnjeg dana trebaš takav mir i pokoj u kojem 
ćeš spoznati: “Ja sam čovjek! Ja imam određeni 
cilj! Ja se mogu odlučiti između dobra i zla! Moj 
cilj je Bog i vječno”! Subota je u Starom zavjetu 
bila kičma religioznosti, ono najvažnije u vjernič¬ 
kom životu. Čitav jedan dan u tjednu ljudi su bili 
slobodni, da nađu Boga, misle na njegove zapo¬ 
vijedi i putove i ispravljaju svoj život. Prijatelju, tu 
je rasla savjest! Tako se “iskrivljena kičma” opet 
ispravlja. Tako se “čovjek uspravlja” i uči opet us¬ 
pravnom ponašanju u životu. Tako postaješ čovje¬ 
kom! Jer onda ponovno znaš za dobro i zlo, za 
nebo, za Boga i sud, za istinu i poštenje. 

Isus će i tebe “taknuti” i ozdraviti, kao i onu 
zgrčenu ženu. Ali ti moraš taj doticaj s Bogom sam 
tražiti! Tu nije dosta formalizam, čista mtina, nego 
Boga treba tražiti! Onda ćeš Ga naći, pa će On sta- 

viti svoju ruku i na tebe i reći ti: “Budi slobodan od 
svojih patnji”! Neka dan Gospodnji bude i tebi pri¬ 
držan za Boga! 


Da, Gospodine, teška je bol 
biti prignječen pod teretom zla! 

Ne biti više uspravan čovjek; 
biti izmučen krivnjom i sramotom; 
biti vezan stvarima koje mrzimo, 
a kojima ipak služimo 
i podčinjeni smo im. 

Gospodine tko će nas osloboditi? 
Možeš li moj pogled opet uzdići 
k Ocu na nebesima? 

Gospodine položi svoju ruku na mene! 
Takni moju dušu. 

Spusti me Gospodine. Amen. 

Zatvorena vrata 


Odbacivanje nevjernih Židova i poziv poga¬ 
nima 

Tako je Isus prolazio kroz gradove i sela, učeći 
i putujući u Jeruzalem. 

Najednom ga netko upita: “Gospodine, je Ii ma¬ 
lo onih koji se spašavaju”? 

“Trudite se - reče im - da uđete na uska vrata, 
jer će mnogi, kažem vam, tražiti da uđu, ali 
neće moći. 

Čim ustane domaćin i zatvori vrata, vi ćete, 
ostanete li vani, početi kucati na vrata i govoriti: 
'Gospodine, otvori nam'! A on će vam odgo¬ 
voriti: 'Ne znam odakle ste'. Tada ćete početi 
govoriti: 'Jeli smo i pili s tobom, a ti si učio po 
našim ulicama'. Ali će vam on odvratiti: 'Ne 
znam odakle ste? Odstupite od mene svi zlo¬ 
tvori'! Ondje će nastati plač i škrgut zuba kad 
vidite Abrahama, Izaka, Jakova i sve proroke u 
kraljevstvu Božjem, a same sebe vani istjerane. 

Doći će od istoka i zapada, sa sjevera i juga, i 
sjest će za stol u kraljevstvu Božjem. 

Tako ima posljednjih koji će biti prvi, i prvih 
koji će biti posljednji” 

(Lk 13, 22-30) 


Bilo kad, jedanput će doći kraj životu. “Knjiga 
života” (Otk 3,5) će se zatvoriti. Odluka je pala. “I 
gdje drvo padne, tamo i ostaje”(Prop 11,3). Stoje 
čovjek sijao to će i žeti. “Ne varajte se: Bog se ne 
da ismijavati. Što tko sije, to će i žeti” (Gal 6,7). 

Slušamo ove riječi i ne razumijemo ih potpuno. 
Jer određeni smo za život, a ne za smrt. I zato si 
uopće ne možemo zamisliti što to znači biti mrtav. 
To je izvan onoga što mi možemo shvatiti. Zato 
smrt ima za mlade ljude nešto sablasnog u sebi. Pa 
i stari ljudi se opiru smrti. Reći će možda “daje sve 
tako brzo prošlo”, ali to još nije smrt. Život i smrt 
su tako različiti kao smislenost i bezumlje. Be¬ 
zumlje ne možemo shvatiti, razumjeti, jer je opsje¬ 
na/zavaravanje nešto suprotno od svega što se mo¬ 
že zamisliti. Isto tako teško si možemo zamisliti 
“biti mrtav”, “vječna smrt”, “pakao”, “biti izgub¬ 
ljen za vječnost”. To je tako nejasno, da naše shva- 




ćanje u toj tami zakazuje. Pakao je “druga smrt”. 
(Otk 20,6). 

A ipak postoji to “propasti za vječnost”, vječna 
smrt: “Ima grijeha koji su smrtonosni” (I Iv 5,16). 
Postoji opredjeljenje/odluka protiv Boga. Postoje 
grijesi protiv Duha Svetoga. “Grijesi protiv Duha 
Svetoga ne će se oprostiti” (Mt 12,31). Ako čovjek 
do zadnjega odbija Boga, odupire se istini, otklanja 
savjest. Ako čovjek ne želi vidjeti istinu, dok ju ne 
može vidjeti. To je opsjena. Ako čovjek ne želi čuti 
glas savjesti, dok ju ne može čuti. To je “zagluši- 
vanje srca”, “otvrdnuće srca”, “srce od kamena”, 
konačno odbijanje Boga, “neću služiti”, to je grijeh 
protiv Duha Svetoga. 

Čovjek sam odlučuje što želi i kamo želi. Ako 
čovjek traži Boga, onda će on Boga naći i prihva¬ 
titi. Ako čovjek traži samo sebe, želi samo svoj 
totalni “ja”, onda će taj totalni “ja” primiti: taj “ja” 
bez “tebe”, taj “ja” bez Boga, potpunu/totalnu 
osamljenost/samoću, potpunu samovolju/neovisno¬ 
st. To je pakao, život bez ljubavi, bez smisla. Pot¬ 
puna samovolja, vlastiti zamišljeni “raj bez Boga” 
- to je pakao. 

Takvo kraljevstvo, u kojem svatko želi biti svoj 
vlastiti: “bog”, koji traži sve za sebe: to je pakao. 

Učenici su pitali Isusa: “Gospodine, ima li malo 
onih, koji se spašavaju”? Isus im je odgovorio: 

“Mnogi će tražiti da uđu ali ne će moći vani”. To je 
pakao: ostati vani, biti isključen za uvijek, konačno. 
To je pakao: izgubiti Boga, izgubiti smisao života, 
sve izgubiti, biti izgubljen, i nikad više ne spoznati 
da je život promašen, izgubljen. To je propast, 
smrt. Vidjeti da je za sve prekasno. “Kamo drvo 
pada, tamo ostaje ležati”. 

Ova prispodoba govori i o protestu u paklu, 
protestu protiv isključenosti: “Pa mi smo s tobom 
blagovali! Bili smo kršćani”! A Gospodin im od¬ 
govara: “Činili ste nepravde”. U kršćanstvu ništa ne 
koristi “biti u njemu”, kao u nekoj stranci. Tko je 
čitav život bježao pred Bogom i odbijao Boga, za 
njega je Bog odbojan i na kraju. Pri zadnjem su¬ 
sretu. Tko do zadnjega govori Bogu “Odlazi!”, za 
njega će i zadnji susret s Bogom na Sudu Božjem 
biti opet “Odlazi’Visti. Jer Bog ne odbija, odbacuje 
čovjeka, nego čovjek odbija, isključuje Boga iz 
svojeg života. 

Isus veli: “Nastojte svim silama proći kroz uska 
vrata! Vrata za vječni život su uska. Ne zato jer ih 
je Bog učinio tako uskim, nego jer je naše srce tako 
“usko”! Tako vezano na sebe; tako gluho na Božji 
glas, tako slijepo za ono što Bog hoće. I dok god je 
srce tvrdo, vrata za vječni život su “uska”. Zato veli 
Gospodin: “Nastojte svim silama”! Radi se o tak¬ 
vom obraćenju, takvoj promjeni mišljenja, koja će 

promijeniti srce. Kad se naše srce otvori i postane 
pristupačno za Boga i bližnjega, onda će i vrata 
koja vode u vječni život biti širom otvorena. U 
Očev dom. 

Oče na nebesima, zahvaljujem Ti danas 

za sve teške trenutke, 

koji su me doveli do obraćenja i spoznaje. 

Onda sam počeo razmišljati 
o Tebi i sebi, 

o mojem cilju i putu (kojim treba poći). 

Da, Oče, odonda tražim Te čitavim srcem. 
Odonda Te molim: pomozi mi 
da te nađem i da Te slušam. 

Jer, tko Tebe nema, taj nema ništa. 

Oče, hvala Ti, 
da sam Te našao! 





Jeruzaleme, Jeruzaleme! 


Nepromjenjiva Borja odluka 

U taj čas pristupiše neki farizeji te mu rekoše: 
“Iziđi i odlazi odavde, jer Herod hoće da te 
ubije”! 

“Idite - odgovori im - i recite toj lisici: 'Evo 
izgonim zle duhove i ozdravljam danas i sutra; 
treći dan postajem savršen. 

Ali danas, sutra i prekosutra moram proslijediti 
svoj put, jer ne priliči da prorok pogine izvan 
Jeruzalema'”. 

Sudbina Jeruzalema 

“Jeruzaleme, Jeruzaleme, što ubijaš proroke i 
kamenuješ one koji su ti poslani! Koliko puta 
htjedoh skupiti djecu tvoju kao što kvočka 
skuplja piliće pod krila, ali vi ne htjedoste! 

Evo, vaša će kuća biti ostavljena vama! Kažem 
vam, sigurno me više nećete vidjeti dok ne dođe 

čas da reknete: Blagoslovljen koji dolazi u ime 
Gospodnje”! 

(Lk 13, 31-35) 


Nijedan grad na svijetu, nije toliko povezan s 
poviješću spasenja, kao Jeruzalem. Ni jednom gra¬ 
du nije Bog dao toliko obećanja, kao njemu: “Tamo 
će se sabrati svi narodi” (Iv 3,17); i Jeruzalem će se 
nazvati “Prijestolje Gospodnje” (Iv 3,17). U Jeruza¬ 
lemu je stajao hram Božji. Onamo je hodočastio 
narod Božji u Starom zavjetu iz godine u godinu. 
Taj “Grad na gori” vidi se već iz daleka, kad su se 
hodočasnici približavali iz doline Jordana. Veličan¬ 
stveni grad, izgrađen sav iz bijelog kamena. Radost 
naroda, središte izraelskog naroda. U tom gradu 
Isus je poveden u smrt. To je grad njegove smrtne 
muke i njegova uskrsnuća. U tom gradu Uskrsli se 
pokazao svojim učenicima nakon uskrsnuća. To je i 
grad njegovog uzašašća na nebo s Maslinske gore. 
Jeruzalem je mjesto odakle je Crkva krenula u 
svijet. Tu je 120 učenika doživjelo dolazak Duha 
Svetoga: “Napunili su se snagom odozgo”. 

Jeruzalem će postati središte mesijanskog kra¬ 
ljevstva, kad Isus ponovno dođe i uspostavi svoje 

kraljevstvo: kraljevstvo Kristovo, kraljevstvo mira i 
pravednosti na zemlji. Tada će Jeruzalem postati 
središte toga kraljevstva. Svi narodi će tamo ho- 
dočastiti. Gospodin je takvo obećanje dao svojem 
gradu. Ono će se ispuniti. 

Zato sudbina Jeruzalema nije bilo kakva. Sud¬ 
bina toga grada je na daleko vidljiv znak za sav Bo¬ 
žji narod. Sudbina Jeruzalema ima znakovito zna¬ 
čenje za čitav svijet. Isus je tu sudbinu prorekao: 
“Jeruzaleme, Jeruzaleme, ti ubijaš proroke i kame¬ 
nuješ Božje vjesnike, koji su ti poslani. Kako često 
htio sam sakupiti tvoju djecu, kao što kvočka oku¬ 
plja piliće pod svoja krila, ali ti nisi htio. Evo, vaša 
će kuća biti ostavljena (od Boga)”. Taj grad Jeru¬ 
zalem nije Gospodina primio, prepoznao ni prihva¬ 
tio. Isus proriče tom gradu propast, razorenje, i 
opustošenje. Jeruzalem će postati grad napušten od 
Boga, jer nije htio primiti Boga: “Oni nisu htjeli 
čuti riječ Božju, činiti volju Božju, uzvratiti ljubav 
Božju. Oni su otvrdnuli svoja srca prema Bogu. 
Nedugo nakon toga (70. godine posl. Krista) Rim¬ 
ljani su opsjeli Jeruzalem zauzeli ga i strahovito 
razorili. Hram je izgorio. Narod je raspršen na sve 
strane svijeta. 

Kako je prošao Jeruzalem, proći će i svi gradovi 
i narodi koji ne prihvate Boga, Njegove glasnike 
kamenuju, i proroke ubijaju. Tko ostavi Boga, pro- 



past će ostavljen od Boga. Jer bez Boga čovjek ne 
može živjeti. Bog je izvor života. 

Ljudi ni danas ne žele zbilja prihvatiti riječ 
Božju, Božje zapovijedi i Duha Svetoga. Povijest 
Europe ima korijenje duboko u kršćanstvu. Ali što 
je od toga ostalo? Jesu li narodi Europe danas još 
kršćanski? Dvije trećine ne vjeruje više u Boga 
Oca, u osobnog Boga. Oni odbacuju njegove zapo¬ 
vjedi i njegovu očinsku ljubav. Tri četvrtine Europ¬ 
ljana ne vjeruje više u put, koji nam je Isus po¬ 
kazao. Ne vjeruju u njegov otkupiteljski križ, u nje¬ 
gov ponovni dolazak sa sudom, u njegovu riječ o 
nebu i paklu. Oni odbacuju Riječ Božju, Bogočo- 
vjeka. Sina Božjega. Oni ne vjeruju da postoji gri¬ 
jeh, koji vodi u smrt (1 Iv 5,16). Oni ne žele više da 
im se o Bogu govori. 

Umjesto u osobnog Boga, u Europi se sve više 
nailazi na jednu novu vjeru: vjeru u evoluciju, vjeru 
u nezadrživi razvitak čovjeka (od nižeg prema vi¬ 
šem), od lošeg prema boljem. To je vjera u “božan- 
sko”, koje postoji u samom čovjeku, jer on je vrhu¬ 
nac evolucije. U dnu toga je prihvaćeno prastaro 
vjerovanje, da je čovjek sam božansko biće i da 
nema gospodara nad sobom. To je riječ iz raja ze¬ 
maljskoga: “Bit ćete kao Bog”. Ali to nije rekao 
Bog, nego zmija. Ta riječ i danas postaje suvre¬ 
mena: “Bit ćete kao bogovi”. To je pjesma zavod- 

nika. Tko njemu povjeruje, odbacuje Boga i pro¬ 
past će napušten od Boga. Slično kao Jeruzalem. 


Isuse Kriste, Sine Božji 
Ti si svjetlo koje svijetli svakom čovjeku. 
Otkud to da Te ljudi ne prihvaćaju, 
makar je svijet tvoje vlasništvo. 

Zašto te ne prihvaćaju? 

Zašto žive radije u tami, 
nego u svjetlosti? 

Isuse, očuvaj nas i izbavi nas od zla, 
koje nas čini slijepima, 
i otvrdnjuje srce. 

Isuse, Sine Božji, usliši me! Amen. 

Poniznost je hrabrost za služenje 


Prva i zadnja mjesta 

Promatrajući kako su uzvanici sebi izabrali prva 
mjesta, reče im usporedbu: “Kad te tko pozove 
na svadbu, ne sjedaj na prvo mjesto, da ne bi 
bio pozvan tko odličniji od tebe i da ti tvoj i nje¬ 
gov gostoprimac, kada dođe, ne bi rekao: 'Ustu¬ 
pi mjesto ovomu'! Tada bi ti, postiđen, morao 
zauzeti zadnje mjesto. 

Nego, kad si već pozvan, hajde i sjedi na zadnje 
mjesto, da ti gostoprimac, kada dođe, rekne: 
'Prijatelju, pomakni se naviše'! Tada ćeš biti 
počašćen pred svim uzvanicima. 

Jer svaki koji se uzvisi bit će ponižen, a koji se 
ponizi, bit će uzvišen” 

(Lk 14, 7-11) 


45 





Ta Gospodinova riječ: “Sjedni na zadnje mje¬ 
sto” potpuno se protivi našem nutarnjem osjećaju. 
Naime čovjek treba priznanja i poštovanja. On 
treba hrabrost i samopouzdanje, ako hoće opstati u 
životnoj borbi. No, odkud će dobiti to povjerenje u 
vlastite snage, ako ga nitko ne priznaje, ne cijeni, 
ne hrabri? Koga nitko ne cijeni, tko se nije naučio 
boriti, osjeća se kao promašeni, neuspjeli čovjek. 
Postat će bojažljivac, koji se ništa ne usuđuje, i ko¬ 
me ništa ne uspijeva. Borba za “prva mjesta” je 
razumljiva i potrebna. Pa i Bog sam namijenio nam 
je da se borimo protiv zla i pobijedimo. 

Na više mjesta Bog nas ohrabruje, da budemo 
pobjednici “Pobjedniku ću dati da jede sa stabla 
života, koje se nalazi u Božjem raju“ (Otk 2,7). 
“Pobjedniku sigurno neće nauditi druga smrt” (Otk 
2,11). Pobjedniku vršiocu mojih djela do kraja, dat 
će vlast nad narodima” (Otk 7,26). Pobjednik će 
biti obučen u bijelu haljinu, njegovo ime neće biti 
izbrisano iz knjige života” što više, njegovo ću ime 
priznati pred svojim Ocem i njegovim anđelima” 
(Otk 3,5). Pobjedniku ću dati da sjedne sa mnom na 
mojem prijestolju, kao što i ja pobijedih i sjedoh sa 
svojim Ocem na njegovu prijestolju” (Otk 3,21). 

Bog želi da mi pobijedimo. On želi da budemo 
hrabri, da imamo pouzdanje, da se borimo, da uspi- 

jemo. On želi da kao pobjednici jedanput sjednemo 
na prijestolje Božje, na “prvo mjesto”. Što treba 
dakle shvatiti pod tim “zadnjim mjestom”, koje 
trebamo uzeti? Prijatelju, Bog ne odbacuje borbu i 
pobjedu, ni “prva mjesta”. Ali on želi da se borimo 
za sve krive stvari. Ne želi da budemo pobjednici u 
nekoj besmislenoj borbi. Ne želi da budemo na 
“prvom mjestu” među pljačkašima i lopovima. Ne 
želi da budemo prvi među nasilnicima. Bog od¬ 
bacuje takav red koji su ljudi uspostavili, koji od¬ 
ređuje položaj i redoslijed (vrijednost) nekog čo¬ 
vjeka po novcu, obrazovanju, karijeri, uspjehu u 
nadmetanju. Prema takvim mjerilima ljudi ocje¬ 
njuju vrijednost i značenje nekog drugoga. “Koliki 
dohodak ima”? Kakve škole je svršio, je li poznat, 
je li miljenik televizije, uspješan u javnosti? Takvo 
razmišljanje i ocjenjivanje vrijednosti Isus je od¬ 
bacio: “Jao vama bogati”! “Jao vama farizeji”! To 
su bili uglednici njegova vremena i utjecajni ljudi. 
Bog je prorekao “moćnima” suprotnu sudbinu: 
“zbaci s prijestolja vladare, a uzvisi neznatne, gla¬ 
dne zasiti dobrima, a bogate otpusti prazne” (Lk 
1,52). Tko je u očima svijeta velik, nije zato velik i 
pred Bogom. Baš protivno. Isus nam je pokazao 
preokret svih vrijednosti, svih mjesta i priznanja. 
“Tko sam sebe uzvisuje ponizit će se, a tko se po- 
nizuje uzvisit će se”. 

Bog ne ocjenjuje ljude po mjerilima svijeta. Za 
Boga ništa ne znači ako netko ima puno novca i 
veliku moć, poznato ime i lijepu kuću. Bogu je 
važno da čovjek ima veliko srce, dovoljno široko 
da prihvati Boga i dijeli brige bližnjih. Bog gleda 
na srce. On hoće nepodijeljeno srce, čisto srce, koje 
Boga ljubi svom snagom, cijelim srcem. Za Boga 
nije važno blago na zemlji, nego blago na nebe¬ 
sima! 

Tko ima ljubavi u srcu, taj sjedi kod Boga “na 
prvom mjestu”. Ne bahati, moćni, i oni koji imaju 
vlast. Nego oni koji drugima priskaču u pomoć, 
koji imaju srca za druge, i koji daju od svoga po¬ 
trebnima. Onaj tko zna bolje davati i pomagati, slu¬ 
žiti i “biti za druge”, taj je velik pred Bogom. Isus 
je mislio na preokret svih mjerila kad je rekao: 
“Tako ima posljednjih koji će biti prvi, a prvih koji 
će biti posljednji” (Lk 13,30). 

Trebamo puno hrabrosti u vjeri i veliku poniz¬ 
nost, da se uklopi u takvo Božje gledanje. “Treba 
se više pokoravati Bogu nego ljudima” (Dj 5,29). 

Nemoj da ti svijet bude mjerilo za tvoje odluke! 
Nego neka Bog bude tvoje mjerilo. Ne ravnaj se po 
onom što svijet veli, obećava, hvali ili odbacuje. 
Nego se ravnaj po riječi Božjoj, po mjerilu Isusa. 
On ti je obećao prvo mjesto! Trudi se za to “prvo 
mjesto” kod Boga! Onda ćeš doduše, u očima ljudi, 

često sjediti “na zadnjem mjestu”. Neka ljubav. 
Bog, kraljevstvo Božje budu središte tvojeg života. 
Onda ćeš za Boga pripadati “prvima”. 


Da, Gospodine, ja želim tebi služiti. 

Tko tebi služi, živi drukčije, 
nego je u svijetu uobičajeno. 

Gospodine, daj mi hrabrosti i snage, 
da se ne obazirem na mišljenja ljudi, 
nego na tvoju riječ, na tvoje mišljenje. 

Da, Gospodine, daj mi hrabrost, 
služiti ljudima, 
pomagati im, tješiti ih. 

Isuse, daj mi hrabrosti, 
da postanem ponizan čovjek! 

Jer onaj tko ljubi, bit će oslobođen od zla. 

“Mučili smo se dan i noć” 


Velika večera 

Kad to ču jedan od gostiju, reče mu: “Blago 
onomu koji bude na objedu u kraljevstvu Bo¬ 
žjem”! 

Isus mu reče: “Neki čovjek pripremi veliku ve¬ 
čeru na koju pozva mnoge. 

Kad bijaše vrijeme večeri, posla slugu svoga da 
rekne uzvanicima: 'Dođite, već je sve gotovo'! 

Svi se, kao po dogovoru, počeše ispričavati. 
Prvi mu reče: 'Kupio sam njivu, moram otići da 
je vidim. Molim te, smatraj me ispričanim'! 

Drugi mu reče: 'Kupio sam pet jarmova volova, 
idem da ih okušam. Molim te, smatraj me ispri¬ 
čanim'! 

Treći reče: 'Oženio sam se, zato ne mogu doći'! 
Sluga se povrati te izvijesti o tome svoga gos¬ 
podara. 


50 




Nato domaćin, srdit reče svome sluzi: 'Idi brzo 
na trgove i gradske ulice te dovedi ovamo: siro¬ 
mašne, sakate, slijepe, hrome'! 

I sluga mu javi: 'Gospodaru, učinjeno je što si 
zapovijedio, ali ima još mjesta'! 

Gospodar reče sluzi: 'Iziđi na putove i među 
ograde i natjeraj svijet da dođe da mi se napuni 
kuća'! - Kažem vam da ni jedan od onih koji 
bijahu pozvani neće okusiti moje večere” 

(Lk 14, 15-24) 


Ova prispodoba je uvijek suvrermena. Bog po¬ 
ziva ljude na susret s njim, na veliku svečanost 
punu radosti. Ali nitko nema vremena za Boga. Svi 
su prezaposleni. Svatko veli Bogu: “Molim, ispričaj 
me! Nemam vremena. Nažalost ne mogu doći” A 
posljedice su pogubne. Jedna žena opisala je, kako 
je zbog pretjerane jurnjave s poslom izgubila Boga 
s vidika i tonula u sve veću nevolju: “Odlučili smo 
podignuti za se veliku kuću. Mučili smo se dan i 
noć. Za Boga, vjeru i Crkvu jednostavno nije bilo 
vremena. Navečer sam legla u krevet mrtvo umorna 
i zaboravila na sve. Ali u srcu sam jasno osjećala 

da mi nešto nedostaje. Sveto pismo je doduše bilo 
na noćnom ormariću, pozivajući me da ga čitam, ali 
me to još više razdraživalo. Jednostavno nije bilo 
Božjeg blagoslova. Jedna riječ iz vaših plakata po¬ 
godila me iznenada u srce, i ja sam shvatila: ja 
moram opet svaki dan čitati Bibliju i tako opet 
zadobiti svoj mir! Otkako sam tako činila, osjećala 
sam da je Bog opet s nama. Odonda nam sve ide 
bolje i lakše. Dnevna riječ Božja gradi mir, radost, 
daje snagu i pouzdanje za svaki novi dan”. (Erika). 

Baš tako događa se i danas, kao i onim ljudima 
iz prispodobe. Oni se muče na smrt, kupuju stalno 
još neku “zemlju”, ili “par volova”, (ili još jedan 
auto), da bi povećali poslovanje i povisili dohodak. 
Oni se iscrpljuju od stresa. Prije je samo otac bio u 
poslu od jutra do mraka. Sad su zaposlene i majke, 
koje nemaju vremena za odmor, za počinak, za 
bavljenje s djecom. Svi su preopterećeni. Nitko od 
tih, koji krenu u neobuzdanu trku za novcem i 
stvarima, nema vremena za Boga. Tu nema smisla, 
molitve ni blagoslova. 

Što je zapravo zlo u toj sveudiljnoj trci? Nije li 
nam Bog darovao radost pri radu? Nije li nam On 
sam dao životni zadatak, sklonosti i zvanje? Nije li 
taj zadatak nešto sveto? Nešto blagoslovljeno? Pri¬ 
jatelju, ne tjera nas rad od Boga. Opasna je bez- 

božnost. To udaljavanje uu Boga počinje neupad¬ 
ljivo: nastaje nedjelja, nema dana odmora, nestaje 
molitve, nestaje pokoja s Bogom. Jednog dana po¬ 
kažu se posljedice: duševna iscrpljenost, razdraž- 
ljivost, nekontrolirano ponašanje, gubitak samodis¬ 
cipline. To je trenutak kad ti se približava đavao i 
nudi “za utjehu” alkohol; “za promjenu i odmor”: 
erotiku nove prijateljice; sve automobile, sve više 
tv-programa; sve više nadomjestaka za ono što je 
tvoja duša izgubila. Izgubio si mir i orijentaciju. 
Izgubio si s vidika smisao života, izgubio si Boga. 
Tvoja duša je prazna. Postala je bespomoćna. Ona 
ne može više oduprijeti se zlu. Ona je propala od 
“nadomjestaka”. Tvojim životom upravlja sada 
“netko drugi”. 

Prijatelju, to je opasnost o kojoj Isus govori u 
ovoj prispodobi: tko odbija Božji poziv taj se 
stavlja na stranu protivnika. Tko nema vremena za 
Boga, tomu đavao uzima na kraju vrijeme, život i 
dušu. Tko odbija Boga taj neprijatelju otvara vrata. 
Tko Boga istjera iz svoga života, u njegov život se 
ubacuje đavo. Zato veli Gospodin: “A ja vam ka¬ 
žem: nitko od onih koji su bili pozvani (a nisu htjeli 
doći) ne će biti na mojoj gozbi”! Prijatelju, to je 
upozorenje Gospodinovo. Ne reci nikad olako “Bo¬ 
že, ja nemam vremena za Tebe. Molim, ispričaj 
me”! 

Pitaš se: “Što onda moram činiti? Moram Ii 
zanemariti rad? Ili obitelj”? Prijatelju, prihvati po¬ 
moć Božju! On te poziva! On te zove u svoju bli¬ 
zinu. On je kao dobar pastir koji svoju ovcu zove 
po imenu. Ti ćeš taj “Božji poziv” osjetiti u duši: 
jednog dana otkrit ćeš da trebaš više smisla, više 
sadržajnosti u svojem životu. Osjetit ćeš potrebu da 
budeš sam i u tišini. Iskoristi takvu prigodu! Tvoja 
duša se javlja. Bog zove! Tvoja savjest čezne za 
tišinom. Javlja se tvoja duša. Ona pokazuje svoju 
težnju za bogom, jasnoćom i istinom, smislom i mi¬ 
rom. Tada, u tom unutarnjem miru dolaze nadah¬ 
nuća, prave ideje i rješenja problema. Njih ti Bog 
daje! 

Gospodine, kako je teško, 
iz tutnjeće buke dana 
ući u tvoju tišinu i mir! 

U meni je sve još nemirno, nespokojno. 

Oče na nebesima, kako mogu ući u tvoj mir, 
kad sam još pun unutarnjih nemira? 

Dijete, čuješ li moj glas u svojem srcu? 

Osjećaš li da ti nešto nedostaje? 

Shvaćaš li da ti manjka blagoslov Božji? 

Dijete, ja govorim u tvojem srcu. 

Kad me slušaš, dolaziš u moj mir”. 

U tebe ulazi mir”. 

Neka Bog postane blago tvojega 
života 


Već tražite njegovo Kraljevstvo, a to će vam se 
nadodati! 

Ne boj se, stado malo, jer je odlučio vaš Otac da 
vam dade Kraljevstvo! 

Treba stjecati neprolazno blago 

Prodajte svoje imanje i to dajte kao milostinju! 
Nabavite sebi torbe što ne stare: neprolazno bla¬ 
go na nebesima gdje se kradljivac ne pomiče 
niti moljac grize! 

Gdje je vaše blago, tu će biti i vaše srce” 

(Lk 12, 31-34) 


Svakome od nas dođe jedanput taj odlučujući 
ulazak Boga u naš život? Ili čitav život provodimo 
kao “pogani” koji Boga ne poznaju. A oni nas tje- 

raju na način života koji upropaštava našu dušu. 
Bog ti je obećao: ako mu dadeš zbilja prvo mjesto u 
svojem životu i činiš ono što je pred njim ispravno, 
onda će se i on za tebe brinuti! 

Prijatelju, znam puno ljudi koji su, oslanjajući 
se na ovo Božje obećanje, baš sve “stavili na jednu 
kartu”. Oni su Bogu dali prvenstvo - prvo mjesto u 
svojem životu. On je postao središte njihova života. 
A da bi to postigli, morali su se nečega odreći, što 
je do tada bilo za njih na “prvom mjestu”. Jer, ne 
može se istovremeno imati baš sve. Treba birati i 
izabrati. Ti ljudi su izabrali Boga i put koji je On 
pokazao. Bog je postao za njih središte, stijena, na 
kojoj oni žele graditi svoj život. I pri tom je silno 
ovo: u svakom takvom životu dogodilo se ono čudo 
koje je Bog obećao: ništa im ne manjka. Oni su od 
Boga primili zbilja sve što trebaju. 

Bog zna sve naše izgovore kojima mu se želimo 
suprostaviti. On zna naše stresove; bezumna nad¬ 
metanja, u kojima ne ostaje ni malo vremena za 
misaonost; pretjeranosti u načinu života; on zna za 
buku, obveze, iscrpljujuće dnevne dužnosti koje 
treba izvršavati... I upravo zato Isus ti veli: “Prodaj 
što imaš!”, a to znači za tebe: Odbaci nešto! Ispusti 
nešto! Odreci se nečeg što te udaljuje od Boga! 
Oslobodi svoj život od suvišnih stvari. “Prozrači” 
svoj dnevni životni program. Ti trebaš više vreme- 

na, tišine za razmišljanje i molitvu. Ti trebaš više 
vremena za Boga. Kad postaneš jednostavniji, onda 
ćeš moći doći do onog bitnog. Oslobodi svoj život, 
da postane otvoren za presudnu vrijednost, za 
Boga. 

“Prodajte svoje imanje i to dajte kao milosti¬ 
nju”! Možda se moraš odreći mnogih prekovreme¬ 
nih sati, još jednog dodatnog posla, vikendice, još 
jednog auta, još jednih dnevnih novina, još jednog 
tv-programa, i puno toga nevažnog. Odbaci ono što 
zbilja ne trebaš. Ono ti ne donosi odmor koji od 
toga očekuješ, nego tvoju dušu umara i iscrpljuje. 
Odbaci puno toga. Netko će se obradovati kad mu 
daruješ stvari kojima se više ne želiš baviti. 

Neka Bog postane blago tvojega života! Neka 
odnos prema Bogu bude prva briga tvojega života. 
Stavi molitvu na prvo mjesto svojih nastojanja, 
obaveza i dužnosti. Bog mora biti na prvom mje¬ 
stu! Savjest, povezanost s Bogom! Ta životna po¬ 
vezanost s Bogom je izvor snage, spremnosti na 
žrtvu, ljubav i predanje. Neka to bude tvoja prva 
briga! 

Najgora bolest Europe je što ona ne uzima Boga 
više ozbiljno! Može ga se ružiti, a da to nikoga ne 
smeta. Može se sumnjati u njega, a da se nikome 
tlo pod nogama ne izmiče. Može se ne mariti za 
Njega, a da se zato ništa ne gubi. Može se živjeti 

tako kao da se Boga ne treba. Prijatelju, kakav je to 
“bog” kojega se može izgubiti, a da se ništa ne iz¬ 
gubi? Bog se ne da vrijeđati. “Ne varajte se: Bog ne 
dopušta da mu se netko ruga. Što čovjek sije, to će i 
žeti” (Gal 6,7). Tako govori Gospodin. Bog nije ne¬ 
što sporedno. 

Bog je tvoj “otkuda i kamo”. Bog je tvoj cilj i 
smisao. Bog je početak i ispunjenje svega što želiš, 
čemu se nadaš i za čim težiš. 


Oče nebeski, danas dolazim k Tebi, 
da se s tobom povežem za uvijek. 
Zahvaljujem ti što sam te našao. 

Ti si za mene vječna ljubav. 

Ti si cilj i ispunjenje mojega života. 

Ti si Srce koje me ljubi, 
ti si onaj koji me čuje. 

Ti si ruka koja me pridržava, 
i snaga koja me jača. 

Oče, hvala ti što me ljubiš! 

Tebe ću se držati čitav život. 

Tko teži prema tebi, nalazi vječni život. 
Tko Tebe sluša, toga čuvaju anđeli. 

Tko izvršava tvoju svetu volju, 
taj gradi na stijeni. 

Zato Ti danas obećavam svoju molitvu. 

Oče nebeski, učini me moliteljem! 

Jer tko moli, taj te ljubi. 

Tko moli taj doživljava Tvoju svetu prisutnost. 
Tko moli, toga ti uslišavaš. 

Tko moli, taj spoznaje Tvoju svetu volju. 

Moja dnevna molitva mora biti znak, 
da te ja ljubim. 

A ti me blagoslovi svojim milosrđem. Amen. 

Što utječe na moje ponašanje? 


Isključiva pripadnost učenika Isusu 

Kako je s njim išlo mnogo naroda, on se okrenu 
te im reče: “Ako tko dođe k meni, a više voli 
svoga oca, majku, ženu, djecu, braću i sestre pa 
čak i svoj vlastiti život, ne može biti moj uče¬ 
nik. Tko ne nosi svoj križ i ne ide za mnom, ne 
može biti moj učenik” 

(Lk 14, 25-27) 


Tim riječima Isus nas pita: “Čemu sve dopuštaš, 
da utječe na tvoje ponašanje”? Sto određuje tvoje 
ponašanje? Sto oblikuje tvoj život? Zašto si takav, 
kakav jesi? Otkud su ti tvoja mišljenja, navike, 
obilježja, želje i očekivanja? Tko je oblikovao tvoj 
život? 

Što stariji postajemo, otkrivamo sve jasnije, ka¬ 
ko je naš izgled, i naše držanje postalo slično ocu 

ili majci: crte lica, kretanje, želje i obilježja. Našem 
životu roditelji su uistinu svoj izraziti biljeg. 

Oni su dali svoje značajke našem liku, obličju, 
tijelu, i vanjštini, ali i našoj duši; našim jakim stra¬ 
nama i našim slabostima. Možda smo od oca po¬ 
primili marljivost i osjećaj dužnosti, ali i njegovu 
sklonost srdžbi ili njegove strahove. Od majke smo 
vjerojatno poprimili značajke duševnosti, ćud, reli¬ 
gioznu narav, ali i njezin ponos, strogo rasuđiva¬ 
nje... Očeva i majčina riječ ušle su duboko u našu 
nutrinu i oblikovale nas. Ono što su jasno i ne¬ 
dvosmisleno govorili i činili duboko se utisnulo u 
našu dušu. Njihova riječ je za naš život bila odlu¬ 
čna, mjerodavna. Oni su nas usmjeravali prema 
zadacima i ciljevima, dali nam upute za život i te¬ 
žnje, prije nego nam je to potpuno ušlo u svijest. 
Roditelji su nas, slično kao Stvoritelj života, obli¬ 
kovali i odgojili, utisnuli nam značajke i navike, 
vodili nas i učinili izrazom svoga vlastitog bića. Mi 
smo postali njihova slika i prilika. U dobru, ali i u 
mnogim slabostima. 

Isus nam je rekao: Moraš postati slika i prilika 
Božja! Moramo postati slični Isusu Kristu koji je 
slika Božja! Moramo se prepustiti njemu, da nas 
On oblikuje. Moramo slijediti njegovu riječ. Mo¬ 
ramo mu dati svoju dušu, da ju on potpuno nanovo 

oblikuje, dade joj nova obilježja daju mijenja i na¬ 
novo određuje. Njegovo “Slijedi me”! Mora postati 
kao jedno novo rođenje (Iv 3,5), kao jedan novi 
život, novo oblikovanje naše duše. Mi moramo k 
Isusu ići ponovno u školu, postati učenici, vidjeti 
jedan novi uzor, prihvatiti nove poglede, nove ci¬ 
ljeve, nove težnje i nova očekivanja. Naša unutar¬ 
njost mora postati sada potpuno nova: jedan novi 
čovjek, nove sklonosti, jedan novi savez, jedan no¬ 
vi život, novo stvorenje, netko novi. “Vidite, ja či¬ 
nim sve novim (Otk 21,5). Naše misli i djela ne 
smiju više određivati navike, ni odgoj, ni roditelje, 
ni sredina, nego Isus Krist! To treba prepoznati u 
Isusovim riječima: “Tko ne ostavi oca i majku, ne 
može biti moj učenik”. To nije omalovažavanje ro¬ 
ditelja, nego korjenita obnova života od temelja. 
Sve do dna naše duše. Isus Krist nas mora prožeti i 
usmjeravati. 

Možeš pitati: “Kako može čovjek, koji je već 
odrastao biti nanovo oblikovan i odgojen”? Upravo 
to pitanje postavio je Nikodem Isusu (Iv 3,4). Na to 
je Isus odgovorio: To može samo Duh Božji, kad 
mu prepustimo da nas vodi! Kad dademo da Bog 
postane gospodarem našega života, i kad Isusovu 
riječ saslušamo više nego svoje vlastite želje i stra¬ 
hove, onda nas Bog vodi na potpuno nov način, po¬ 
sve novim ciljevima, novom snagom i novom lju- 


62 



bavlju. Tako nastaje “novi čovjek”. To je “ponovno 
rođenje”. 

To isto vrijedi za ciljeve i zadatke našeg života. 
Isus nas pita što je cilj tvojega života? Što kaniš u 
životu postići? Za čim čezneš, za čim težiš? Što ti 
je najvažnije u životu? Ako smo iskreni, moramo 
odgovoriti: Zapravo, ja mislim na svoju obitelj, na 
svoju ženu, djecu, novčanu sigurnost, moj posao... 
No, i tu nam Isus veli: “Slijedi me“! “Tko sina ili 
kćer ljubi više nego mene, nije mene dostojan (Mt 
10,37). Nije najvažnija tvoja ljubav prema tvojoj 
ženi, niti je briga za tvoju djecu krajnji cilj tvojeg 
života, nego najvažniji je Bog. On je cilj i blago, 
početak i ispunjenje, smisao i središte tvojeg ži¬ 
vota. Neka Bog bude najvažniji u tvojem životu! 
Onda će se tvoja ljubav pročistiti od svakog ego¬ 
izma, usmjerenosti na samoga sebe, sebičnosti. A 
onda će se i tvoj odnos prema tvojoj ženi, i djeci 
oplemeniti, pročistiti, ojačati i ispuniti ljubavlju. 

Takva promjena i novi red mora biti odlučujuća 
briga u našem životu. Ne radi se o mojem životu, o 
mojoj časti, sigurnosti, nego o Bogu! Najvažnije u 
mojem životu nije moja obitelj, nego moja pove¬ 
zanost s Gospodinom! Moj život ne smije određi¬ 
vati moje sebeljublje, nego usmjeravati i upravljati, 
voditi i oblikovati, mora me volja Gospodinova. 
Najprije Bog! Onda se sve svjetsko, stavlja u red, 

pročišćava, osigurava i obnavlja. Slijedi Isusa! To 
mora biti tvoja najvažnija briga. Ne povodi se za 
svojim težnjama i strahovima, nego slijedi Gospo¬ 
dina. Onda ćeš postati njegov učenik i njegov pri¬ 
jatelj. 

Isuse, priznajem ti: 

Sva moja vjera bila je tako usmjerena 
prema meni. 

Bilo je tu više mene, nego tebe. 

Zapravo, ja se nikad nisam posve predao tebi. 

Ti si bio moj Pomoćnik i Gospodin, 
samo u trenucima potrebe. 

Isuse, priznajem: 

Ja moram početi razmišljati potpuno drukčije. 

Ti moraš postati Gospodin i Učitelj 
mojega života. 

Isuse, obnovi potpuno moj život! 

Upravljaj sa mnom! 

Onda ću te slušati. 

Ja ti se stavljam na raspolaganje. 

Isuse, želim da ti budeš pravi Gospodar 
mojeg života. 

Pokaži što moram činiti! Amen. 

Imajte u sebi sol i tako ćete imati 
mir među sobom! 


Bit i zadaća učenika 

“Sol je dobra. Ali ako sol obljutavi, čime će se 
ona osoliti? 

Niti valja za zemlju niti za gnoj. Izbaci se van. 
Tko ima uši, neka čuje”! 

(Lk 14, 34-35) 


Što je Isus mislio pod riječju: “sol”? Ta sol mu 
je bila toliko važna, da je rekao svojim učenicima: 
“Vi ste sol zemlje”! (Mt 5,13). A onda im je objas¬ 
nio što je mislio s tom solju: “Imajte u sebi soli i 
tako ćete imati mir među sobom”! (Mk 9,50). Pri¬ 
jatelju: “sol” kršćana, to je mir u srcu! I mir među 
sobom. Bez toga mira ne može se biti učenik Kri¬ 
stov. Gdje nema mira tamo nema ni kraljevstva 

Božjega. Jer njegovo kraljevstvo je pravednost, mir 
i radost u Duhu Svetomu (Rim 14,17). Snaga mira 
je raspoznajni znak pravih učenika Kristovih: “Bla¬ 
go mirotvorcima, jer će se zvati sinovi Božji (Mt 
5,9). 

Sol ima silno svojstvo: ona je neophodna za ži¬ 
vot! Sol je neizgledna. Čini se kao da je potrebna 
samo kao začin za juhu i jela. Ali bez nje ne mogu 
živjeti ni oni najsiromašniji u zemljama gladi. I oni 
trebaju barem šalicu riže i malo soli. S tim mogu 
preživjeti. Bez soli nema života. 

Prijatelju, to isto vrijedi za mir u srcu: Bez mira 
život ne može biti uspješan! Ako čovjek izgubi mir 
u srcu, što ona još ima? Što mu koristi kuća i auto, 
televizor i bankovni račun, ako u srcu nema mira? 

A zbog čega pak gubimo mir srca? Čitav naš 
svijet je danas pun nemira, nervoze, uzburkan uz¬ 
buđenjima, novostima, bučnim komercijalnim po¬ 
rukama, žudnjama i ponudama; bolestan i neobuz¬ 
dan, pun buke i vike. Svijet više nema mira. Svi 
govore o “miru i sigurnosti” (1 Sol 5,36), “ali put 
mira ne poznaju” (Rim 3, 17-7). Oni više ne znaju, 
što im mir donosi? Mir je napuštanje zemlje, jer oni 
više ne poznaju onoga, koji je sam Mir. Bog je mir, 
radost, ljubav. 

Tko se ravna po Bogu, u njemu raste taj duh 
mira i radosti, ljubavi i dobrote. Tko živi s Bogom, 

taj dolazi do mira, do pokoja u srcu i mira s dru¬ 
gima. Tko uistinu želi biti Kristov učenik, taj zna, 
kako je istinita riječ Svetog pisma: “Krist je naš 
mir”! (Ef 2,14). 

Kako se dolazi do nutarnjeg mira? Kako duša 
nalazi žuđeni mir? Prijatelju, Bog ti pokazuje put. 
On sam te pokreće. On ti daje težnju za mirom, za 
misaonošću. Prihvati Božje poticaje! Nastoj uklo¬ 
niti sve zapreke. Uvedi red u svoj život. Unesi u 
svoju situaciju jasnoću. Unesi svjetlo u tamu. Jer 
zavodnik, zli voli tamu. On mora uzmaknuti, kad ti 
u svoj život uneseš istinu, jasnoću. Razmisli u tihim 
trenucima, što ti otima tvoj mir, što te opterećuje, 
čini nespokojnim. Napravi reda! Dovedi u red svoj 
odnos s Bogom. Načini red u svojim odnosima. 
Odstrani krivnju, odbaci što te opterećuje, što nije 
pošteno, ni časno. Gdje je svjetlo, tamo je i Bog. 
On je Istina. Kad u svoj život uneseš duh istine, u 
tebi će se otvoriti put mira. Mir je tamo gdje je 
Bog. Jer Bog je mir! Sto više puštaš Boga u svoj 
život, to će tvoj mir biti bogatiji. 

Prijatelju, kakav je to dobar čin, kad stalno kod 
Boga nalaziš svoj mir! Kad on bude tvoje mjesto 
počinka i odmora. Kad te on bude tješio, hrabrio i 
jačao. Taj mir srca nije nešto, što ti Bog daje jedan¬ 
put zauvijek. Taj mir s Bogom ovisi o tvojem od¬ 
nosu prema Bogu. Dok vršiš njegovu volju, pitaš se 


67 



za njegovu volju, i čitav svoj život ravnaš po nje¬ 
govoj volji, on ti poklanja mir, mir i opet mir. Ali 
on te opominje i čini nemirnim, čim odstupiš uda- 
ljuješ se od njegova puta. Mir je raspoznajni znak, 
da si na dobrom putu. I da On, Bog mira, prebiva u 
tvojem srcu. 

I mir među ljudima treba toga Duha Istine. Pri¬ 
jatelju, je li među vama u tvojem domu mir? Ili su 
među vama prigovaranja, optuživanja, jadikovanja, 
vika, uvrijeđeni i ožalošćeni. Mir među vama na¬ 
staje tek onda kad se razumijete međusobno. Kad 
svatko misli, kao i onaj drugi. Kad znaš brige u 
srcu drugoga i dijeliš ih s njime. Onda se razumi¬ 
jete. Ako ne znaš što se događa u srcu drugoga, 
među vama ne može biti mir. Mir je tamo, gdje su 
prijatelji. Mir je tamo gdje postoji razmjena mišlje¬ 
nja. Mir je tamo gdje stalno postoji radost. Mir je 
nedjeljivo povezan s ljubavlju. Mir, radost i ljubav 
idu zajedno. Dokle god je svaka od njih zasebno, 
mira nema. Prijatelju, priušti si razmjenu misli, raz¬ 
govor, otvoreni, iskreni razgovor. Neka govori tvo¬ 
je srce. Pusti da Bog progovori. On će ti dati sol 
mira. 


68 


Isuse, hvala Ti za onaj mir, 
koji svijet ne može dati. 

Kad sam s Tobom, onda nalazim mir. 




Tvoj mir je kao lijek za dušu. 

Tvoj mir je kao majka, 
koja grli svoje dijete. 

Tvoj mir je kao prijatelj, 
koji sluša. 

Tvoj mir je kao zaručnica koja je tu. 
Tvoj mir: to si Ti sam. 

Kad je tvoj mir u meni, onda znam: 
Ti si sada tu. 

Isuse, hvala Ti za Tvoj mir! 

“Radujte se sa mnom” 


Izgubljena ovca 

Svi se carinici i grešnici približavali k Isusu da 
ga čuju. A farizeji i književnici mrmljali: Ovaj 
prima grešnike i jede s njima”. Tada im reče 
ovu spodobu: Tko od vas, ako ima sto ovaca pa 
izgubi jednu, ne ostavi u pustinji devedeset i 
devet i ne ide za izgubljenom dok je ne nađe? A 
kad je nađe, stavi je, pun veselja, na svoja ra¬ 
mena te, čim dođe kući, pozove prijatelje i su¬ 
sjede pa im rekne: 'Radujte se sa mnom, jer sam 
našao svoju izgubljenu ovcu'! Kažem vam, tako 
će biti veće veselje na nebu zbog jednog grešni- 
ka koji se obrati nego zbog devedeset i devet 
pravednika kojima ne treba obraćenja”. 

Izgubljena drahma 

“Ili koja žena, ako ima deseet drahmi pa izgubi 
jednu, ne užeže svjetiljku, ne pomete kuću i ne 
traži pomnjivo dok je ne nađe? A kad je nađe, 

zove prijateljice i susjede pa im rekne: 'Radujte 
se sa mnom, jer sam našla izgubljenu drahmu'! 
Tako, kažem vam, biva veselje među Božjim 
anđelima zbog jednoga jedinog grešnika koji se 
obrati”. 

(Lk 15, 1-10) 


Prijatelju, učini kao ova žena, koja je izgubila 
velik zlatnik: tragaj ustrajno s Bogom, dok ga ne 
nađeš! A onda i ti pozovi sve svoje prijatelje i reci 
im radosna srca: “Našao sam Gospodina”! “Ne že¬ 
lim se nikad više mijenjati za prijašnji život. Jer on 
mi znači više nego sve stvari, koje sam prije imao. 
Gospodin je postao moja radost i moja snaga”! 

Kad si našao Boga, u tebi je radost i ti ćeš reći 
svojim prijateljima: “Radujte se sa mnom! Jer ja 
sam Boga našao”. Ta radost obraćenika dolazi od 
Boga. A Bog veli, kao Dobri pastir u prispodobi, 
pri tvojem obraćanju: “Radujte se sa mnom! Našao 
sam svoju ovcu, koja je bila izgubljena”. Radost 
obraćenika dolazi od srca Gospodinova. On ju daje 
tebi, jer on ti daje pri tvojem obraćenju svoj vlastiti 
život, svoju radost, svoju svetost. Isus te je tražio i 
govorio u tvojem srcu da ti može dati svoju vlastitu 

radost: “To vam rekoh, da radost moja bude u va¬ 
ma, te da radost vaša bude potpuna! (Iv 15,1). 

Svako obraćenje je povezano s dubokom nutar¬ 
njom radošću. To je radost radi onog blaga, koje je 
bilo zakopano u polju života i koje je čovjek sad 
otkrio. To blago je kraljevstvo nebesko. Kad čovjek 
otkrije to blago svojega života, “proda u svojoj ra¬ 
dosti sve što ima i kupi ono polje” (Mt 13,14). Kad 
nađeš Boga, kraljevstvo nebesko je u tebi. Ono je 
“u miru i radosti u Duhu Svetomu” (Rim 14,17). 
Tako veli Sveto pismo. A tako veli i iskustvo svih 
koji su uistinu našli Boga. 

Isus zove tu radost, koja dolazi od Boga, bla¬ 
ženstvo. Ona je drukčija od radosti i veselja svijeta. 
Ta radost Božja je uvelike slična miru srca, ljubavi 
prema Bogu, i nutarnjem zadovoljstvu. Ona je 
radost čiste savjesti, to je tihi plamičak u dnu srca. 
Ta radost može opstati i onda kad te zadesi žalost i 
križ postane težak. To je radost koju se ni s kim ne 
mijenja. To je Božja radost, to je blaženstvo. To 
blaženstvo srca Isus je obećao svim svojim učeni¬ 
cima, koji ga istinski slijede: “Blago milosrdnima! 
Blago onima koji su čista srca. Blago mirotvorci¬ 
ma. Blago progonjenima radi pravednosti. Jer nji¬ 
hovo je kraljevstvo nebesko. Radujte se i klikčite 
od veselja: jer vas čeka velika nagrada na nebesima 
(Mt 5,7-12). 

Kad se odvažiš na vjeran život s Gospodinom, 
pitaš se sve češće i sve temeljitije o volji Gospodi¬ 
novoj. I onda ćeš sve češće doživjeti, da ti Gospo¬ 
din uistinu pokazuje put, daje savjet, zadatak. Kad 
činiš što On hoće, onda on blagoslivlje zadatke ko¬ 
je ti je dao. On daje da ti zadaci uspiju, budu sretni. 
To te usrećuje. Tada je tvoja radost velika: kad 
osjetiš blagoslov Božji, kad posao uspije, kad na¬ 
preduješ na putu. Kad ti Bog pokazuje rješenja za 
tvoje probleme. I kad u svojoj obitelji i zvanju do¬ 
življavaš: Bog nas je blagoslovio. To je radost! 

Tko ide s Isusom Kristom, taj nalazi prijatelje, 
braću i sestre koji su zajedno s njim na istom putu. 
Prijatelju, poznaješ li tu radost biti zajedno sa su- 
vjemicima na istom putu? Ti doživljavaš njihovu 
ljubav i dobrotu, slušaš njihove prošnje i zahvale, 
primaš od njih poticaje, nadahnuća i novu hrabrost 
i novu snagu. Doživjet ćeš, da je Isus pravo rekao, 
kad nam je obećao: “Gdje su sakupljeni dvojica ili 
trojica u moje ime, ja sam među njima”. Često ćeš 
posve jasno spoznati: Gospodin je sada tu! Kad do¬ 
nosite vaše odluke, molite zajedno, raspravljate o 
vašim problemima, zajedno ste okupljeni; Gospo¬ 
din je među vama! Aleluja! 

Radost Božja ne poništava križ Kristov. “Plakat 
ćete i jadikovati”, veli Gospodin. Ali radost Božja 
je kao žeravica koja je pod pepelom. Žeravica ne 


73 



trnje, jer tvoja domovina je na nebesima, u domu 
Očevom, u srcu Očevom. Križ može tvoju radost 
zamračiti, ali ne i utrnuti. “Vaša žalost promijenit 
će se u radost” (Iv 16 , 20 ). 

Oče na nebesima, hvala Ti, 
što si me pozvao na obraćanje. 

Hvala ti, što sad mogu moliti. 

Oče, ne želim se više mijenjati 
za prijašnji život. 

Ne želim te zamijeniti 
za stvari koje prolaze. 

Jer ti si radost, koja nikad ne prolazi. 

Ti si svjetlo koje se nikad ne gasi. 

Ti si snaga moje duše i utjeha zauvijek. 

Oče, hvala Ti, da sam Te našao! 

Amen. 

Bog te ljubi! 


Izgubljeni sin 

Reče dalje: “Neki čovjek imao dva sina. Mlađi 
od njih reče ocu: 'Oče, daj mi dio baštine koji 
mi pripada'! Otac im podjeli imanje. Poslije ne¬ 
koliko dana mlađi sin skupi sve svoje te krene u 
daleku zemlju i ondje rasu svoje imanje provo¬ 
deći život razvratno. Kad potroši sve, nasta ljuta 
glad u onoj zemlji, te on poče oskudijevati. Ta¬ 
da ode u najam nekom čovjeku u onoj zemlji, a 
taj ga posla na polje da čuva svinje. Uzalud je 
čeznuo da bar jednom napuni trbuh ljuskama od 
mahuna što su ih jele svinje, ali mu ih nitko nije 
davao. Tada dođe k sebi i reče: 'Koliko najam¬ 
nika u mog oca obiluje kruhom, a ja ovdje umi¬ 
rem od gladi! Ustat ću, poći ću ocu svome pa 
mu reći: 'Oče sagriješih Bogu i tebi. Nisam više 
dostojan da se zovem tvojim sinom. Primi me 
kao jednog od svojih najamnika'! Diže se i kre¬ 
nu svom ocu. 

Dok je još bio daleko, opazi ga njegov otac, i 
sažali mu se te poleti, pade mu oko vrata i izlju¬ 
bi ga. A sin mu reče: 'Oče, sagriješili Bogu i te¬ 
bi. Nisam više dostojan da se zovem tvojim 
sinom...'! Tada otac reče svojim slugama: 'Br¬ 
zo, donesite haljinu, onu najbolju, i obucite ga! 
Stavite mu na ruku prsten a na noge sandale! 
Dovedite ugojeno tele te ga zakoljite da jedemo 
i da se veselimo, jer ovaj mi sin bijaše mrtav i 
oživje, bijaše izgubljen i nađe se'. I počnu se ve¬ 
seliti 

(Lk 15, 11-24) 


Ovo evanđelje o izgubljenom sinu zovu i “evan¬ 
đelje u evanđelju”, jer ono pokazuje vrhunac lju¬ 
bavi Božje; ljubav prema grješniku koji se obratio. 
To je ljubav Oca koji oprašta; ljubav Boga prema 
nama, jer smo mi Njegova djeca. Ta ljubav ostaje ti 
vjerna, ako si se i stoput protiv njegove ljubavi 
ogriješio. Kao onaj izgubljeni sin. On je svojoj obi¬ 
telji nanio sramotu. On je u očima svojeg brata iz¬ 
dajnik koji je očinski imetak rasuo s bludnicama. 
Usprkos tome, put u očinski dom bio mu je otvo- 

ren. Jer Bog nas ljubi takve, kakvi jesmo. On nas 
ljubi, jer smo mi njegova djeca. Tu ljubav on će 
uvijek sačuvati za nas. 

Zapravo, treba biti zadovoljan tom “izgublje¬ 
nom sinu”. Zato, jer mu je otac iskazao toliku lju¬ 
bav, kakvu stariji vjerni sin, nije još nikad doživio. 
Kad se grješnik - izgubljeni sin obratio Bogu, on je 
doživio susret s Bogom, u prilici gozbe. Otac (u 
prispodobi) priređuje radosnu svečanost. On daje 
svojem sinu poljubac i grli ga. Otac je tom grješ- 
niku čak potrčao u susret! Tako veli prispoboba. A 
tako veli i iskustvo onih grješnika koji su se vratili 
Bogu. Bog im je pri njihovom obraćenju pomogao. 
On je učinio više nego je grješnik učinio. Bog je 
djelovao da se on mogao obratiti! Bog mu je “da¬ 
rovao” odluku i poklonio neopisivu radost. On mu 
je dao poljubac. I omogućio novi život, koji grješ¬ 
nik vlastitim snagama ne bi mogao započeti. 

Prijatelju, reci svakom grješniku: Bog te ljubi! 
Ohrabri grješnike da se vrate Ocu. On iščekuje 
grješnika, kao tvoj otac u prispodobi: “Dok je još 
bio daleko, opazi ga njegov otac”. Jer Otac na ne¬ 
besima stalno čeka svoje dijete. On te čeka da se 
konačno vratiš kući. I kad te konačno ugleda da 
dolaziš, trči ti u susret, kao tvoj otac u prispodobi, i 
zagrli te i izljubi. Vjeruj u ljubav Božju! On te ljubi 
sada, i takvog, kakav jesi! On te ne ljubi zato jer si 

tako plemenit i dobar, nego jer si njegovo dijete! 
Bog te ljubi! 

Ako se tu prispodobu čita površno, može se 
shvatiti lakomisleno. U pučkom govoru za takvu 
lakomislenost postoji izreka: “Griješiti prema milo¬ 
srđu Božjem”. Prijetelju, ako i ti tako misliš, onda 
nisi tu prispodobu dovoljno pomno pročitao. Jer taj 
izgubljeni sin ima neke značajke, koje nisu ni pro¬ 
sječne ni razumljive same sobom. Prvi izvanredni 
znak je njegova iskrenost i pravo kajanje. On ništa 
ne uljepšava, on iskreno priznaje, ne traži izgovor, 
ne zaobilazi, nego otvoreno priznaje svoju krivicu: 
“Oče, sagriješio sam! Protiv tebe i protiv neba”. Iz 
tih riječi govori duh istine. Prijatelju priznaješ li i ti 
svoju krivicu tako jasno, kao taj izgubljeni sin? Pri¬ 
znaješ li svoje grijehe tako otvoreno kao taj grješ- 
nik? Onda će Bog i za tebe prirediti jednu sveča¬ 
nost i od radosti te poljubiti. 

Drugo izvanredno obilježje tog mladog čovjeka 
je njegova poniznost. On se želi vratiti u očinski 
dom, makar zna, kakvo poniženje ga tamo čeka: 
povratak bez novčića i bez časti, kao beskućnik i 
razvratnik. Ponos bi mnoge izgubljene sinove druk¬ 
čije usmjerio: “Ne vraćaj se u očinski dom, kreni u 
daleki svijet, gdje te nitko ne pozna”! Prijatelju, to 
je poniznost: radije podnijeti sramotu nego Boga 
izgubiti! Radije biti “najamnik” u Božjoj kući, nego 

u zločinačkoj kući biti ugledan. Taj pokajnički 
grješnik bio je spreman prihvatiti pokoru! Znao je: 
“Griješio sam, moram preuzeti i posljedice svojeg 
grješnog života”. Prijatelju, jesi li i ti spreman pre¬ 
uzeti na sebe pokoru, ako sagrješiš? Ili se povlačiš 
pred posljedicama svojih grijeha? Tko izbjegava 
pokoru, taj izbjegava i Boga. Budi spreman prihva¬ 
titi pokoru. Tako ćeš prihvatiti Boga, a Bog će pri¬ 
hvatiti tebe. Onda će On i tebi staviti prsten na ruku 
i odjenuti te odjećom kraljevskog djeteta. Prijatelju, 
vjeruj: Bog te ljubi. 


Oče nebeski, ja vjerujem u Tebe! 
Budi mi milostiv! 

Ja te neću zatajiti, 
ni izdati, 
ni prevariti, 
niti poreći. 

Da, Oče, ja sam takav. 

Ja želim biti s tobom. 

Ja ću se vratiti tebi 
potpuno i zauvijek. 

Oče, dođi mi ususret! 

Da ne bi na putu 
klonuo. Amen. 

Ti si samo upravitelj svojeg imetka! 


Snalažljivi upravitelj 

Zatim reče i svojim učenicima: “Bio neki bo¬ 
gataš i imao upravitelja koga mu optužiše da 
mu rasipa imanje. 

On ga dozva te mu reče: 'Što to čujem o tebi? 
Daj račun o svom upravljanju! Ne možeš više 
biti upravitelj'! 

Tada upravitelj reče u sebi: 'Što da učinim, jer 
mi gospodar oduzima upravu? Da kopam? Ne 
mogu! Da prosjačim? Stidim se. 

Već znam što ću učiniti, da me ljudi prime u 
svoje kuće kad budem zbačen s uprave'. 

Tada dozva redom dužnike svoga gospodara te 
prvog zapita: 'Koliko si dužan mome gospo¬ 
daru?' 

Odgovori: 'Sto bata ulja'. Reče mu: 'Uzmi svoju 
knjižicu, sjedni i odmah napiši: pedeset.' 

Zatim upita drugoga: 'A ti, koliko si dužan?' 
Ovaj odgovori: 'Sto korova pšenice.' Rekne mu: 

'Uzmi svoju knjižicu i napiši: osamdeset!' - I 
gospodar pohvali nepravednog upravitelja jer je 
mudro postupio. Jer sinovi su ovoga svijeta mu¬ 
driji od sinova svjetla u držanju prema svojoj 
vrsti”. 

Ispravna upotreba zemaljskih dobara 

“I ja vam kažem: stecite sebi prijatelja lažnim 
bogatstvom, da vas prime u svoje vječne stano¬ 
ve kad ga vama nestane”. 

(Lk 16, 1-9) 


Ta prispodoba o nepoštenom upravitelju mno¬ 
gima se čini neobična. Znači li to da moramo imo¬ 
vinu potratiti i pronevjeriti, kao taj upravitelj? Pri¬ 
jatelju, ta čudna prispodoba, želi nas upozoriti na 
jednu osobitu stvar. Isus nam veli tom prispodo¬ 
bom: stvari koje posjedujemo, uopće nam ne pripa¬ 
daju! Bog nam ih je samo posudio. Bog nam je dao 
ta dobra samo na upravljanje. Svatko će jednom 
morati položiti račun Bogu, kako je upravljao Bo¬ 
žjim dobrima. Koristi ta dobra tako da im se i drugi 
mogu radovati! Upotrijebi svoju imovinu i svoje 
talente da budu i na blagoslov drugih. “Stecite sebi 
prijatelje uz pomoć svojih dobara”! 

Prijatelju, ovo je poruka te prispodobe: samo je 
Bog vlasnik. Njemu pripada sve za čim mi ljudi te¬ 
žimo ili što možemo posjedovati. On nam je to 
darovao, posudio, povjerio. To je njegova milost, 
njegov zadatak. Njegov trajni posjed. Nitko od nas 
nema totalno, neograničeno pravo raspolaganja do¬ 
brima koje smo zadobili. Jer Bog je dobra ove zem¬ 
lje namijenio svojoj djeci! Svi trebaju od toga ži¬ 
vjeti. Ti im moraš u tome pomoći. Svim svojim 
snagama i svim svojim mogućnostima. 

U čovjeku se nešto buni protiv takvog shvaća¬ 
nja. Jer svatko tko je stekao neki novac i imovinu 
može s pravom reći: “To sam stekao svojom radi- 
nošću i mukom! Moram li to sada dijeliti s lijenči¬ 
nama”? Prijatelju, ta prispodoba ne smjera na ko¬ 
munizam, ne znači osporavanje privatnog vlasni¬ 
štva, niti hoće pogodovati nemarnjacima i lijenči¬ 
nama. Nego tom prispodobom Gospodin nam po¬ 
kazuje jednu višu razinu razmišljanja nego je stro¬ 
go pravničko razmišljanje. Isus nam pokazuje jedan 
viši put, jedan “viši dar milosti”; put ljubavi! Ona 
je kraljevski zakon” (Jk 2,8): ljubi bližnjega svoga 
kao samoga sebe. Ta ljubav misli i radi drukčije ne¬ 
go to zakoni propisuju. Prijatelju, to je smisao i 
zadatak te prispodobe: “Sve što želite da ljudi čine 
vama, činite i vi njima! U tome je sav zakon i pro- 

roci (Mt 7,12). “Budite milosrdni, kao stoje milo¬ 
srdan i Otac vaš (Lk 6,36). 

Društvene nepravde su danas dobile nezamisliv 
opseg. Zbog sebičnosti i pohlepe za dobitkom, 
zbog gaženja tuđih prava i gramženja za vlašću. Ne 
radi se samo o velikoj nevolji širom svijeta, nego i 
o potrebi bliskog susjeda. Tu pomogni! I onda ako 
nisi - strogo uzevši - na to obvezan. Jer tvoja imo¬ 
vina ima jednu “društvenu dimenziju”. Dobra koja 
posjeduješ nisu u pravom smislu tvoje vlasništvo, 
nego su namijenjena i onima koji su u potrebi. 
Brini se da svi imamo nešto! “Steknite prijatelje 
nepravednim bogatstvom” Tako veli Gospodin. Jer 
nepravedno je, ako svoj novac smatramo svojim 
potpunim vlasništvom i nikome ne pomažemo, pa i 
onima koji su u nevolji, a naši su susjedi. 

Ali poruka te prispodobe ide još dublje. Jer tu 
se ne radi samo o novcu i dobrima, posjedu i stva¬ 
rima, nego i našim duševnim i duhovnim mogućno¬ 
stima. I tvoji talenti su dar Božji! Bog ti je dao ta¬ 
lente i sposobnosti koje nema svatko! Dao ti je ro¬ 
ditelje od kojih si primio i naučio marljivost i po¬ 
štenje. Bog ti je dao nadarenost za učenje, sposob¬ 
nost za studiranje, što netko drugi uz sve svoje na¬ 
prezanje nema! Prijatelju, još više: Bog ti je dao ka¬ 
rakterne osebine, “dobro srce”, smisao za vječno, 
težnju prema istini, dar religioznosti! Sve to u pra- 

vom smislu nije tvoja zasluga, niti rezultat tvojeg 
truda. Bog ti je te darove darovao! “Što imaš, a da 
nisi primio? Ako si dakle primio, što se ponosiš, 
kao da nisi primio? (1 Kr 4,7). Ovo je najdublji 
smisao te prispodobe: I sve tvoje sposobnosti i na¬ 
darenosti Bog ti je samo povjerio”, da ih primjeniš 
na blagoslov drugih! 

Stekni prijatelje sa svim svojim dobrima i spo¬ 
sobnostima! Bog ti ih je darovao. Ljudi koje si 
pomogao na Sudnjem danu hvalit će tvoje milosrđe 
i zauzeti se za tebe. Tako ćeš biti primljen u vječne 
stanove! 

Oče nebeski, hvala Ti za sva dobra 
što si mi ih darovao. 

Drugi gladuju, a ja sam svaki dan sit. 

Drugi su slijepi, a ja mogu vidjeti. 

Drugi žive u bijedi, a ja imam tako puno. 

Oče nebeski, hvala Ti! 

Daj da budem velikodušan u darivanju, 
u davanju i pomaganju. 

Jer sve što imam dobio sam od Tebe. 

Oče, daj da budem milosrdan, 
kao što si Ti milosrdan! Amen. 

Preljub razara brak 


Mojsijev zakon i kraljevstvo Božje 

“Do Ivana sežu Zakon i Poroci. Otada se navje¬ 
šćuje Radosna vijest o kraljevstvu Božjem. I 
svatko u nj navljuje. 

Lakše da prođu nebo i zemlja nego da propadne 
jedna kovrčica iz Zakona”. 

Nerazrješivost ženidbe 

“Svaki onaj koji otpusti svoju ženu te se oženi 
drugom, čini preljub. Tko se oženi onom koju je 
njezin muž otpustio, čini preljub” 

(Lk 16, 16-18) 


Šezdesetih godina zapadni svijet preplavio je 
ono što zovu “seksualna revolucija”. Presudna bi¬ 
tka dogodila se kad je pronađena pilula (protiv za¬ 
čeća), koju su nazvali usrećiteljicom čovječanstva. 

Nakon toga s» popustile sve brane. S tri krilatice 
započela je borba da se svugdje provede seksualno 
“oslobođenje”: Prvo: proglašeno je “pravo na sre¬ 
tan seksualni život”. Drugo: proglašena je “ravno¬ 
pravnost svakog seksualnog užitka”. Treće: “sek¬ 
sualni užitak nema ništa s moralnošću”. Odonda su 
popustile sve kočnice i seksualno je prešlo sve gra¬ 
nice. Počelo se tvrditi da je pornografija neškod¬ 
ljiva, a seksualne nestranosti i homoseksualnost 
prihvatljive. Takva shvaćanja hoće se unijeti i u od¬ 
goj djece. 

Isus ipak veli drukčije: “Blaženi čista srca, jer 
će Boga gledati (Mt 5,8). Prijatelju, iskustvo je svih 
velikih svjetskih religija: samo ljudi, koji vladaju 
sami sobom nalaze nutarnju povezanost s Bogom! 
Ako se čovjek dade voditi od svojih požuda, doći 
će na put neodgovornosti, koji je protivan njegovoj 
savjesti, i koji ga dovodi sve dalje od Boga. U dnu, 
radi se zapravo o dobro poznatoj odluci: “Nitko ne 
može služiti dvojici gospodara (Mt 6,24). Ili će se 
čovjek prepustiti svojoj sjetilnosti i nagonu, ili će 
se usmjeriti po svojoj savjesti i Bogu. Trećega ne¬ 
ma. Prijatelju, teško je živjeti obdržavanjem šeste 
zapovijedi Božje. Od deset zapovijedi Božjih, ta je 
najmanje održavana. A ipak, isplati se truda, žrtve i 
nastojanja. Jer tako dugo dok u tebi gospodari ti¬ 
jelo, Duh Božji ne može u tebi prevladati. Dok god 

nisi vjeran u svojem braku, tvoj brak je ugrožen. 
Preljub razara brak. 

Prijatelju, Bog nam veli u šestoj zapovijedi: ču¬ 
vaj svoj brak! “Preljub nije dozvoljen”! Jer o braku 
ovisi toliko toga. O vjernom braku ovisi hoće li us¬ 
pjeti unutarnja ljubav među ljudima. Gdje bi ljubav 
još mogla na zemlji opstati, ako je nema između 
zaručnika i zaručnice, između muža i žene? Prija¬ 
telju, gdje se brak lomi, tamo umire ljubav. A gdje 
nema ljubavi, tamo nema više ni Boga. 

Posljedice seksualne raspuštenosti su strahovite. 
Ona je dovela do razbijanja bezbrojnih brakova. 
Svaki treći brak u Austriji se rastavlja. U Beču se 
rastavlja čak svaki drugi brak. Čovjek se sastoji od 
tijela i duše to je jedna cjelina; ako netko nije vje¬ 
ran u tjelesnom, gubi pristup do srca drugoga. Jed¬ 
nog dana on se povuče i počne živijeti s “prija¬ 
teljicom”, ili si žena nađe nekog “prijatelja”. Tko se 
upušta u preljub, taj stavlja u pitanje brak. Prija¬ 
telju, vjeruj u Božju riječ: “Brak se ne smije raski¬ 
nuti”! Pa makar to tisuće činile; makar je to danas 
gotovo razumljivo samo sobom; makar se na vjer¬ 
nog bračnog druga gleda kao na zaostalog “autsaj¬ 
dera”. Budi vjeran! Onda ćeš čitav život svoje srce 
sačuvati za Boga. On će blagosloviti tebe i tvoju 
obitelj. On će te blagosloviti i onda, ako ti tvoj bra¬ 
čni drug bude nevjeran. Bog te pozna! On će ti to 


87 



stostruko vratiti. Već sada, na ovoj zemlji. On vidi 
tvoj križ, on zna tvoju žrtvu, on te ne zaboravlja. 
Jer tvoj križ je glasna molitva. 

Posljedice razorenih brakova su slomljena dje¬ 
čja srca. Četrdesetpet posto sve djece, koja potječu 
iz rastavljenih brakova postaju kasnije neurotična, 
duševno bolesna. Ona nose posljedice toga često či¬ 
tav život. Ona kasnije često i sama postaju žrtve te 
iste nevolje: rastave. Djeca trebaju toplo gnijezdo, 
zaštićenost, blizinu majke, čvrstoću oca. Ona treba¬ 
ju oba roditelja! Ona trebaju takvo ozračje ljubavi, 
naklonosti i skladnih odnosa koji vladaju među do¬ 
brim bračnim drugovima. Sve drugo ranjava mlada 
dječja srca. Prijatelju, shvaćaš li sada, zašto tako 
mnogi ljudi nose u sebi trajne duševne povrede? 
Tko može izliječiti te duboke rane? One potječu od 
najranijeg djetinjstva: otac i majka nisu bili jedno, 
nego su se svađali, bili su razdvojeni. I konačno su 
jedno drugo napustili. Onda je došao novi “on”, 
nova “ona”, nova lica. Dijete je izgubilo svoj dom! 
Dom u srcu majke i pod okom oca. Prijatelju, želiš 
li takvo nedjelo učiniti i svojem djetetu. Ostani 
vjeran. Onda ćeš uvijek ponovno naći ljubav u svo¬ 
jem bračnom drugu. 

Isuse, Ti si rekao: “Tko je bez grijeha, 

neka prvi baci kamen! 

Gospodine, hoćeš Ii me osuditi? 

Ti si preljubnicu zaštitio. 

Ti si joj oprostio. 

Ali si joj i rekao: 

“Idi, i ne griješi više”! 

Oče nebeski, daj mi da počnem iz početka! 
Daj mi čisto srce, 

Da mogu Boga gledati. 

Daruj mi milost molitve! 

Onda ću ti moći služiti čista srca! Amen. 

Bogati rasipnik 


Škrti bogataš i siromašni Lazar 

“Bijaše neki bogataš koji se oblačio u grimiz i 
skupocjeni lan a iz dana se u dan sjajno gostio. 
Neki siromah imenom Lazar ležao sav u čire- 
vima do njegovih vrata, čeznući da se nasiti 
onim što je padalo s bogataševa stola... Čak su i 
psi dolazili i lizali mu čireve. 

I umrije siromah i anđeli ga odnesoše u krilo 
Abrahamovo. Umrije i bogataš i bijaše poko¬ 
pan. 

Kad je bio u paklu, usred strašnih muka, podiže 
oči te izdaleka opazi Abrahama i Lazara u nje¬ 
govu krilu pa povika: 'Oče Abrahame, smiluj mi 
se, te pošalji Lazara neka namoči vrh prsta vo¬ 
dom da mi rashladi jezik, jer se strašno mučim 
u ovom plamenu'! 

Abraham mu Reče: 'Sjeti se, sine, da si ti primio 
svoje dobro za svoga života, a Lazar zlo! On je 
sada ovdje utješen, a ti se mučiš. 

Osim toga, između nas i vas velik je bezdan, te 
ni oni koji bi htjeli ne mogu odavde prijeći k 
vama niti odatle k nama'. 

'Onda, molim te, oče - reče bogataš - pošalji ga 
u kuću mog oca; imam petero braće, neka ih 
ozbiljno opomene da ne bi i oni došli u ovo 
mjesto muka'! A Abraham reče: 'Imaju Mojsija 
i Proroke. Neka njih slušaju'! 

Onaj nastavi: 'Neće, oče Abrahame! Ali ako im 
tko dođe od mrtvih, obratit će se'. 

Tada će mu Abraham: 'Ako zaista ne slušaju 
Mojsija i Proroka, neće vjerovati ni ako tko od 
mrtvih uskrsne”. 

(Lk 16, 19-31) 


Danas se čitavim svijetom proteže jedan duboki 
jaz, koji dijeli bogate narode od onih koji gladuju. 
Taj jaz postaje iz godine u godinu sve veći. Ne¬ 
pravde postaju sve veće. Zato raste i mržnja, ratovi 
i nasilje. Predvodnici siromašnih naroda potiču va¬ 
tru suprostavljanja u onim bogatim zemljama, koje 
su zapalile vatru nepravdi. 

Glad i bijeda postojali su uvijek. No, sad bijeda 
raste na drugačijoj podlozi: na tlu zavisti, gorčine i 
očajanja. U neše vrijeme preko televizije i radia do- 

znaje se i u najudaljenijem selu svijeta o raskošnom 
bogatstvu onih zemalja koje ne znaju kamo bi sa 
svojim viškovima žitarica, maslaca i mesa. Zato se 
danas uzima da glad i bijeda nisu više neizbježiva 
sudbina. Naprotiv, postavlja se pitanje zašto bogate 
zemlje ne žele dijeliti svoje bogatstvo? 

Gospodarske i društvene prilike našega vreme¬ 
na slične su onima koje je Isus ocrtao u prispodobi 
o bogatom rasipniku i siromašnom Lazaru. Bogate 
zemlje slave sad zadnje dane velikog rasipništva, 
dok Lazar umire pred njihovim vratima. 

Papa Ivan Pavao II. izdao je 1988. encikliku: 
Die Sozial Sorge u kojoj govori kako su se socijal¬ 
ne prilike u zadnjih dvadesetak godina znatno po¬ 
goršale. 

Ono najvažnije u toj enciklici je papino jasno 
zauzimanje za siromašne. U našem vremenu, u ko¬ 
jem patnje i nepravde rastu, mi kršćani moramo biti 
na strani onih koji pate. Jer u svakom siromašku 
koji leži kao Lazar pred vratima bogatog rasipnika, 
“uvrijeđen je sam Bog”. Tako piše papa. Danas krš¬ 
ćani dolaze na zaprepašćujući način do spoznaje 
kako je aktualna Isusova riječ iz govora o posljed¬ 
njem sudu: “Bijah gladan, ne dadoste mi jesti; bijah 
žedan, ne dadoste mi piti; bijah putnik, i ne primi¬ 
ste me; bijah go i ne obukoste me, bolestan i u ta¬ 
mnici i ne pohodiste me” (Mt 25,42). Zalaganje za 

one koji pate Trećeg svijeta, borba protiv bijede, 
ima za kršćane jedan “mistični motiv”, veli papa. 
Najdublji razlog zašto se danas, na potpuno nov na¬ 
čin, moramo založiti za siromašne na ovoj zemlji je 
vjera u Kristovu riječ: “ni meni niste učinili koliko 
niste učinili jednom od ovih najmanjih (Mt 25,45). 
Bog sam je uvrijeđen, ako se ne brinemo za one u 
nevolji. 

Papa spominje u svojoj enciklici i jednu mučnu 
i bolnu točku: naime nekoć pojedinca pred veliči¬ 
nom te nevolje. Grijeh nepravde i tvrdoće srca nije 
danas stvar pojedinca. Ona je postala sustav! Grijeh 
nemilosrdnosti postala je “društvena struktura”. Ta 
“griješna struktura” oblikuje čitav gospodarski ži¬ 
vot, sustav trgovine, devizni sustav i novčano po¬ 
slovanje. Zemlje koje gladuju isključene su iz svjet¬ 
skog tržišta, da bi bogate zemlje mogle imati veći 
profit. Sadašnje zakone svjetskog tržišta određuju 
bogate zemlje. To je kao željezni pojas koji siroma¬ 
šne narode isključuje od stola bogatih. 

Prijatelju, ova enciklika veli u zaključku nešto 
opticajno i praktično: suočena s tim velikim potre¬ 
bama, Crkva je obvezatna ustupiti od viška drago¬ 
cjenih skupocjenih uresa i pribora da bi se potreb¬ 
nima namaknulo hranu i piće, odijelo i stan. Prijate¬ 
lju, učini tako i ti! Bog govori danas snažno sva¬ 
kom kršćaninu: “Tkogod posjeduje zemaljska do- 

bra i vidi svoga brata u nevolji i od njega zatvori 
svoje srce - kako će ljubav Božja ostati u njemu? 
Dječice, ne ljubimo riječju i jezikom, nego djelom i 
iskreno (1 Iv 3,17). 

Gospodine, danas te molim: 

daruj mi hrabrost za jednostavan život! 

Jer grijeh je živjeti kao rasipnik, 
dok u siromasima Krist gladuje 
Gospodine, daj mi da budem siromašan 
sa siromasima. 

Daj mi da živim jednostavno kao Isus. 

Jer, ja ne bih htio biti kriv 
što Lazar umire. 

Gospodine, što bih morao reći na dan suda? 
Gospodine, ja ću se “stisnuti”, 
i dati tamo gdje je potreba. Amen. 

Jao onima po kojima dolaze 
sablazni! 


Ispravni odnos prema drugima 


Isus reče svojim učenicima: “Nije moguće da ne 
dođu sablazni, ali jao onomu po kome dolaze! 

Bolje bi mu bilo da mu je mlinski kamen o vra¬ 
tu i daje bačen u more nego da navede na grijeh 
jednoga od ovih malenih. 


Pazite na se! 


(Lk 17, 1-3) 


Već pola stoljeća je mir; blagostanje kao još 
nikada. Ali i sablazni su postale jače nego ikad pri¬ 
je. Milijun puta jače uzvikuju one danas svijetu 
svoj program o “lakom životu”. “Olakšaj si to”! To 
je snubljenje za život bez Kristovog križa. “Šlager” 
svih sablazni zavođenja danas je: “Uživaj u sreći! 

Zašto se odricati? Ne treba više žrtvovanja. Kupi 
danas, platit ćeš kasnije”! 

Prvi je došao poslije II. svjetskog rata val pre¬ 
tjerivanja jelom i pićem. Bilo je to onda razumljivo. 
Veselje da se konačno moglo sjesti za pun stol. Ni¬ 
tko nije tomu prigovarao. Počelo se tako bezazleno. 
To je umijeće zavodnika. A kad se čovjek počne 
jedanput iživljavati, onda zavodnik uzima kormilo 
u svoje ruke. “Požuda tijela” (Iv 2,16), je početak. 
Pretjerivanje u jelu i pijančevanje. Danas u Austriji 
ima stotine tisuća alkoholičara. Stotine tisuća onih 
koji su upropastili svoje obitelji. Svatko zna što al¬ 
kohol čini u obitelji. Zašto se onda nudi još više 
alkohola, da bude još više alkoholičara, još više 
zbog alkohola opustošenih obitelji? Jao onima po 
kojima dolaze napasti, veli Gospodin. 

Zatim je došao val seksualnosti. Bilo je to znak 
društva blagostanja. Kao u starom Rimu počelo je 
popuštanje. A onda su se brzo pokazale iste poslje¬ 
dice: propadanje društva. Jer u povijesti svih naro¬ 
da očevidno je da je popuštanje u području seksu¬ 
alnog morala početak kulturnog propadanja. Narodi 
koji su krenuli putem seksualne razuzdanosti već su 
u sljedećem naraštaju izgubili svoju kulturnu ener¬ 
giju, osuđeni na propast. Tako je kod naroda i poje¬ 
dinca. Kad se odbaci samosvladavanje, čovjeku se 

nutamjost slomi. Tako zvana “slobodna ljubav” 
oslobađa čovjeka od onih duhovnih obveza koji 
tvore njegovu vrijednost, dostojanstvo i savjest. 
Danas su posljedice seksualnog vala opće poznate: 
razorene obitelji, plima rastava, slobodan put poba¬ 
čajima. Zašto nitko ne protestira, zašto se nitko ne 
suprostavlja mahnitosti “seksualne revolucije”? Jao 
onima po kojima dolaze zavođenja, veli Gospodin. 

Zatim je došlo veliko obilje. Sve na kredit. Naj¬ 
prije auto, onda televizor. Onda bankovne podruž¬ 
nice na svakom uglu; novca na bacanje. Novac se 
ljudima gotovo nametalo! Bilo je u modi zaduživati 
se. Sjedinjene Države su prednjačile primjerom. 
Najbogatije zemlje imaju danas najveće dugove. 
Tko je zadužen, postaje ovisan o onome od koga je 
posudio. I tako svi postaju ovisni i moraju se pona¬ 
šati onako kako to zahtijeva onaj koji je novac po¬ 
sudio. Neke zemlje ne mogu smoći ni za kamate na 
zajmove koje su digle. To je bankrot. Bankrot mo¬ 
ralnog razmišljanja, razuma i slobode. Jao onima 
po kojima dolaze zavođenja, veli Gospodin. 

Onda je došlo vrijeme televizije. S njom je u 
mnogim obiteljima zamuknuo razgovor. Djeca i 
mladi vele: ne možemo više razgovarati s ocem; 
stalno je pred televizorom. Televizija je postala no¬ 
va propovjedaonica - umjesto crkve. Dnevno dvije 

do tri ure. U dušu se utiskuje nasilje, seksualnost i 
senzacije. Za zabavu. Jao onima, po kojima dolaze 
sablazni, veli Gospodin. 

Onda je došao odgoj protiv autoriteta. Omalo¬ 
važavanje oca. Potpuna “sloboda”. “Sloboda” za 
one koji još trebaju ruku koja će ih voditi? To znači 
djetetu oduzeti nužnu pomoć! Društvo u kojem je 
otac potisnut nije našem vremenu donijelo ništa 
dobra; jer čovjek treba autoritet u kojega se može 
ugledati. On treba primjer, osobnosti. Mladi su za¬ 
hvalni kad dožive pravi autoritet: ljude u koje se 
mogu ugledati. - Na kraju je došlo da je Majka za¬ 
poslena izvan kuće, da bi u kuću došlo što više 
novca za potrošnju. Odonda postoje djeca bez rodi¬ 
telja: oni nemaju više oca, a sada niti majke. Siro¬ 
mašna djeca. Jao zavodnicima, veli Gospodin! 

Prijatelju, mi imamo jednog pastira, Isusa Kri¬ 
sta. Pusti da te on vodi! Onda zavodnici neće imati 
vlasti nad tobom. Neka te Krist vodi putem Gospo¬ 
dnjim. Neka te vodi njegova riječ. Sveto pismo je 
danas važnije nego ikad. Ono je putokaz u vremenu 
koje je postalo kao đungla. Riječ Božja je danas po¬ 
stala važnija: ona je istina u ovom vremenu zavo¬ 
đenja. Križ je danas postao važniji jer te on osloba¬ 
đa od onih stručnjaka zavođenja koji žele podjarmit 
čitav svijet. 

Gospodine, Ti si me stavio pred jednu odluku. 
Ti me danas pitaš: “Kamo ideš”? 

Isuse, danas Ti mogu reći: 

Ja idem s tobom! 

Idem tamo, kamo ideš i Ti! 

S tobom nalazim snagu za dobro. 

U tvojim riječima nalazim mjerila. 

Stupajući za tvojim križem nalazim hrabrost, 
oduprijeti se snagom zla. 

Ti jedini si Put u ovom vremenu. 

Isuse, Tebe sam izabrao. 

I nikoga drugog. Amen. 

Samo ponizan može uistinu oprostiti 


Ako ti brat sagriješi, ukori ga pa mu oprosti ako 
se pokaje. 

Ako i sedam puta na dan sagriješi protiv tebe i 
sedam ti se puta obrati i rekne: 'Kajem se' - 
oprosti mu”! 

(Lk 17, 3-4) 


Ti možeš oprostiti. Ti patiš zbog toga jer nisi 
mogao oprostiti i zaboraviti. Puno bi dobio kad bi 
se u vašem domu ozračje promjenilo, jer stalne sva¬ 
đe i sukobljavanja su ubitačni. Djeca zbog toga 
pate. Ozračje raskidanosti kida srca. Uvijek je ne¬ 
tko “kriv”. Uvijek ponovo dolazi do svađe i prigo¬ 
varanja: između oca i majke, roditelja i starih rodi¬ 
telja, majke i djece. Za stolom i zbog televizora; pri 
odlasku i povratku. Takav nemir je otrov za duše. 

On je kao žarište upale koja svoj otrov otprema u 
tijelo čitave obitelji. Tko je pun otrova, truje i svoju 
okolinu. 

Prijatelju, kako se može oprostiti? Sto treba či¬ 
niti, kad u tvojoj duši zakuhaju protivljenje i gnjev? 
Kad se ne može smiriti od ljutnje i suprostavijanja? 
Prijatelju znaš li jedan uspješan način kako doći do 
mira i opraštanja? Isus je rekao: “Molite za svoje 
neprijatelje” (Mt 5,44). To će te smiriti. A do stal¬ 
nog mira srca dolaziš tek onda kad izmijeniš svoje 
srce. Kad izmijeniš samoga sebe. 

Tajna opraštaanja nalazi se u samozatajnosti. 
Oprostiti možeš tek onda kad postaneš ponizan. 
Tko je pun sebe, ne možeš oprostiti. Svaka loša ri¬ 
ječ izjeda te. Osjećaš se povrijeđenim, uvrijeđenim. 
Osjećaš se uznemirenim i želiš dati oduška svojoj 
srdžbi. Ne možeš oprostiti! 

Oprostiti možeš onda kad si u srcu postao po¬ 
nizan. Riječ ponizan u njemačkom dolazi od riječi 
koja znači rastaviti, razdvojiti. Rastaviti znači opro¬ 
stiti se. A to opraštanje - rastanak je često bolan. 
Pučka mudrost veli: “Rastanak je bolan” Tko želi 
biti učenik Isusov taj se mora oprostiti - rastaviti 
od mnogih stvari, koje svijet drži važnim, ali koje 
su smetnja za ljubav. Moraš se “rastati” od težnje 

za isticanjem, i težnje za moći; od mišljenja da uvi¬ 
jek imaš pravo i težnje za vlašću; napustiti pre¬ 
velike zahtjeve i naume, jadikovanja i optuživanja. 
Prijatelju, to je oproštaj od prevelikog “ja”. Isus je 
rekao, tko želi biti njegov učenik, taj mora “sve 
napustiti”. Ti moraš napustiti - oprostiti se od svo¬ 
jeg prevelikog “ja”! Onda moraš ljubiti i oprostiti. 

Tek onda kad postaneš ponizan, možeš drugoga 
razumjeti! Onda se više ne radi naime o tvojoj vla¬ 
stitoj osobi, o tvojoj uvrijeđenoj časti, nego o dru¬ 
gome. Onda vidiš njegovu volju, njegova nastoja¬ 
nja, njegovo srce, njegovu bespomoćnost. I tek tad 
shvaćaš zašto se on tako uvrijeđeno ponaša. Nije 
sve zloba, nego su to često slabosti kojima nema 
pomoći. I taj drugi često si ne može pomoći! On 
ima tolike karakterne osobine koje ne može ispra¬ 
viti: naglost, agresivnost, plašljivost, osjećaj bespo¬ 
moćnosti, osjećaj manje vrijednosti, itd. Prijatelju, 
tek onda kad postaneš ponizan, možeš shvaćati! 
Tek sada shvaćaš nevolju i nemoć drugoga! Tek tad 
možeš razlikovati između loših osobina drugoga i 
njegovog srca. Ni drugi ne može iz svoje kože iza¬ 
ći! On bi htio biti dobar. Ali svaki dan događaju mu 
se nove ludosti. Prijatelju, kad postaneš ponizan, 
možeš drugoga prihvatiti takvima kakav on jest. 
Shvati ga, imaj razumijevanja i strpljenja s njego¬ 
vim ponašanjem. 

Riječ poniznost je višeslojna riječ. Ona sadrži u 
njemačkom više različitih značenja: odijeliti se i 
napustiti krivi ponos; razlikovati u drugoga njegovu 
dušu od njegovih slabosti. U toj riječi postoji ko¬ 
rijen i riječ odlučiti: samo ponizan može se odlučiti 
za ono jedino važno: za ljubav. Samo ako si poni¬ 
zan, možeš toliko toga izdržati da ne eksplodiraš, 
da ne postaneš ogorčen; blagošću i strpljivošću. 
Samo ponizan čovjek je raspoložen za mir, po¬ 
mirenje, slogu i ljubav. Umišljeni previše gleda na 
svoj ja. Sve se vrti oko njegovog “ja”. Zato se ne 
može odmaknuti od onoga “što mu se učinilo”. 

Prijatelju, poniznost je put prema ljubavi. Po¬ 
nizan ima snage izdržati nepravdu. Kao Isus. Poni¬ 
zan čovjek je sposoban svladati zlo. a da se ne hva¬ 
ta mača, bez sukobljavanja, b : nia. Samo 
ponizan čovjek može uistinu opioM,*. nula 

na dan. “Oče, oprosti im, jer ne znaju što crne il.k 
23,34). 

Da, Gospodine, Ti imaš pravo: 
moj “ja” je suviše velik. 

Zato imam tako malo razumijevanja 
za nevolje svojih bližnjih. 

S njima je kao i sa mnom: ni oni ne mogu 
izaći iz svoje kože. 

Ne koristi prekoravati ih. 

Isuse, daj mi da zagrabim duboko: 
Samo ljubav ima snagu 
promijeniti svijet! 

Samo ljubav može svladati zlo. 
Isuse, daj mi snagu ljubavi. 

Onda će puno toga biti drukčije. 

Vjera kao gorušičino zrno 


Snaga vjere 


Apostoli zamoliše Gospodina 

“Daj nam više 

vjere”! 


Gospodin odvrati: “Ako zbilja 

imate vjeru koli- 

ko gorušičino zmo, rekli biste 

ovomu dudu: ’Iš- 

čupaj se s korijenom i presadi 

se u more!' i po- 

slušao bi vas 



(Lk 17, 5-6) 


Apostolima se često događalo ono isto što se i 
nama događa: bili su zbunjeni kad su vidjeli go¬ 
lemu razliku između onoga što im je Isus rekao i 
onoga što su mogli učiniti “Sedam puta na dan 
oprostiti”! Tko to može činiti “Sjednite na poslje¬ 
dnje mjesto”! Tko to može prihvatiti? “Tko hoće 
biti moj učenik, neka dnevno uzima svoj križ na se- 

be i slijedi me”. Nisu li to ipak pretjerani zahtjevi 
za čovjeka? Prijatelju, to je za nas utješno: i apo¬ 
stoli su mislili da se od njih traži previše. Zato su 
molili Gospodina: “Ojačaj našu vjeru”! Jer Isuso¬ 
vim putem možemo ići samo onda, kad je naša 
vjera jaka i kad prožme čitav naš život. 

No, kako ćemo doći do takve jake vjere? Na¬ 
ravno, možemo moliti i prositi; možemo se Bogu 
posvetiti, uzdizati ruke k njemu. No, i onda ćemo 
osjetiti: to još nije vjera koja premješta brda” (1 
Kor 13,2). Naša vjera je često tako slaba da i pri 
malim povodima koplje bacamo u trnje, izbjega¬ 
vamo terete ljubavi, i uzmičemo od svih velikih za¬ 
htjeva ljubavi. Kako će onda Gospodin ojačati našu 
vjeru? 

Prijatelju, možda je upravo to spominjanje pre¬ 
velikih zahtjeva dovelo apostole do blagoslova. Na¬ 
ime, tek onda kad su shvatili koliko je nedovoljna 
njihova snaga vjere i ljubavi, tek onda su bili 
spremni otvoriti se Gospodinu na jedan potpuno 
novi način, moliti se i povjeriti se: Gospodine oja¬ 
čaj našu vjeru”! 

Možda svatko od nas mora najprije iskušati te 
prevelike zahtjeve života, prije nego stavi svoje po¬ 
vjerenje u Gospodina. Dokle god se mi sa zado¬ 
voljstvom i veseljem penjemo ljestvama karijere u 

životu, Bog nam je možda i zapreka. Dokle god 
želimo svoju kuću i vrt pretvoriti u “mali raj”, 
“onostrani” raj nam je možda suvišan. Dokle god 
mi svoj život proživljavamo u izobilju vlastitim 
snagama, vjera nam je često nešto sporedno: rezer¬ 
vni spremnik s gorivom za slučaj eventualne po¬ 
trebe. Ali vjera nije životno važna, jer mi možemo 
uspješno ići kroz život i bez nje. 

Prijatelju, tek onda kad povučeš sve registre, ali 
se ni odkud ne čuje pjesma radosti, tek onda u tebi 
nastaje nova vjera. Tek onda kad si sve svoje snage 
i mogućnosti iskoristio, stavit ćeš svu svoju nadu u 
Boga: “Bože pomozi”! Tek sada naći ćeš čvrstu 
vjeru koja bregove premješta: “Bog mi može po¬ 
moći”! Bog će mi pomoći. “Bože pomozi mi sada”! 
Prijatelju, tek sada dobio si novo ime: “Bog po¬ 
maže”. To znači u hebrejskom “Lazar”! Tek onda, 
kad ti u životu krene tako loše kao siromašnom La¬ 
zaru iz prispodobe, tek onda uključit ćeš tu duboku 
vjeru u svoj životni program: “Bog pomaže”! Sad 
si uvjeren da ti samo on može priteći u pomoć, i da 
on nemoguće može učiniti mogućim. Tek sada us¬ 
pijevaš doći u usku povezanost s Bogom, i do du¬ 
bokog povjerenja u pomoć Božju: “Bog pomaže! 
To je sad tvoja vjera, tvoja unutarnja sigurnost. Od 
sada dalje prepuštaš se u svojim potrebama Ocu na 
nebesima. Potpuno svjesno. S punim pouzdanjem. 

To je odluka za vjeru; to je vjera kao gorušičino 
zrno: kad bi tvoja vjera bila barem tako velika kao 
gorušičino zmo, mogao bi reći brdu: pomakni se! I 
ono bi se pomaklo! I kad bi drvetu rekao: presadi se 
u more, ono bi svoje korijenje presadilo u more. 

Gorušičino zmo je nešto maleno, ali ono je ži¬ 
votno! Vjera kao gorušičino zmo je životni odnos 
prema Ocu na nebesima. I onda kad nemaš moguć¬ 
nosti moliti duge molitve. Tvoje srce je s Ocem, 
puno zahvalnosti, iskreno, puno pouzdanja: “Bog 
pomaže”! To je pouzdanje djeteta. Dijete zna: “Ja 
to ne mogu, ali to može moj otac. I zato jer ja to ne 
mogu učiniti, moj tata će mi pomoći”! Prijatelju, to 
je vjera gorušičinog zma: “Bog mi pomaže”! 

Ta vjera kao gorušičino zmo uistinu premiješta 
brda: brda poteškoća, nepovjerenja, nevolja, grije¬ 
ha! Jer Bog je veći od svih tih brda! “Bog poma¬ 
že”! To je vjera “Lazara”, čovjeka patnjom iskuša¬ 
nog i patnjom zasićenog. On ima vjeru gorušičinog 
zma. I onda kad doživljava duboko ukorijenjene 
svađe i duboko ukorijenjene loše navike. “Bože 
pomozi”! On može to otvoreno stablo s korijenjem 
iščupati iz tvoje duše i u more baciti! Prijatelju, 
učini kao apostoli. I ti moli Gospodina za takvu 
vjeru kao gorušičino zmo: “Gospodine, ojačaj našu 
vjeru”! 

Isuse, pomalo shvaćam Tvoj križ. 

Na tom križnom putu naučio sam vjerovati. 
Gospodine, hvala ti za tolike nevolje, 
kroz koje sam morao proći. 

Pomoću njih sam svoje srce u tebi “usidrio”. 
Isuse, hvala Ti za križni put, 
kojim si me vodio. 

Tu sam naučio stoje pouzdanje. 

Isuse, danas znam: samo ti možeš pomoći. 
Samo Bog može pomoći. 

Vlastitom snagom ne mogu ništa. 

Ali tvojom pomoći mogu sve. 

Gospodine, kako si ti divan! 

“I slavio je Boga u sav glas”. 


Zahvalnost i nezahvalnost 

Na putu u Jeruzalem prolazio je granicom Sa- 
marije i Galileje. 

Kad je ulazio u neko selo, iziđe mu u susret de¬ 
set gubavaca; stadoše podaleko i počaše vikati: 
“Isuse, Učitelju, smiluj nam se”! 

Kad ih opazi, reče im: “Idite i pokažite se sve¬ 
ćenicima”! I očistiše se dok su išli. 

Jedan od njih, čim vidje da je ozdravio, povrati 
se slaveći Boga u sav glas. 

Pade ničice do nogu Isusovih pa mu poče za¬ 
hvaljivati. Taj bijaše Samarijanac. 

Isus ga zapita: “Zar se nisu očistila desetorica? 
Gdje su još devetorica? 

Ni jedan se ne nađe da se vrati i Bogu zahvali, 
osim ovoga tuđina”! 

I reče mu: ustani i hajde, tvoja te vjera spasila”! 

(Lk 17, 11-19) 





Tih deset gubavaca bili su blagoslovljeni ljudi. 
Njihova teška patnja postala je za njih izvor bla¬ 
goslova. U svojoj samoći oni su došli posve blizu 
Bogu. Oni nisu smjeli imati kontakt sa zdravima, 
nego su morali biti izdvojeni - boraviti, da se ne bi 
i sami zarazili tom opakom bolešću. Njihova stra¬ 
hovita osamljenost dovela je te ljude do razmišlja¬ 
nja. I tako su došli do Boga. On je bio jedini s ko¬ 
jim su mogli razgovarati; jedini kojemu su mogli 
izjadati svoje patnje. Tako su postali ljudi vjere i 
molitve. 

Kad je Isus prolazio njihovim krajem, oni su 
imali puno vremena za razmišljanje. Oni su znali 
koliko čovjek treba Boga. I da se bez njega ne mo¬ 
že živjeti. Sve što je Isus rekao, naišlo je u njiho¬ 
vim dušama na jak odjek. Govor o blagu na nebesi¬ 
ma, o blaženstvima (Govor na gori), Očenaš, govor 
o križu. Oni su u to vjerovali! Oni su vjerovali u 
Isusa; više nego zdravi, koji su bili zaokupljeni 
svojim brigama i imovinom. Kad je Isus ulazio u 
ono selo, ispred sela izašlo mu je u susret tih deset 
gubavaca. Oni su morali biti udaljeni od drugih 
ljudi, jer je tako bilo propisano. Nisu smjeli doći 
blizu zdravima. No, njihovo srce bilo je posve uz 
toga Isusa, koji je govorio tako blisko njihovim 
srcima. Vikali su: “Isuse, učitelju, smiluj nam se”! 
Bile su to riječi pune patnje, riječi pune vjere. I Isus 

ih je ozdravio. Poslao ih je svećenicima, koji su 
trebali javno potvrditi da od sad mogu ponovno 
opet živjeti zajedno s drugim ljudima. Dok su išli 
puni pouzdanja svećenicima, očistili su se. 

Devetorica od tih deset gubavaca bili su tako 
sretni radi svojeg ozdravljenja da su od radosti kre¬ 
nuli svojim obiteljima, da bi im ispričali svoju sre¬ 
ću. A jedan od te desetorice dobio je još veći bla¬ 
goslov. On se uspio sresti s Kristom, što doživi 
samo vrlo mali broj ljudi. On se naime vratio kad je 
vidio da je ozdravio. I slavio je Boga u sav glas. On 
se bacio Isusu pred noge i zahvalio mu. Prijatelju, 
ovo zahvaljivanje je toga čovjeka dovelo tako blizu 
Isusu kao nikoga drugoga. Bila je to unutarnja bli¬ 
zina, susret s Bogom. Ono se dogodilo kad je taj 
čovjek hvalio Boga u sav glas. Kad je zahvaljivao, 
bio je u srcu posve blizu Bogočovjeku, Isusu. 

To je dubok znak. Svi sveci govore o tom dra¬ 
gocjenom iskustvu: po molitvi zahvalnosti dolazi¬ 
mo vrlo blizu Bogu! Već u Starom zavjetu, osobito 
u psalmima govori se dosta o zahvalnoj molitvi. Jer 
kad govoriš Gospodinu - zahvaljuješ Gospodinu za 
sve dobro koje ti je On učinio. Bog u tebi nešto 
mijenja! Dok slaviš njegovu dobrotu i zahvaljuješ 
za njegovu očinsku ljubav, oči ti se same dižu i 
pred njima se otvara Božje veličanstvo. Dok zahva¬ 
ljuješ Bogu, spoznaješ na jedan potpuno nov način 

njegovu blizinu, njegovu snagu, njegovu divotu, 
njegovo opraštanje. Dok kao dijete svojem ocu za¬ 
hvaljuješ, tvoje srce je otvoreno Bogu. Tvoje za- 
hvaljivanje je izraz tvoje vjere! To je razlog zašto ti 
Bog za vrijeme molitve zahvalnice može puno 
oprostiti. Kad mu zahvaljuješ, nestaje tvoje slabe 
vjere, obeshrabrenosti, težnje za osvetom, tvojeg 
mraka. Bog može u tvoje vjerničko, otvoreno srce 
uliti milosti! Tvoje srce obuzima veliko pouzdanje, 
radost i veselje, kojeg prije nije bilo. Ti si zadobio 
opet novo pouzdanje, hrabrost i snagu od Gospo¬ 
dina. 

Molitva zahvalnica i molitva slavljenja nova je 
razina u tvojem susretanju s Bogom. Dok ne možeš 
slaviti i veličati Boga, ostaješ zatvoren u svojim 
brigama i strahovima. Jer vidiš više svoje slabosti 
nego silu Božju. A kad počneš zahvaljivati, onda 
dižeš svoje oči k Bogu, tvoje srce se otvara u vjeri. 
Onda ti Bog može darovati obilje svjetla, topline, 
snage i mira. 

Prijatelju, slavi Gospodina koliko god možeš. 
"Zahvaljujte uvijek za sve Bogu, Ocu”! (Ef 5,20). 
Onda će te On uvijek blagoslivljati. 


Oče nebeski, htio bih ti zahvaliti 
za čitav svoj život. 

Ti si me tako čudesno vodio! 


113 



U trenucima svojih najvećih nevolja, 
ja sam Te najdublje osjetio. 

Sve moje nevolje bile su mi na blagoslov. 
Oče, hvala Ti za sve ljude, 

Koje si mi dao da ih susretnem. 

S njima mogu moliti, 
s njima zajedno mogu vjerovati, 
i ići putom vjere. 

Oče nebeski, zahvaljujem Ti, 

što si mi već pokazao nešto od kreljevstva 

nebeskog. 

Tebi ću zahvaljivati do vijeka. Amen. 

Isusov govor o svršetku vremena 


A učenicima reče: “Doći će vrijeme kad ćete 
čeznuti da vidite samo jedan dan od dana Sina 
Čovječjega, ali ga nećete vidjeti. Govorit će 
vam se: 'Eno ga ondje' ili 'evo ga ovdje'. Ne od¬ 
lazite i ne trčite tamo! Jer kao što munja sijevne 
na jednomu kraju neba te rasvijetli sve do dru¬ 
goga kraja, tako će biti i sa Sinom Čovječjim u 
njegov Dan. Ali najprije treba da on mnogo pre- 
trpi i da ga naraštaj ovaj odbaci. 

U vrijeme kad dođe Sin Čovječji bit će kao što 
je bilo u Noino doba, kad se jelo i pilo, ženilo i 
udavalo sve do dana kada Noa uđe u lađu. I do¬ 
đe potop te ih sve uništi. Bit će tada kao u Lo- 
tovo vrijeme, kad se jelo i pilo, kupovalo i pro¬ 
davalo, sadilo i gradilo. Ali kad Lot iziđe iz So- 
dome, udari oganj i sumpor s neba te ih sve 
uništi. Isto će se tako dogoditi u onoj Dan u koji 
se pojavi Sin Čovječji. 

U ovaj Dan, tko bude na krovu, a stvari imadne 
u kući, neka ne silazi da ih uzme! I tko bude u 
polju, neka se ne vraća natrag. Sjetite se Lotove 

žene. Tko bude nastojao da sačuva svoj život, 
izgubit će ga. Tko ga izgubi, sačuvat će ga. Ka¬ 
žem vam: u onoj će se noći od dvojice što budu 
za istim stolom jedan uzeti, a drugi ostaviti. A 
od dviju žena što budu skupa mljele jedna će se 
uzeti, a drugi ostaviti. 

(Lk 17, 22-35) 


Isus je izrekao pet velikih govora u kojima je 
izložio bit svoje poruke: govor na gori, govor uče¬ 
nicima, govor farizejima, govor o svršetku vremena 
i govor o sudu. Govor o svršetku vremena govori o 
koncu svijeta. O tom danas pak nitko ne želi nešto 
čuti. Govori se: “Samo ne širite strah! Ne stvarajte 
paniku"! Ljudi ne vole na to misliti, pa vele: Onda 
nas život više ne veseli! Čemu raditi ako će na kra¬ 
ju sve propasti”? Prijtelju, upravo to je smisao Isu¬ 
sovog govora o svršetku vremena. On nam s tim 
poručuje: čini ono što će i na kraju tvojeg života 
imati smisla, i što će za uvijek ostati. Smisao našeg 
života nije jesti i piti, kupovati i prodavati, saditi i 
graditi, stupiti u brak i djecu rađati, nego Stvoritelj 
nam je dao život, da Ga spoznamo i unesemo u naš 
život! To je naše životno opredjeljenje. A za to 

opredjeljenje pomaže nam i govor o koncu vre¬ 
mena. 

Zašto je Bog navijestio čitavom ljudskom rodu 
svršetak? Prijatelju, shvati, makar se sve u tebi 
protivi tome: Posljedica grijeha je smrt (Rim 6,23). 
Konac svijeta je ona smrt koja proizlazi iz “grijeha 
svijeta” (Iv 1,29). Kad se čovjek udalji od Boga, on 
gubi vječni život. Bog je beskrajni život. ITco se 
njega odriče, suši se kao stablo bez korijena. To je 
kraj. Kad se ljudi širom svijeta udalje od Boga, 
onda će konačno propasti i čitav svijet. 

Isus nas hoće tim govorom o svršetku vremena 
uvjeriti da grijeh uistinu postoji; onaj grijeh koji 
donosi smrt, kraj života, konac svijeta. Govor o 
svršetku vremena svijeta želi nas prodrmati. Ne 
živimo li danas posve slično kao što su živjeli ljudi 
u vrijeme Noe? Ni oni nisu mislili o svojem životu 
bez Boga. Ismijavali su opominjatelja. Rugali su se 
Noi, koji je svoju arku gradio u znak opomene, da 
dođu k pameti. Sve dok konačno nije došao potop i 
sve potopio. “Svi su propali”. 

Prijetelju, što će biti onda, kad čovjek na kraju 
svojeg života bez Boga, potpuno nepripremljen, iz¬ 
nenada stupi pred svojeg Stvoritelja i Suca? Neće li 
onda za mnoge biti prekrasno? Mnogi će onda pi¬ 
tati Gospodina: “Kad smo te vidjeli, i ne priteko- 
smo ti u pomoć? (Mt 25,44). I oni će otići da prime 

vječne muke (Mt 25,4b). Tako veli Gospodin. Kad 
neki čovjek čitav život ne želi spoznati pravi red, 
niti čuti o Bogu ni odgovornosti pred Bogom, onda 
će na kraju za mnoge biti prekasno. “Od dvojice, 
jedan će se uzeti, a drugi ostaviti”. Taj jedan će s 
Kristom otići k Ocu, a drugi će ostati ondje gdje je 
čitav život htio biti: u bezboštvu. Zauvijek. Što čo¬ 
vjek sije, to će i žeti. 

Govor o svršetku vremena je za naše vrijeme 
tako važan, tako životno potreban, tako prikladan 
da nam pomogne u našem životnom opredjeljenju. 
Jer riječ grijeh je danas postala kao neka strana ri¬ 
ječ, nerazumljiva riječ, kao riječ iz nekih davno 
prohujalih vremena. Je li grijeh danas zastario? Ni¬ 
smo li došli do toga da za modeme ljude grijeha 
više nema? Niti kajanja? Ni straha Božjega? Niti 
Božjega suda? Niti krivnje pred Bogom? Niti za¬ 
povijedi Božjih? Niti dobra i zla? Niti osude? Niti 
pokoravanja? Niti posljedica grijeha? Niti smrti, 
koja proizlazi iz grijeha? 

Prijatelju, mi živimo u vremenu koje je tako sli¬ 
čno vremenu Noe. Potreban je veliki napor da nas 
opća ravnodušnost ne zavede. Zato nam Isus veli: 
“Budite budni! Budite pripravni”! 

Svatko od nas će umrijeti. Onda ćemo stati li¬ 
cem u lice s našim Stvoriteljem i Otkupiteljem. Pri¬ 
jatelju, živi već sada za Boga! Živi s Isusom. Onda 

će svaki dan za tebe biti “Dan Sina čovječjega”, 
kada će On doći u tvoj život. On će te učiniti sre¬ 
tnim! 


Da, Gospodine, Crkva našega vremena 
opet je posve slična ranoj Crkvi: 
male, životne zajednice vjernika, 
okružene plimom poganstva. 

Pravo svjetlo u tami, 
malo stado na uskom putu, 
kojim idu samo još malobrojni. 

Ali Ti, Gospodine, si s nama! 

Ti ideš kao pastir s nama. 

To je naša radost, naš mir, 

naše pouzdanje: gdje si ti, tamo je život. 

Hvala ti Isuse što si među nama. 

Molite ustrajno! Onda će vam i Bog 
pomoći. 


Pobjeda ustrajnosti 

Iznese im zatim usporedbu o tome kako uvijek 
treba moliti i nikada ne klonuti. 

I reče: “Bijaše u nekom gradu sudac koji se nije 
bojao Boga i nije držao do ljudi. 

A bila u onome gradu i udovica koja bi dolazila 
k njemu i molila ga: 'Brani me od mog protiv¬ 
nika!' 

Onaj to zadugo ne htjede. Ali nakon toga reče u 
sebi: 'Ako se Boga i ne bojim a do ljudi ne dr¬ 
žim, ipak će, jer mi dosađuje, braniti ovu udo¬ 
vicu, da vječno ne dolazi i ne razbija mi glavu.'” 

Gospodin, nastavi: “Čujte što govori nepravedni 
sudac! 

Pa da Bog zbilja ne obrani svoje izabranike koji 
dan i noć vapiju prema njemu? I da zategne s 
njihovom stvari? 

Kažem vam, brzo će ih obraniti. - Ali, hoće li 
Sin Čovječji, kada dođe, naći pouzdanja na ze¬ 
mlji”? 

(Lk 18, 1-8) 


Mi shvaćamo što je Isus htio reći tom snažnom 
prispodobom. Bogu se moramo moliti kao ta do¬ 
sadna udovica: dan za danom svaki dan, uvijek, ne¬ 
prestano. Ali ne shvaćamo zašto nas je Isus pozvao 
na takvu uvjerljivu molitvu. Zašto moramo stalno 
moliti? 

Isus nam daje razlog malo kasnije: “Bdijete i 
molite svaki čas, da biste mogli umaći svemu što se 
ima dogoditi, i održati se pred Sinom čovječjim” 
(Lk 21,36). Isus je imao pred očima situaciju svr¬ 
šetka vremena. Na kraju vremena sile zla bit će to¬ 
liko snažne, da je ta nespretna molitva potrebna, da 
bi se moglo oduprijeti/odoljeti zlu. To možemo već 
i sada dobro vidjeti zapaziti. Jer već i u našem vre¬ 
menu treba imati veliku duševnu snagu, da bi se 
oduprlo zavodljivosti i pritisku zla. U ovoj snažnoj 
navali/pritisku zavodnika možemo spasiti život i 
dušu i opstati, ako je naše srce čvrsto vezano uz 
Boga. 

Napasti zla uzimaju se možda ne-ozbiljne, ali 
na mnoge one čine jaki dojam: “Tvoj susjed ima tv- 
aparat u boji, a ti ga nemaš”! Onda se rasrdi radi 
rugla i omalovažavanja i kupiš ga. Zli radi i s pri¬ 
jetnjama: “Ako hoćeš biti kršćanin, čeka te križ. 
Zašto se odricati toliko toga”? Zato ljudi zaobilaze 
Crkvu. 

Ta svagdanja molitva nije pitanje raspoloživog 
vremena, nego pitanje raspoloživog srca. Ako je 
tvoje srce uistinu raspoloživo za Boga i Njegovu 
volju, onda će se tvoje misli stalno, same od sebe 
okrenuti se Bogu i obraćati Mu se: “Oče nebeski, 
budi sa mnom”! Ta stalna molitva neće te smetati u 
poslu, nego dapače, jačati. Istočna Crkva je tu stal¬ 
nu molitvu učinila temeljem svoje pobožnosti. Oni 
stalno mole Isusovu molitvu: “Isuse, Sine Božji, 
smiluj mi se”! To moli seljak na polju i novoobra- 
ćeni akademik u vlaku; to moli svećenik i pokor¬ 
nik; mladić i stari monah. 

Pri tom ćeš otkriti i ovo: svagdje možeš moliti, 
ako se uvijek ravnaš po Božjoj volji. Čim okreneš 
samovoljno svojim vlastitim putom, stalna molitva 
prestaje. Onda tvoje oči i misli pasu livadama svi¬ 
jeta i ne nalaze više Boga. Stalna molitva znači 
neprestano se pokoravati volji Božjoj. Tvoje uho 
mora uvijek biti osjetljivo za Njegov glas. Onda ćeš 
sve jasnije zapažati što Bog od tebe hoće. Tako te 

On može sve jače voditi i učiniti blagoslovom za 
mnoge. 

Kad ozbiljno obavljaš stalnu molitvu, postaješ 
dijete Božje. Dijete puno pouzdanja u Oca. Ako si 
u molitvi stalno povezan s Njim, onda imaš i stalno 
pouzdanje da te On čuje i pomaže. Tko se samo 
rijetko obraća Bogu, taj se samo rijetko usuđuje 
Boga za nešto ozbiljno moliti. I zato pokušava svo¬ 
je probleme sam rješavati. A što može čovjek vla¬ 
stitim snagama? Potpuno je drukčije s čovjekom 
koji stalno moli. Kako lako on digne svoj pogled k 
Ocu! To je čudesna strana tog stalnog moljenja: 
živiš povezan s Bogom! Uzdaš se u Njegovu po¬ 
moć! Puštaš, da te On vodi. On ti može dati puno 
snage, svojega Duha, duševne okrepe. To je razlog 
zašto ti ljudi stalno mole, vrlo brzo prepoznaju na¬ 
mjere zavodnika, i zašto im se puno lakše mogu 
oduprijeti. Bog daje njihovoj duši snagu! 

To stalno moljenje nije prenaprezanje misli, ne¬ 
go prije to znači biti privučen ljubavlju. Tko ima 
svoje srce uz svoju zaručnicu/zaručnika taj misli 
vrlo lako i često na nju/njega. Stalna molitva je iz¬ 
raz veće ljubavi. 

Isus daje onima koji su Mu blizu, veliko obeća¬ 
nje: čak će i križ na njihovim leđima postati “la¬ 
gan”! Kad dođemo k Njemu - ako stalno molimo, - 
onda i teški tereti na našim leđima postaju “lagani”. 

a naša duša nalazi mir: Dođite k Meni svi koji ste 
umorni i opterećeni i Ja ću vas okrijepiti. Uzmite 
jaram svoj na se (= stalno moljenje) i učite od Me¬ 
ne. Tako ćete naći pokoj svojim dušama. Jer jaram 
je Moj (= stalno moljenje) sladak, i moje breme je 
lako” (Mt 11,28). Tko živi usko povezan s Kristom, 
njemu će i križ postati sladak i lagan. Tko stalno 
moli oduprijet će se zlu. 

Oče nebeski, hvala Ti, 

što si uslišio najdublje molbe moje duše! 

Molio sam Te za Tvoju blizinu, 
i Ti si me uzeo u svoju blizinu. 

Molio sam Te za Tvoju zaštitu, 
i Ti si me zaštitio 
pred silom zloga. 

Molio sam Te za Tvoju ljubav, 
i Ti si mi pokazao svoju ljubav. 

Oče nebeski hvala Ti. 

Daj mi da prebivam uz Tebe 
a Ti ostani prisutan u mojem životu! Amen. 

Tko vidi svoju sjenu, stoji u svjetlu 


Farizej i carinik 

Reče još ovu usporedbu na račun nekih koji su 
bili uvjereni u svoju vlastitu pravednost, a druge 
prezirali: “Dva čovjeka uziđoše u hram da mo¬ 
le: jedan farizej, drugi carinik. 

Farizej stade te poče ovako moliti u sebi: 'Bože, 
zahvaljujem ti što nisam kao ostali ljudi: razboj- 
j nici, nepravednici, preljubnici ili kao ovaj ovdje 
i carinik. 

: Postim dvaput u tjednu i dajem desetinu od sve¬ 
ga što stečem.' 

A carinik, ostajući daleko, ne usudi se ni očiju 
podignuti prema nebu, već se udarao u prsa i 
molio: Bože, smiluj se meni grešniku!' - Kažem 
vam, ovaj se vrati opravdan kući, a ne onaj. Jer 
tko se uzvisi, bit će ponižen, a tko se ponizi, bit 
! će uzvišen”. 

i 

(Lk 18, 9-14) 

Prijatelju, ovaj carinik je imao nešto, što je ve¬ 
lika milost. On je vidio svoju sjenu! On je trpio radi 
svojih nedostataka. On se je bez sustezanja priznao 
griješnim. On je priznavao svoje istinske pogrje¬ 
ške/nedostatke. On je znao da je daleko od Boga i 
zato je ostao stajati u hramu posve straga, daleko 
od počasnih mjesta sprijeda. Udarao se u prsa, jer 
je osjećao: “Bog će me udarati, ako se ne obratim”! 
Zato je iz njegova srca izašla iskrena molitva: 
“Bože budi milostiv meni grješniku”! To nije mo¬ 
litva samo usnama, nego vapaj: “Gospodine, izbavi 
me! Jer propadam sve dublje u grijeh”. O toj dubo¬ 
koj i iskrenoj molitvi kajanja carinika Isus veli: 
“Ovaj se vratio opravdan”. Taj carinik je u hramu 
doživio nešto što onaj drugi nije mogao doživjeti: 
on je u srce primio mir Božji, blizinu Božju, opra¬ 
štanje, utjehu i rasterećenje. 

Zašto nam je Isus ispričao tu prispodobu? I za¬ 
što ta prispodoba ima danas toliko značenje? Prija¬ 
telju, zato, jer u našem vremenu svijest o grijehu 
nestaje kao voda u pijesku. Za sve postoji oprav¬ 
danje: krivnja se prebacuje na društvene prilike, na 
društvo, roditelje, okolnosti. A osobnu krivicu ni¬ 
tko ne spominje. Kako će doći do ozbiljnog obra¬ 
ćenja, ako se ne vidi osobnu krivicu? Otkako je 
savijest o dobru i zlu izblijedila, i zapovijedi Božje 
su izgubile svoju snagu. Kakve su to zapovijedi, 

koje se bez prave krivnje i grijeha mogu kršiti? 
Gubitak svijesti o grijehu je kao prolom brane. 
Odonda je plima prljavštine postala kao opći potop 
na svijetu. 

Do toga da ne želimo više vidjeti zlo, nije došlo 
tek u naše vrijeme. To postoji duboko u nutrini 
svakog čovjeka. U drugima lako i jasno prepozna¬ 
jemo/vidimo njihove pogrješke, grijehe i zloću. Ra¬ 
di toga jadikujemo i optužujemo ih. A kad se radi o 
nama samima, onda imamo odmah opravdanje, 
zašto je to kod nas tako. Imamo ispriku za gotovo 
sve. Branimo se, opravdavamo, i objašnjavamo za¬ 
što je to tako. Našu krivnju zapravo ne želimo pri¬ 
znati. Ona nam je skrivena. Mi uljepšavamo naše 
postupke. Ne želimo znati pravo stanje. Ne vidimo 
svoje sjene! 

Prijatelju, ne boj se uvidjeti/prepoznati svoje 
sjene! Samo kad stojiš u svjetlu imaš sjenu i vidiš 
vlastite sjene. A ako živiš u sumraku ili čak u tami, 
nemaš sjene. Ako ne vidiš svoje vlastite sjene, onda 
je to siguran znak da živiš u sumraku ili tami. 

To je iskustvo svih svetaca: što su bliže bili 
svjetlu Božjem, to jasnije su vidjeli svoje “sjene”, 
svoju samodopadnost, samovolju, nepravednost, 
manjak ljubavi, naduvenost. Prijatelju, kad vidiš 
svoje sjene, to je znak milosti Božje! Kad u sebi 

otkrivaš svoje naopakosti, to je znak da stojiš u lju¬ 
bavi Božjoj! Tko je dakle “opravdan”? Pravedan je 
onaj tko vidi svoje sjene! On živi u svjetlu Božjem. 
Tko svoje krivice ne vidi i ne priznaje, taj živi u 
tami. 

Shvaćaš li sada naklonost Isusa prema “grješ- 
nicima”? S kolikom srdačnošću je Isus govorio 
onoj javnoj/općepoznatoj grješnici, koja se sagnula 
do Njegovih nogu, suzama prala njegove noge i 
svojom ih kosom otirala! Ona je uvidjela svoje gri¬ 
jehe! Ona je priznala svoje “sjene” i svoje duboko 
ukorijenjene naopakosti. Ona se kajala. Jer ona je 
stajala u svjetlu Božjem! Zato joj je Isus mogao 
reći: “Tvoji grijesi su ti oprošteni” (Lk 7,48). Svi 
koji s iskrenim kajanjem uvide i priznaju svoje 
grijehe, mogu biti sigurni u ljubav i oproštenje Kri¬ 
stovo. 

Kad priznaš temeljne nedostatke svojega vlasti¬ 
tog bića, bit ćeš vrlo malen pred Bogom, skroman i 
tih. A još ako znaš: ja to sve skupa zapravo gotovo 
ne mogu promijeniti! Jer to je tako duboko ukorije¬ 
njeno u mojem biću. Prijatelju, kad dođe duh Istine 
tebi samomu, onda će te On dovesti do toga da uvi- 
diš što je tvoja krivica, nepravda, sud (Iv 16,8). Ali 
to je istovremeno i ono svjetlo Božje koje tješi, i 
jača, pročišćava i čini sličnim Bogu. Bog ti je poka¬ 
zao tvoje sjene, to znači: Bog ti je oprostio! 

Oče nebeski, ja sam tolike ljude 
sudio i prezirao/podcjenjivao. 
Oprosti mi! 

Danas znam: ja sam druge 
strogo prosuđivao, 
i u onom čemu ni sam nisam bolj 
Samo ja griješim na drugi način. 
Oče, smiluj mi se! 

Oče, promijeni me! 

Jer ja priznajem svoju krivicu. 
Oprosti mi Oče! Amen. 



Prođi kroz iglenu ušicu! 


Bogataš 

Neki ga član Velikog vijeća zapita: “Dobri Uči¬ 
telju, što moram činiti da baštinim život vje¬ 
čni”? 

“Zašto me zoveš dobrim? - reče mu Isus. - Sa¬ 
mo je jedan Dobri, Bog. 

Znaš zapovijedi: 'Ne čini preljuba! Ne ubij! Ne 
ukradi! Ne svjedoči lažno! Poštuj oca i majku'! 
On odvrati: “To sam sve držao od svoje mla¬ 
dosti”. Kad to ču Isus, reče mu: “Još ti jedno 
nedostaje: prodaj sve što imaš, podaj siroma¬ 
sima, i imat ćeš blago na nebesima! Onda dođi i 
slijedi me”! 

Kad to ču mladić, postade vrlo žalostan, jer bi¬ 
jaše veoma bogat. 

Opasnost od bogatstva 

Isus ga pogleda te reče: “Kako mučno bogataši 
ulaze u kraljevstvo Božje! 

Lakše je devi kroz iglene ušice proći nego bo¬ 
gatašu ući u kraljevstvo Božje”. 

“Tko se onda može spasiti”? Upitaše ga sluša¬ 
telji. On odgovori: “Stoje ljudima nemoguće, to 
je Bogu moguće” 

(Lk 18, 18-27) 


Crkva našega vremena postaje opet slična Pra- 
crkvi. U obnoviteljskim pokretima vjemi kršćani 
opet otkrivaju molitvu i Sveto pismo, blago na ne¬ 
besima i nasljedovanje Krista u životu. Oni postaju 
slobodni da imaju vremena za Boga, za molitvu, za 
osmišljen život. Oni prepoznaju prikrivenog zavod¬ 
nika i ne žele više svoj život žrtvovati zlatnom te¬ 
letu. Oni se priklanjaju jednostavnom životu, u 
kojem mogu punim srcem služiti Bogu. Mnogi nam 
pišu, kako im je Bog pokazao strm put kroz “tijesna 
vrata”. 

Živi jednostavno! Tako ćeš biti Bogu bliži”. Ot¬ 
kako plakat s tom izrekom stoji na vratima u mo¬ 
jem stanu, pokušala sam tu izreku što bolje provesti 
u život. Koliko istine se krije u toj kratkoj, jedno- 

stavnoj rečenici: živi jednostavno! To nije lako u 
svijetu u kojem vladaju novac, pohlepa za posjedo¬ 
vanjem, borba za vlašću i nadmetanje u životu lju¬ 
di. Za mene je sadržaj života postala molitva i mir s 
Bogom. Umjesto da besmisleno sjedim pred tv- 
aparatom, ja radije molim. Kako često sam već do¬ 
živjela da su teško rješivi problemi uz molitvu na- 
jedamput postali laki za rješavanje”. (Waltraud) 
Tko nema dovoljno, ne nalazi sreće. Tek onda 
kad otkriješ Boga i počneš moliti, nalaziš i put do 
sreće: “Dok sam još spadala među egoiste, mislila 
sam, da je sreća u tomu da imam, trošim, uživam. 
Zato nisam htjela biti domaćica, nego sam otišla 
raditi izvan kuće, a djecu sam prepustila svojoj sve¬ 
krvi. Moja obitelj je radi toga jako trpjela. Nisam 
mogla shvatiti, kako bih smogla još i ljubavi za 
druge? Pogrješke sam uvijek tražila u drugima. Br¬ 
zo sam izgubila živce i uzimala puno tableta. Danas 
mi je to smiješno. Novac i materijalne stvari znače 
mi sve manje. Otkad sam počela moliti, ja sam sret¬ 
na i našla sam mir, koji svijet ne može dati. Nisam 
više sama, nego je Bog sa mnom! Umjesto televi¬ 
zije, prihvatila sam se molitve. Mi smo sad sretna 
obitelj. To je neusporedivo više od novca i televi¬ 
zije. Bog mi je rekao: tko sije ljubav i žeti će lju¬ 
bav. I sad vidim, da mi sve ide lakše. Dnevno mo¬ 
lim. Danas doživljavam, da nema gotovo ništa ljep- 

šega nego je biti domaćica i voljena mati”. (Mar- 
garet) 

Isus će nam otvoriti oči za blago na nebesima. 
Ali to blago možemo tek onda steći/dobiti, ako više 
ne služimo zlatnom teletu. Ne možemo u isto vri¬ 
jeme služiti i Bogu i bogatstvu. Jedan muž nam 
piše kako se odrekao nekoliko tisuća šilinga mje¬ 
sečno, ali je zato zadobio u svojoj obitelji veliki 
mir.: “Napustio sam rad u više smjena. Sad smo 
večerom i koncem tjedna svi na okupu/skupa, a ne 
da se vidimo tek tu i tamo. Zarađujem 4.000 šilinga 
manje, moramo sve točno rasporediti, što nije baš 
jednostavno, ali je korisno za čitavu obitelj! Urav¬ 
noteženim načinom življenja mogu sad ponov¬ 
no/opet spavati bez tableta”. (Warner) 

Novac je zaludio svijet. Tko svoje srce veže uz 
novac, taj jedva još može naći put do Boga. Zato 
nam Gospodin veli: “Ne kupuj toliko! Prodaj što 
imaš! Onda ćeš naći Boga”! Jedna mlada žena piše 
kako je takvo drukčije razmišljanje oslobađajuće 
djelovalo na njezin život: Moje kolegice i kolege na 
poslu su vrlo moderno raspoloženi i kad se radi o 
modi. Mjesečno ne kupuju samo jedne hlače nego 
dvoje, bluzu, modni kaput po zadnjoj modi, dva pa¬ 
ra cipela. Samoj sebi sam se već pričinjala zaostala, 
i mislila sam ne rijetko: pa to bih mogla i ja. A on¬ 
da je baš u jedan takav trenutak došao plakat: “No- 

vac je zaludio svijet. Živi jednostavno i sadržajno”! 
Taj plakat još uvijek stoji na vratima moje sobe, jer 
mi je od tog trenutka postalo jasno, da sve što nema 
neku vrijednost je besmisleno. Sad mogu živjeti u 
duševnom miru bez vlasti. Taj plakat mi je dao to¬ 
liko snage i sigurnosti, da sam morala svoje stano¬ 
vište/doživljaj ispripovjediti svojoj prijateljici, koja 
je onda prihvatila moje mišljenje”. (Anita) 

Prijatelju, idi i ti kroz “uska vrata” koja vode u 
jednostavan život! Tako ćeš naći blago na nebe¬ 
sima. 

Oče nebeski, ja želim 
započeti jedan novi život. 

Život s Tobom. 

Život molitve i razmišljanja. 

Jer znam: ti si jedino blago, 
koje ostaje za uvijek. 

Oče nebeski daj mi snagu 
za taj novi život s Tobom! 

Inače ću i ja biti na sudnji dan 
isto tako žalostan kao i onaj bogataš: 

On je sve imao, 

ali ništa nije od toga ostalo. 

Oče daj mi da ostanem uvijek s Tobom! 

Blagoslovljena patnja 


Isus treći put proriče svoju smrt i uskrsnuće 

Zatim povede sa sobom Dvanaestoricu te im 
reče: “Evo uzlazimo u Jeruzalem gdje će se is¬ 
puniti sve što su Proroci pisali o Sinu Čovje¬ 
čjemu. 

Bit će predan poganima, bit će izrugivan, zlo- 
stavljen i popljuvan. 

Bičevat će ga i ubiti. Ali će on treći dan uskrs- 
nuti”. 

Oni od toga ništa ne razumješe. Ta im riječ 
bijaše tajna; nisu shvatili što im reče. 

(Lk 18,31-34) 


Isus je pozvao svoje učenike da žive kao i On: 
“Dosta je učeniku da bude kao njegov učitelj” (Mt 
10,25). Zato je Isus govorio o svojem križu, o svo¬ 
joj muci. No, mi ljudi ne prihvaćamo patnju dok i 

sami ne iskusimo njezin blagoslov. “Dvanaestorica 
to nisu razumjela. Oni nisu shvatili što je On re¬ 
kao”. Istom onda kad nas duboka patnja pročisti i 
promjeni, shvaćamo blagoslov križa. 

Jedna majka šestero djece piše, kako je u patnji 
našla Božju blizinu i kako joj je upravo po tom 
dubokom zajedništvu s Bogom sve postalo novo i 
puno nade: Imam četrdeset godina i šestero djece. 
Nije tome dugo, što je kod mene sve bilo u neredu. 
Mučili su me mnogi problemi: tjelesna iscrpljenost 
jer smo gradili kuću; moj otac je bio protiv mene; 
najstariji sin je skrenuo na krivi put, a naš brak je 
zapao u beznadnu krizu. Našla sam se u klinici za 
živčane bolesti. Morala sam uzimati puno lijekova, 
koji su me tjelesno shrvali. Život je postao za mene 
beskrajna patnja. Smrt mi je izgledala kao izlaz. 
Dolazile su mi misli, da sama učinim kraj svemu. U 
tim odlučnim trenucima bila su mi velika pomoć 
pisma o vjeri, koje sam već šest godina primala. 
Osobito svjedočenja ljudi koji su svoj teški križ no¬ 
sili snagom vjere. Moja molitva bila je često samo 
vapaj Bogu. I Bog me je uslišio. Opet se mogu 
radovati. Život je ponovno u meni! Sad mogu bez 
prestanka zahvaljivati Bogu! Često stanem u poslu 
i jednostavno sam sretna. Nešto je velikoga i tajan¬ 
stvenoga kad znaš da si zauvijek siguran/zaštićen 
uz Boga. I u mojoj obitelji se puno toga promije- 

nilo. Već nekoliko mjeseci moj muž i ja molimo 
gotovo svaki dan uveče zajedno. Bračni problem 
nije još doduše posve riješen, ali mi zajedno no¬ 
simo križ”. (Maria) 

U križu i patnji treba čitavo polje našeg života 
još jedanput preorati. Kao što seljak plugom ore 
polje, tako i sudbina ore našim životom i preokreće 
duboke brazde. Upravo po njima sjemenke mogu 
uhvatiti korijen, nicati i rasti. Obraćenje počinje 
slično kao i kod oranja. Ono što je gore preokreće 
se dolje, a ono odozdo dolazi gore. Isto tako i polje 
našeg života preokrenut će se naglavce. Ono što je 
prije izgledalo nevažno/sporedno sada dobiva na 
značenju/važnosti. A ono što je prije bilo najvažnije 
pomiče se na rub. Duboka patnja i križ započinju 
proces pročišćavanja. Na kraju tih promjena bit će 
Bog u središtu našeg života. On će postati središte 
našeg zemaljskog djelovanja. Ne više “ja”. Ne više 
prohtjevi i jadikovanja. Ne više stvari i poslovi. 

Pročišćavanje je dugi proces od velikih zahtjeva 
prema služenju, od posjedovanja k davanju, od ja¬ 
dikovanja k pomaganju, od samovolje do predanja. 
U tom procesu prečišćavanja Bog ima uvijek svoje 
mjesto. On postaje svjetlo i snaga našeg života. Naš 
život postaje stalno sve jači za ljubav i predanje 
prema Njemu. Mi više ne živimo u jednom zaklo¬ 
nu, kamo smo se zaklonili od Boga, nego posta- 

jemo slobodno raspoloživi za Njega. Mi više ne 
bježimo pred Bogom, nego Mu rado služimo. Ne¬ 
staje naš otpor protiv Njegove volje i mi Mu želimo 
pripadati/slušati. Kako je dug put toga pročišća¬ 
vanja! Koliko je potrebno pri toj patnji izdržati dok 
čovjek ne stigne do tog slobodnog predanja Blagu 
nad svim blagom. 

Većinom uviđamo tek kasnije blagoslov patnje. 
Sto nam se najprije čini kao veliko zlo, pokazuje se 
često kasnije kao most prema novim iščekivanjima. 
Patnja i križ su nas obogatile, blagoslovile, dovele 
bliže Bogu! Sto nas je prije mučilo, kasnije postaje 
ugaoni kamen jednog novog početka: iz pročišća- 
vajuće patnje nastaje novi čovjek! Kako se zlato 
pročišćava u vatri, tako moramo i mi proći kroz 
“vatru” patnje. Ali nakon toga mi smo novi promi¬ 
jenjeni ljudi. Bog je iz patnje učinio blagoslov. Ta¬ 
ko, kako nam je obećao: “Znamo, da Bog čini, da 
sve pridonosi dobru onih, koji Ga ljube“ (Rim 
8 , 28 ). 

U patnji postepeno raste naše povjerenje u Bo¬ 
ga. Jer sve više spoznajemo da smo potpuno upu¬ 
ćeni u Njega. U patnji vlastitim snagama obično ne 
možemo ništa promijeniti. Kad bismo ju mogli pro¬ 
mijeniti, onda to ne bi bila prava patnja. I tako do¬ 
bivamo sve više pouzdanja u Gospodina. Dok ima¬ 
mo pouzdanja u Njega, On nas može sve bolje vo- 

diti usmjeravati i upravljavati. I mi s divljenjem do¬ 
življavamo kako nas On čudesno vodi! Samo kad je 
On tu, sve drugo ide kao samo od sebe. Križ na 
kojem je Isus Krist bio pribijen bio je Njegova naj¬ 
jača propovjed/govor. Isus nam je pokazao blago¬ 
slovljeni Križ. Od onda nebrojeni ljudi gledaju u 
svojim patnjama na raspetoga Gospodina: “Isuse, 
Raspeti, smiluj mi se”! 

Gospodine, kad Te ne bi bilo. 

Kamo bih ja onda išao? 

Isuse, hvala Ti, da mogu doći k Tebi. 

Ti si uistinu postao moj Spasitelj. 

Ti si razriješio moje probleme/nevolje. 

Ti si me oslobodio nekadašnjih 
pogrješaka/nedostataka. 

Ti si me obnovio. 

Sad mogu ja ljubiti! 

Sad mogu moliti! 

Isuse, Spasitelju mojega života, 
hvala Ti! Amen. 

Istinsko obraćanje 


Isus kod Zakeja, cariničkog starješine 

Isus uđe u Jerihon i pođe kroz grad. 

Najedanput se pojavi čovjek imenom Zakej; 
bijaše on carinički starješina i bogataš. 

Nastojao je da vidi tko je Isus. Ali nije mogao 
od mnoštva naroda, jer je bio malog rasta. Zato 
potrča naprijed, uspe se na divlju smokvu da ga 
vidi, jer je tuda morao proći. 

Kad Isus dođe na to mjesto, pogleda gore te mu 
reče: “Zakeju, siđi brzo, treba da se danas za¬ 
držim u tvojoj kući”. 

On siđe brzo te ga s veseljem primi u goste. 

Svi koji to vidješe počeše mrmljati i govoriti: 
“Svratio se u kuću jednog grešnika”! 

Zakej stade te reče Gospodinu: “Evo, polovicu 
svog imanja, Gospodine, dat ću siromasima. I 
ako sam koga u čemu prevario, vratit ću četve¬ 
rostruko”. 

Reče mu nato Isus: "Danas je došlo spasenje 
ovoj kući, jer je i on Abrahamov sin. 

Da, Sin Čovječji došao je da traži i spasi što je 
izgubljeno”. 

(Lk 19, 1-10) 


Taj Zakej je bio glavni starješina zakupnik ca¬ 
rine. Bogat, ali neprihvaćen među svojima, a omra¬ 
žen među običnim ljudima, jer su carinici obično 
bili gramzljivci, koji su na nepošten način obavljali 
svoj posao. Njegova nevolja je bila, da nije bio pri¬ 
znat, ni voljen, ni željen; čovjek koji je živio na 
rubu društva, a k tome je bio niska rasta. Bio je to 
vrlo osamljen čovjek. Kad je čuo o Isusovim go¬ 
vorima i djelima, u njegovom srcu pojavila se če¬ 
žnja: “Nastojao je da vidi tko je Isus”. Čeznuo je da 
vidi ima li taj Božji čovjek neki odgovor i za nje¬ 
gove unutarnje potrebe: “Ako me ljudi ne prihva¬ 
ćaju i odbacuju, odbacuje li me onda i Bog”? 

Kad je Isus došao u Jerihon - zavičajni grad Za- 
kejev - na ulicama je bilo toliko ljudi, koji su htjeli 
vidjeti Isusa, da je mnoštvo Zakeju zatvorilo vidik. 
Zato je on otrčao naprijed i popeo se na jedno 
stablo, jer se sramio pred ljudima. Bila je to velika 

čežnja: “Vidjet ću Isusa”! A kad je Isus konačno 
naišao, pogledao je upravo/baš na mjesto gdje je 
sjedio Zakej i pozvao ga imenom: “Zakeju, siđi 
odmah/brzo, jer treba da se zadržim danas u tvojoj 
kući”. Ovo je bilo ispunjenje njegove najdublje že¬ 
lje: Zakej je htio s Isusom razgovarati, izjadati se, 
izreći svoju unutarnju nevolju: o osjećaju krivnje u 
srcu! O osjećaju daje odbačen, izgubljen. Mogu li 
još opstati pred Bogom“? 

A kad je Isus uistinu pošao i svratio u Zakejev 
dom, Zakej je opet osjetio prezir ljudi, jer su se oni 
postavili pred Isusa i protiv Zakeja i govorili: 
“Svratio je u u kuću jednog grješnika”! Bila je to 
najranjavija točka Zakejeve duše: “Jesam li ja pred 
Bogom zbilja tako loš”? I pitao je Isusa, ljubi li 
Bog i carinike? Na to mu je Isus odgovorio: “Do¬ 
šao sam da pozovem grješnike, a ne pravednike”. 
(Mt 9,13). Isus je govorio o obraćenju i blizini kra¬ 
ljevstva Božjega: “Približi vam se kraljevstvo Bož¬ 
je”! (Lk 10,9). A onda je došao milosni trenutak 
Zakeju: “Gospodine, polovicu svojeg imanja dat ću 
siromasima, i ako sam koga u čem prevario, vratit 
ću četverostruko”. 

Prijatelju, to je bila životna odluka Zakejeva. 
Trenutak njegovog ponovnog rođenja. Od sad je 
želio život s Bogom, život u pravednosti, život bez 
grijeha. Tu odluku, Zakej je donio sam. Nije pitao 

što bi o tome rekla njegova žena, niti njegovi kole¬ 
ge u struci posla, nego je mislio na Boga i što Bog 
hoće. I onda je odlučio: “Polovicu svojeg imanja 
dat ću siromasima”. Jer polovica njegovog imetka 
potjecala je od previsoko naplaćenih pristojbi; od 
nepravde. “I ako sam koga u čemu prevario, vratit 
ću četverostruko”! Od sad dalje Zakej nije više htio 
nastaviti lošim metodama; nego na pritužbu dati 
tužitelju za pravo: “Četverostruko vratiti 11 ! 

Prijatelju, to je istinsko obraćenje. To je odlu¬ 
čno odbacivanje zla. To je put kajanja. Radije preu¬ 
zeti na se sve napore, nego Boga izgubiti! Radije se 
odreći novca nego Isusa. 

Isus hoće da naše obraćenje bude tako jasno i 
istinsko. On ne želi mlakonje nego odlučno opredi¬ 
jeljene. On želi istinsko obraćenje, a ne sumnjive 
kompromise: “Tko sluša moje riječi i vrši ih, sličan 
je graditelju kuće koji iskopa duboko i postavi 
temelj na litici... A onaj koji ču, i ne izvrši, sličan 
je čovjeku koji sagradi kuću na zemlji bez temelja. 
Navali na nju potok, te se ona smjesta sruši i velika 
bijaše ruševina te kuće“. (Lk 6,47). Prijatelju, to je 
presudna točka. “Riječ čuti i izvršiti ju”! 

Nevolja kršćana našeg vremena je upravo u to¬ 
me: ima tako puno kompromisa! Toliko samovo¬ 
ljnih shvaćanja. Toliko iskrivljavanja Kristovih ri¬ 
ječi. Čuje se evanđelje, ali se ne ravna po njemu. 

Manjka istinsko obraćenje. Zato se danas u kršćan 
stvu tako puno toga ruši. Prijatelju, poslušaj riječ 
vrši ju! Onda će Isus svratiti u i tvoj dom. 


Isuse, Ti si u moje srce 
stavio veliku čežnju: 
za puninom života, 
za životom s Tobom. 

Isuse, pokaži mi put do toga 
punog, savršenog života! 

Moje dijete, idi malim koracima! 
Budi vjeran u malom. 

Čini ono što danas možeš. 

A onda ću ti dati ono, 

što ti se danas čini još nemoguće. 

Grijesi i zanemarivanja 


Povjerene mine 

Dok su to slušali, nadoda još usporedbu zato što 
su držali da će se odmah pojaviti kraljevstvo 
Božje jer Isus bijaše blizu Jeruzalema. 

Reče dakle: “Neki čovjek ugledna roda ode u 
daleku zemlju da primi kraljevsko dostojanstvo, 
pa da se onda vrati. 

Pozva deset svojih slugu, dade im deset mina i 
reče: 'Trgujte time dok seja vratim'! 

Njegovi su ga sugrađani mrzili te za njim posla- 
še poslanike da izjave: 'Nećemo da ovaj zavlada 
nad nama.' 

Kad se vrati s kraljevskim dostojanstvom, zapo¬ 
vjedi da mu dozovu sluge kojima bijaše dao no¬ 
vac, da vidi koliko je koji zaradio. 

Prvi pristupi te reče: 'Gospodaru, tvoja mina do¬ 
nese deset mina.' 

On mu odgovori: 'Dobro, valjani slugo, jer si se 
u vrlo malom pokazao vjeran, imaj vlast nad de¬ 
set gradova.' 

Dođe drugi te reče: 'Gospodaru, tvoja mina do¬ 
nese pet mina.' 

On i ovom reče: 'I ti budi nad pet gradova'. 

Dođe i treći te reče: 'Gospodaru, evo tvoje mi¬ 
ne. Zavezao sam je i čuvao u rupcu jer sam se 
bojao tebe, budući da si strog čovjek: uzimaš 
što nisi uložio i žanješ što nisi sijao”. 

On mu odgovori: 'Sudit ću ti, nevaljani slugo, 
po tvojim vlastitim riječima. Znao si da sam 
strog čovjek, da uzimam što nisam uložio i ža- 
njem što nisam sijao. 

Zašto onda nisi dao moj novac u mjenjačnicu? 
Tako bih ga na povratku uzeo s kamatama!' 
Nato reče prisutnima: 'Oduzmite mu minu i 
dajte je onomu koji ima deset!' 

Oni mu rekoše: 'Gospodaru, on već ima deset 
mina!' - 'Kažem vam da će se svakomu tko ima 
dati, a onomu tko nema oduzet će se i ono što 
ima. 

(Lk 19, 12-26) 


Isus nam pokazuje ovom prispodobom da se 
moramo služiti sposobnostima i darovima, koje 
nam je Bog darovao: “Trgujte tim, dok se ja ne 
vratim”! Pri ponovnom dolasku Gospodinovom, na 

Sudnji dan, On će od nas tražiti račun što smo 
učinili s našim životom: koji poslovi su nam bili 
važni i što smo htjeli postići u našem životu. “On je 
htio vidjeti, koliko je koji zaradio”. 

Prijatelju, što ti želiš u životu postići/zaraditi? 
Kakav “dobitak” želiš postići u životu? Želiš li ste¬ 
ći Blago na nebesima? Želiš li zadobiti Boga? Želiš 
li zadobiti vječnost? Trudiš li se prije svega da se 
dopadneš Bogu? Trudiš li se oko dužnosti i odgo¬ 
vornosti, oko pravednosti, milosrđa i vjernosti? Ili 
tražiš drugačiji dobitak: neko zemaljsko blago? 

Mnogi ne žele zadobiti Boga. Oni misle, kao 
ljudi u prispodobi: “Nećemo da taj zavlada nad na¬ 
ma”! A s tim su mislili na Boga. Oni su Ga mrzili”. 
Oni su se u svojoj slobodi osjećali “pritješnjeni” od 
Boga. Oni su htjeli novac, a ne Boga. Oni nisu htje¬ 
li istinu nego vino. Oni su htjeli svoju slobodu, a ne 
obiteljske dužnosti. Na kraju svojeg života takvi 
ljudi nisu postigli ništa vječnoga. Ništa što će ostati 
za uvijek. Praznih ruku vratit će Bogu natrag svoj 
život: “Gospodine, evo Ti Tvoje mine natrag”. 

Što će Bog učiniti.s takvim ljudima koji dođu 
pred Njega praznih ruku? On ih ne može ničim ob¬ 
dariti. Ne može im dati vječni život. Jer oni nisu 
ništa shvatili. Oni ne mogu shvatiti da su bili “ne¬ 
korisni sluge” (Mt 6,20) jer zapravo nikome nisu 
koristili, nikoga pomogli, ništa dobra učinili. Baš 

protivno. Bili su drski, Bogu su prigovarali. Govo¬ 
rili su da je Bog strog - tiranin! Govorili su da je 
“nepravedan” jer žanje gdje nije sijao. Tko čitav 
život nije činio dobro što gaje morao činiti, postaje 
“zasljepljen”, postaje “otvrdnut”, dobiva “srce od 
kamena”. On ne može više primiti onu ljubav koja 
je Bog. Zato jer se čitav život branio od Nje. On ne 
može ni svjetlo Božje, Istinu primiti, jer se do zad¬ 
njega opirao njoj. Zato veli Gospodin u prispodobi: 
“Nekorisnog slugu bacite van u krajnju tamu”! (Mt 
25,30). Čovjek si je pripremio svoju sudbinu. Pri¬ 
mio je što je uvijek želio imati: biti bez Boga, bez 
svjetla, sam za sebe. U čemu je bio grijeh toga čo¬ 
vjeka? U biti on je učinio samo grijeh zanemari¬ 
vanja.: on je zanemario dobro. A Bog je Dobrota. 
(Mtk 10,18). Ako se uvijek ponovno branimo pro¬ 
tiv dobra što ga moramo činiti, onda se branimo i 
protiv Boga, protiv istine, protiv savjesti, koja nas 
usmjeruje prema dobru. Bog navodi naše srce pre¬ 
ma dobru, prema ljubavi. To Božje usmjeravanje je 
kao jedan unutmji moraš: “moraš ljubiti!”. Ako se 
tomu unutarnjem “moraš” stalno ponovno odupire- 
mo, onda “srce otvrdne”. Onda čovjek ne samo za¬ 
nemari dobro, nego i Boga, Dobrotu i tjera iz svo¬ 
jeg života. 

Ako se bit čovjeka sasvim iskvari, onda ništa ne 
pomaže što on možda mnoga lijepa svojstva ima, ili 

iz navike ili iz koristoljublja. Ako je jabuka do srži 
pokvarena, ne vrijedi ništa, ako ima još neke dobre 
strane. Trulež ih ne može pokriti. Zato veli Gospo¬ 
din u prispodobi: “Tko ništa nema, oduzet će mu se 
i ono što ima”. 

Prijatelju, “vrijeme je kratko” (1 Kor 7,29). Is¬ 
koristi vrijeme i čini dobro. Mnogi će od srca žaliti 
jednog dana, što su u životu toliko toga propustili, 
zanemarili. Ali onda će biti prekasno. 

Gospodine, što sam propustio? 

Na koncu mojega života postat će mi jasno, 

što sam propustio, 

koliko vremena sam utrošio u ništa, 

u što sam protratio vrijeme, 

što mi je promaklo, 

što nisam učinio; 

s mojom djecom, roditeljima, prijateljima; 
u mojem odnosu prema Tebi Bože! 

Gospodine htio bih iskoristiti vrijeme, 
koje mi je još preostalo. 

Pomozi mi, Gospodine! 

Čišćenje hrama 


Izgon trgovaca iz hrama 

Kad uđe u hram, poče izgoniti prodavače. 

“Stoji pisano - reče im - 'kuća koja neka kuća 
molitve bude', a vi je pretvoriste u razbojničku 
špilju”. 

Svaki je dan učio u hramu. Svećenički glavari, 
književnici i prvaci naroda nastojali su ga ubiti. 

Ali ne nađoše načina kako da to izvrše jer ga je 
sav narod slušao i visio o njegovoj riječi. 

(Lk 19,45-48) 


Nekoliko dana prije svoje smrti, Isus je učinio 
jedan proročki znak: čišćenje Jeruzalemskog hra¬ 
ma. To miješanje u ovlasti hramskog poglavarstva, 
stajalo je Isusa života: “Oni počnu smišljati kako bi 
Ga ubili” (Mk 11,18). A ipak Isus je to morao uči- 

niti! On nam je “morao” pokazati gdje je taj svijet u 
svojoj srži bolestan! I što mu u biti manjka. Tim 
čišćenjem hrama Isus nam veli: “Vaš život mora 
postati “dom molitve”! Istinski “hram Božji”. Jer 
samo onda ako Bog u vama prebiva i djeluje, može 
ova zemlja opstati! Ako čovjek od svojeg života 
učini “špilju razbojničku”, punu pohlepe i lakomo¬ 
sti, onda će ova zemlja propasti; isto tako kao taj 
grad Jeruzalem i sam hram. Malo vremena nakon 
toga i hram i grad Jeruzalem bili su porušeni. To je 
strahoviti znak za zemlju, koja ne želi biti hram 
Božji. 

Što je bilo tako loše u ondašnjem hramu? Za na¬ 
še pojmove zapravo je sve bilo potpuno “normal- 
ono”. Tu su bile žrtve i žrtvene životinje, hramski 
porez, i mjenjači novca koji su mijenjali različite 
valute; trgovci stokom za žrtvene životinje i obilat 
dobitak za one koji su imali povlastice baviti se tim 
poslovima. U hramu je bilo veliko poslovanje i pu¬ 
no poslova. Za naše pojmove sve “normalno”. Ali 
ne i za Isusa. 

Što je Isus htio? On je želio “dom molitve”. 
Isus je želio jedno mjesto molitve, mjesto prisutno¬ 
sti Božje. A zašto je to Isus želio? Zato jer je takva 
prisutnost svetoga upravo spasonosna za čovjeka! 
Tek onda kad čovjek susreće Sveto, on prima mir u 

svoju dušu, radost radi vječnosti, pouzdanja i snagu 
odozgo. To je Duh Božji koji mijenja srce čovjeka. 
I baš po tom Svetom nama se događa oslobođenje 
od težnje za vlašću i sticanjem, od mržnje i sukob¬ 
ljavanja, oslobođenje od bolesne prezaposlenosti i 
opasne agresivnosti. Isus je imao tu svetu prisutnost 
Božju. On je imao njezinu snagu i moć mijenjanja. 
U usporedbi s tom svetom prisutnošću Božjom sve 
to poslovanje u hramu bilo je “špilja razbojnička”. 
“Razbojnički čovjek” ne zna ništa o toj svetoj pri¬ 
sutnosti Božjoj i zato ne može biti ozdravljen. Otu¬ 
da dolazi zlo na svijet. 

Prijatelju, to je bila najdublja briga Isusova, za 
koju je On dao svoj život: ti moraš postati “hram 
Božji”, “dom molitve”, čovjek molitelj, uz kojega 
se može doživjeti Božju prisutnost! Ti sam moraš 
doživjeti, upoznati, prihvatiti tu životnu prisutnost 
Božju - Duha Svetoga! Jer samo tako se možeš 
promijeniti, ojačati u svojoj nutrini i ponijeti ljubav 
Božju u sebi. 

Dokle god ljudi u svojoj svakidašnjici ne prepo¬ 
znaju i ne prihvate ništa od te Božje prisutnosti, 
neće se promijeniti sklonost ljudi prema nasilju, 
pretjerivanju sa zaposlenošću, pohlepi i lakomisle- 
nosti, pa makar opustošili time zemlju i doveli u pi¬ 
tanje budućnost svoje djece. Prijatelju, za buduć- 

nost ljudi postoji samo jedna jedina nada: da čovjek 
postane čovjek-molitelj, koji u sebi nosi Boga; ko¬ 
ga će Duh Božji promijeniti, prožeti, voditi i usmje¬ 
ravati. Samo onda ovaj svijet može opstati! Inače 
ne! 

Isus je često opisivao ljude, koji su “hram Bo¬ 
žji”: oni žive “u Kristu” i Krist živi “u njima”. To 
biti “u Kristu” je naziv za unutarnje sjedinjenje, za 
biti jedno Krista i kršćanina, Boga i čovjeka. Samo 
čovjek molitelj zna kako je moguće to unutarnje 
jedinstvo, i da ono uistinu postoji. Onako, kako je 
Isus rekao: “Vi ste u meni i ja sam u vama” (Iv 
(14,20). 

To unutarnje sjedinjenje čovjeka s Bogom nije 
nešto što ovisi samo od pobožnosti ili predanja, 
nego je to životna potreba. Ljudi koji su postali 
“špilja razbojnička” propast će kao i taj hram koji 
je bio razoren do temelja. Samo ljudi molitelji za¬ 
dobit će budućnost. 

Prijatelju, znaš li da si ti “hram Božji” i da Bog 
prebiva u tebi? Pri svakoj svetoj pričesti Isus ti dje¬ 
lotvorno pokazuje daje On u tebi. Kad moliš misli 
na to: Bog prebiva u tebi! “Ne znate li da ste hram 
Božji i da Duh Božji prebiva u vama? Ako tko ra¬ 
zara hram Božji njega će Bog razoriti. Jer hram Bo¬ 
žji je svet, a taj ste vi” (1 Kor 3,16). Prijatelju, znaš 
li, da si ti hram Božji? 

Isuse, kad sam uz Tebe, 
u meni je sve mirno. 

Kad si Ti tu, ja dobivam snagu. 

Da, Gospodine, tako će to biti: 

da Ti budeš moj pastir, a ja tvoja ovca. 

Da Ti mene vodiš, a ja da Te slušam. 

Da Ti mene zoveš, a ja da se uzdam u Tebe. 
Isuse, Ti dobri pastiru mojega života, 
ja ostajem s Tobom! Amen. 

Vinogradari ubojice 


Vinogradari ubojice 

Zatim narodu uzme kazivati ovu usporedbu: 
“Neki čovjek posadio vinograd, dao ga u zakup 
vinogradarima pa otišao iz onoga kraja na dulje 
vrijeme. 

Kada dođe doba, posla slugu vinogradarima da 
mu dadnu od vinogradskog roda. Vinogradari 
ga izmlatiše i poslaše natrag praznih ruku. 

I On opet posla drugoga slugu, a oni i njega iz- 

• mlatiše, izgrdiše i poslaše natrag praznih ruku. 

On posla i trećega, a oni i toga raniše i izbaciše. 

’ Tada reče gospodar vinograda: 'Sto da činim? 
| Poslat će svoga ljubljenoga sina. Prema njemu 

' će, nadam se, imati obzira.' 

• 

I Kad ga vinogradari opaziše, počeše međusobno 
; umovati: 'Ovo je baštinik! Ubijamo ga da nama 
| pripadne baština!' 

Izbaciše ga izvan vinograda i ubiše. 

Što će im sad učiniti gospodar vinograda? 

Doći će, poubijat će te vinogradare, a vinograd 
će dati drugima”. - “Ne daj, Bože”! Rekoše oni 
koji su ga slušali. 

A on ih pogleda i reče im: “Pa što znači ovo što 
je napisano: 'Kamen koji odbaciše graditelji po¬ 
stade ugaonim kamenom'? 

Tko god padne na ovaj kamen, razbit će se, a na 
koga god on padne satrat će ga”. 

(Lk 20, 9-18) 


Isus je ispričao tu prispodobu onima koji su ga 
nekoliko dana kasnije osudili na smrt, prvacima je¬ 
ruzalemskim, velikim svećenicima, pismoznancima 
i starješinama. Ali ta duboka prispodoba nije rečena 
samo njima. Ona je rečena i za nas. Ona se tiče svih 
ljudi. Jer ona govori o ratu ljudi protiv Boga. A taj 
rat svršava ubojstvom Boga. Čovjek se opire Bogu. 
On hoće da ga Bog pusti na miru. On ne treba Bo¬ 
ga. On odbija sve Božje zapovijedi. I kad Bog naj¬ 
ozbiljnije postupa, čovjek postaje ubojica. Najveći 
ubojica. Ubojica Boga. Tko od nas može shvatiti 
ponor zla koje se tu očitovalo? 

Duh Božji je samo onda životvoran u čovjeko¬ 
vom srcu kad živimo povezani s Bogom. Zato Bog 
želi naše predanje, našu bliskost, našu ljubav prema 
Bogu. On hoće da Mu mi otvorimo svoje srce, da 
nam On može dati toga Duha ljubavi: “Ti moraš 
svim svojim srcem ljubiti Boga” i onda će te Bog 
potpuno ispuniti svojom ljubavlju i svojom rado¬ 
šću. 

Zato Bog šalje svoje “sluge”, svoje proroke, 
glasnike koji će govoriti u Njegovo ime: “Vršite 
volju Božju! Dajte Bogu mjesto u vašim srcima! 
Inače nećete imati mira”. Ali ljudi ne žele slušati 
takve Božje glasnike. “Vinogradari izmlatiše slugu 
i poslaše natrag praznih ruku”. Slijedećim glasnici¬ 
ma dogodilo se isto: “Izbaciše ga van”. Kad je na 
koncu došao i Sin, promisliše i rekoše jedni dru¬ 
gima: “Ubijmo Ga, da nam pripadne Njegova ba¬ 
ština”. 

Prijatelju, ovaj izvještaj o zlim vinogradarima je 
najstrahovitiji izvještaj koji je ikad napisan o ljudi¬ 
ma: Čovjek ne želi ništa znati o Bogu! “Zakupci vi¬ 
nograda hoće sami postati vlasnici vinograda. Oni 
ne žele priznati zahtjeve “vlasnika” stvorenja. Oni 
hoće “biti kao Bog”. Oni hoće vlastitim snagama 
upravljati svijetom, po svojoj volji graditi “raj na 
zemlji”, i po svojoj volji uživati slobodu. Zato ljudi 
tjeraju Boga iz Njegovog vinograda. Oni pogrđuju 

“sluge Božje”. Oni uskraćuju Bogu ljubav srca. Oni 
se brinu samo za vlastito “ja”. Oni žele biti gospo¬ 
dari, posjednici, a ne zakupnici, oni koji ovise. To 
je cilj njihova života, i njihovog djelovanja. To je 
upravo strahovito temeljno stremljenje ljudi. 

Zato su oni Isusa ubili. Bila je to zavist (Mk 
10,15), težnja za vlašću, i samoisticanjem. Bilo je 
to ubojstvo Boga. Čovjek je učinio ono što nitko ne 
može zamisliti. On je “ubio Boga”. On sam želi 
“biti baštinik” i stvorenje uzeti u posjed. Mrtvo tije¬ 
lo ubijenog Sina Božjega vinogradari su bacili pre¬ 
ko ogradnog zida vinograda van. Bez ukopa. “Van 
s Njim”! i “Raspni Ga”! To je najstrašniji krič koji 
se ikad čuo. 

Prijatelju, ne misliš li da u svakom od nas po¬ 
nekad postoji takav otpor protiv Boga? Takvo od¬ 
bacivanje Boga? I da je svatko od nas u stanju u 
vlastitom srcu “ubiti Boga”? “Oni razapinju sada 
opet Sina Božjega na križ i javno Ga izlažu ruglu” 
(Heb 6,6). 

Mnogi od nas će jednoga dana, možda u svoj 
“Zadnji dan”, s užasom spoznati da su i oni pripa¬ 
dali tim “vinogradarima”, koji su glasnike Božje 
“otjerali praznih ruku”, a na koncu čak i Sina ubili. 
Prijatelju, tek onda će ti pred očima stajati Raspeti 
u svoj svojoj važnosti: On je “za tebe” činio poko- 

ru, On je “umjesto tebe” trpio. On je svoj život tako 
sjedinio s tvojim životom, kao što je čokot jedno s 
lozom. On je križ koji si ti zaslužio, preuzeo i ponio 
na svojim leđima. “Za vas” rekao je Isus. “Za tebe” 
veli ti Isus. I ti ćeš pun zahvalnosti pogledati u Nje¬ 
ga, kojega si probo. Tako kako piše u Pismu: “Gle¬ 
dat će u Onoga, koga su proboli” (Iv 19,37). Moj 
Isuse, milosrđe! Gospodine, hvala Ti! 

Isuse, idući za Tvojim križem 
ja nalazim mir. 

Idući za tragom Tvojega križa ja mogu 
ponijeti svoje krivice, 
pun pouzdanja, 

jer Tvoja ljubav je besprijekorna. 

Idući za Tvojim križem, ja mogu 
povećati moje srce, 
jer u Tebi je dom za sve 
koji nose teške nevolje. 

Isuse, Raspeti, ne zaboravi me! 

Ja mislim stalno na Tebe. Amen. 

“Svojom postojanošću spasit ćete 
svoje duše” 


Propast hrama 

Kako su neki govorili o hramu da je ukrašen li¬ 
jepim kamenjem i zavjetnim darovima, Isus re¬ 
če: “Doći će vrijeme kad od ovoga što vidite ne¬ 
će ostati ni kamen na kamenu. Svaki će se sru¬ 
šiti”! 

Prethodni znaci: lažni mesije 

“Učitelju - upitaše ga - kada će to biti i kakav 
će biti znak da se to počinje događati”? 

“Pazite - odgovori im - da ne budete zavedeni, 
jer će mnogi doći pod mojim imenom i reći: 'Ja 
sam', i : 'Došlo je vrijeme'. Ne idite za njima”! 

Ratovi i progonstva 

“Kad čujete za ratove i bune, nemojte se pre¬ 
strašiti! Jer to se mora dogoditi najprije, ali nije 
odmah svršetak”! 

Zatim im reče: “Dići će se narod protiv naroda i 
kraljevstvo protiv kraljevstva. 

Bit će velikih potresa zemlje, a u raznim mjesti¬ 
ma bit će kuge i gladi. Bit će strahovitih pojava 
i na nebu velikih znakova. 

Ali prije toga svega stavit će ruke na vas te vas 
progoniti; predavat će vas u sinagoge i tamnice; 
vodit će vas pred kraljeve i upravitelje zbog 
moga imena. 

To će vam biti prigoda da date svjedočanstvo. 
Zapamtite da vam ne treba unaprijed pripremati 
obrane, jer ću vam ja dati riječitost i mudrost 
kojoj se neće moći suprotstaviti i oduprijeti svi 
vaši neprijatelji. - Predavat će vas čak i rodite¬ 
lji, braća, rođaci i prijatelji, i neke će od vas po¬ 
ubijati. 

Svi će vas mrziti zbog moga imena. 

Ali vam ni jedna vlas s glave neće propasti. 
Svojom ćete postojanošću spasiti duše svoje.” 

(Lk 21, 5-19) 


U ovom govoru o koncu vremena Isus je poka¬ 
zao koje sile su u svijetu na djelu, i koliko su stra¬ 
hovite. Tko se opre tim silama zla, taj će trpiti pro¬ 
gonstvo. Tako kao Isus. Glavni raspoznajni znak 
konca vremena je progonstvo vjernih, proganjanje 

istine i proganjanje Boga. “Ako su Mene progonili, 
progonit će i vas” (Iv 15,20). Svi će vas mrziti radi 
mojega imena. 

Ali progoni neće moći spriječiti da se evanđelje 
naviješta po cijelom svijetu i proširi među svim na¬ 
rodima. Snaga toga evanđelja pokazuje se upravo u 
tom da mi radije gubimo život nego zajedništvo s 
Isusom Kristom. Kad nas progone radi naše vjere, 
onda možemo najbolje svjedočiti za našu vjeru: 
“Onda ćete dati vaše svjedočanstvo”. Takvo svje¬ 
dočenje vjere čini jak dojam. To je navještenje, ko¬ 
je izlazi iz srca kao gorući plamen. 

Proganjanje kršćana radi njihove vjere postoji 
danas širom svijeta. Za tebe je važniji onaj način 
proganjanja koji postoji u tvojoj svakidašnjici, u 
tvojoj neposrednoj sredini. Tko hoće danas živjeti 
kao kršćanin koji moli i priznaje se javno kršćani¬ 
nom, neće mu biti lako. Posvuda ćeš osjetiti otpor; i 
u svojoj obitelji, među prijateljima, u kući, na rad¬ 
nom mjestu. Čak i tamo gdje ga najmanje očekuješ: 
i u krugu svojih učenika. Slično kao Isus. Njega je 
predao u smrt jedan od Njegove dvanaestorice. Isus 
ti veli: “A vi budite na oprezu sa sobom”! (Mk 
13,9). 

Gospodin nas ne ostavlja u tom proganjanju na 
cjedilu. On nam je obećao da će nam On sam po¬ 
magati; da će On nama govoriti kad budemo pro- 

gonjeni: “Ja ću vam dati riječi i mudrosti”. On će 
nam dati snagu i hrabrost i unutarnji mir. Situaciju 
proganjanja ne možemo svladati vlastitim snagama, 
ali uz pomoć Božju to će nam uspjeti. 

Gospodin nam pomaže u tim proganjanjima i na 
još jedan, potpuno drukčiji način: znakovima Bo¬ 
žjim. Mnogi ljudi danas prepoznaju te znakove vre¬ 
mena. To su upozoravajući znakovi Božji koji ne 
daju da ljudi opustoše zemlju. Bog nam danas daje 
znakove, po kojima možemo spoznati: Postoji Sud 
Božji! Bog sam intervenira, daje znakove koji po¬ 
kazuju Njegov izravni zahvat: “Na nebu će se vi¬ 
djeti silni znakovi”. Što su proganjanja bila jača, to 
je Pracrkva hrabrije na takve znakove molila: “Go¬ 
spodine, pogledaj na njihove prijetnje i daj svojim 
slugama snagu, da neustrašivo navješćuju Tvoju ri¬ 
ječ! Pruži svoju ruku, da se po imenu Tvojega Sve¬ 
toga sluge Isusa događaju ozdravljenja i čudesni 
znakovi” (Dj 4,29). 

Ali Gospodin Ti čini nešto uz uvjet: On ti može 
pomoći i pomagati u onoj mjeri koliko ti živiš po¬ 
vezan s Njim. Zato ti On veli: “Bdijte i molite svaki 
čas, da biste mogli umaći svemu onomu što se ima 
dogoditi, i održati se pred Sinom čovječjim” (Lk 
21,36). Prijatelju, to je temeljni zakon za ovo vrije¬ 
me proganjanja, koje proživljavamo i kojemu se 
moramo odupirati: živi s Gospodinom! Živi s Njim 

svaki dan! Živi s molitvom. Živi s budnim srcem. 
Samo tako možeš opstati u ovom vremenu zavo¬ 
đenja i zbunjenosti. “Svojom postojanošću ćete 
spasiti svoje duše”. 

Gospodine Isuse, hvala Ti, što si mi 
taj zakon upisao u moje srce: 

“Bdijte i molite u sve vrijeme”. 

Gospodine, daj mi takvo srce koje moli! 

Jer bez tebe u ovom vremenu 
mi ne možemo više opstati. 

Bez Tvoje blizine danas nitko ne može 
više živjeti od vjere. 

Isuse, pogledaj na opasnosti ovoga vremena 
i daj nam snage sa svom prostodušnošću 
naviještavati Tvoju riječ! 

Pruži svoju ruku, 
da se dogode Tvoji znakovi 
i da mi budemo ispunjeni 
Tvojim Svetim Duhom. Amen. 

Postoji li “srdžba Božja”? 


Jer bit će to vrijeme kazne, kada će se ispuniti 
sve stoje pisano! 

Jao trudnicama i dojiljama u to vrijeme, jer će 
se spustiti velika mora na ovu zemlju i srdžba 
na ovaj narod! 

(Lk 21, 22-23) 


Postoji li uistinu ta srđba Božja? Ako je Bog 
Ljubav, kako onda može On srditi se i ljude kažnja¬ 
vati ili čak odbaciti? Nije li ta srđba Božja u gru¬ 
bom protuslovlju prema njegovom milosrđu? Nije 
li ta srdžba nespojiva s Radosnom vijesti Kristo¬ 
vom? - Suvremeni čovjek se buni pritiv takve slike 
Boga koji kažnjava. “Punoljetni čovjek” ne da se 
od nikoga više strašiti. Pa niti od Boga. Čovjek na¬ 
šega vremena odbija priznati “prijeteću Božju poru¬ 
ku”: Svatko je odgovoran samo pred sobom; Božji 

sud srdžbe je anakromističan - ne odgova našem 
vremenu; nema “Dana srdžbe” nema “Suda Nje¬ 
gove srđbe” (1 Sol 5,9). Tako misle ljudi našega 
vremena. Jer danas vrijedi “sloboda” ljudi kao neo¬ 
tuđivo pravo svakoga. Ni Bog ne može dirnuti tu 
“slobodu” čovjeka. No, što ljudi danas podrazumi¬ 
jevaju pod tom “slobodom”? 

Istinska sloboda počinje tamo, gdje vlada lju¬ 
bav. Jer ljubav se ne može postići prisilom. Ljubav 
se daruje u slobodi. Gdje je ljubav, tamo je i Bog, i 
tamo svšava strah. “Savršena ljubav isključuje 
strah”. (1 Iv 4,18). Jer strah računa s kaznom. Tko 
se boji, tome ljubav nije savršena. - I tu počinje te¬ 
meljno pitanje našega vremena: je li suvremeni čo¬ 
vjek “već savršen u ljubavi”? Treba li “punoljetan 
čovjek” još Božji strah. Postoji li u eri slobode još 
“kazna Božja”? Ima li Sud Božji? 

Riječ o “srdžbi Božjoj” vrijedi za one ljude, čija 
ljubav još nije savršena, za ljude egoizma, pohlepe 
i grijeha. Ta “srdžba Božja” nije izljev lošeg raspo¬ 
loženja jednog samovoljnog ili prevrtljivog Boga, 
nego ta “srdžba” ima nešto s “navlačanjem” i 'od¬ 
gajanjem'. Tko ne prihvaća temeljne zakone stvo¬ 
renja vlastitim razumijevanjem, taj mora učiti iz 
gorkog iskustva. Na njega se primjenjuju “odgojne 
metode”. 

Riječ “srdžba” (u njemačkom) ide zajedno s 
riječi “vući-povlačiti”. Bog želi svoju djecu odga¬ 
jati, “povući gore”, učiniti boljima. On nas želi 
privući sebi, voditi, usmjeravati, pokazati nam put. 
Jer Bog može očuvati pred silom zloga samo one 
ljude koji se prepuštaju Njemu, da ih On vodi i 
oblikuje. Samo s Bogom povezani čovjek osluškuje 
unutarnji glas savjesti, glas Gospodnji koji govori u 
našem srcu. Ako te unutarnje povezanosti s Bogom 
nema, onda nas On ne može voditi ni očuvati od 
propasti. Ako je čovjek gluh na oba uha, onda on 
“Boga ne čuje“. Onda počinje nesreća. Ona izrasta 
iz požude i strasti, iz egoizma i nasilja, iz krivice i 
grijeha. Uz to ide još puno toga, puno toga se lomi: 
prijateljstvo i obitelj vjernost i vjera, nada i budu¬ 
ćnost. 

Nesreća je odgovor povijesti na krivicu ljudi. 
Narod koji se odvraća od Boga, pobuni se protiv 
zakona Božjega, i raskida povezanost s Bogom, 
neizbježno doživljava nesreću, propast: “Što je 
čovjek sijao, to će i žeti” (Gal 6,75). Narod koji je 
napustio Boga, nema budućnosti. On propada. Sve 
stare kulture su se ugasile, čim je sunce bogoštovlja 
palo za horizont. Propala vjera, propao narod. 

Ali Bog ne prepušta grješnika jednostavno nje¬ 
govoj sudbini, njegovoj ludosti, njegovoj opsjeni. 
Gdje odgoj pomoću ljubavi ne uspijeva, tamo Bog 

priteže uzde. Gdje se radi o nekom tko živi neu¬ 
redno - bez discipline - razvratno, tamo počinje ka¬ 
žnjavanje. Tu je na djelu ljubav Božja! Ona poma¬ 
že onima kojima se je srce okamenilo, čija savjest 
je 'pregorila', i koji su krenuli na put tame. Pri ta¬ 
kvim otvrdnutim srcima pomaže samo još jači lijek. 
Da bi se zaslijepljene odvratilo od propasti od “vu¬ 
čenja” nastaje “navlačenje” i “povlačenje”. Na vr¬ 
huncu griješenja grješnik doživljava taj Božji za¬ 
hvat kao “srdžbu Božju”, kao “kaznu” i “Sud”. Bog 
želi vratiti grješnika na pravi put i pušta grješnika 
da doživi to da je na krivom putu. Ali takve velike 
nesreće nisu znakovi odbacivanja, nego znakovi 
Božji grješniku koji ga trebaju dovesti do svijesti, 
da je potrebno obraćenje! To je glasni poziv grješ¬ 
niku za obraćenje i kajanje, da griješnik ne pro¬ 
padne. Nije Bog “gnjevan”, nego grješnik doživ¬ 
ljava svoju sudbinu kao “srđbu Božju”, i kao kaznu 
za krivi put. Srdžba Božja je odgajanje! “Srdžba 
Božja” je uzda i stega. Srdžba Božja želi grješnike 
privući k sebi. Srdžba Božja je izraz krajnje ljubavi 
za izgubljenoga da ne propadne zauvijek. Tko tu 
srđbu ne prihvaća, na njem ostaje Božja srdžba: (Iv 
3,36), udaljenost Boga zauvijek. Nesreća bez kraja. 

Oče nebeski, 

htio bih živjeti pred Tvojim licem! 

Jer Tvoje dobre oči su za mene zaštita. 

Tvoj pogled je za mene upozorenje, 
i isovremeno okrepa. 

Pred Tvojim očima ja ne ću zatajiti. 

Jer Ti si moj Otac, 
moja domovina, moje nebo. 

Oče, daj mi da živim u Tvojoj prisutnosti, 
kao dijete, 

koje traži prisutnost oca i majke. 

Budi sa mnom i daj mi da budem s Tobom! 
Oče nebeski, blagoslovi me i zaštiti me. 
Neka Tvoje lice svjetli nada mnog, 
i budi mi milostiv. 

Okreni Svoje lice prema meni 
i daruj mi spasenje. Amen. 

“Narodi će biti u tjeskobi i 
neizvjesnosti” 


Svršetak svijeta i drugi Isusov dolazak 

“Pojavit će se znaci na suncu, mjesecu i zvije¬ 
zdama. Na zemlji će narodi biti u tjeskobi i ne¬ 
izvjesnosti zbog huke morskih valova. 

Ljudi će umirati od straha u očekivanju onoga 
što će zadesiti svijet, jer 'zviježđa nebeska će se 
uzdrmati'. 

(Lk 21, 25-26) 


Doživljavamo jedinstveno vrijeme: Danas na 
svijetu živi više ljudi, nego ih je uopće do sad ži¬ 
vjelo! Unutar jedne jedine generacije stanovništvo 
svijeta se utrostručilo. 1930. g. bilo je oko 2 mili¬ 
jarde ljudi, sedamdeset godina kasnije ima ih oko 
šest milijardi. Jedno daljnje utrostručenje zemalja 
ne bi više mogla izdržati. Jer uništavalačka snaga 

ljudi je beskrajno porasla. Od početka industrijske 
ere čovjek je doveo u pitanje sve što je priroda 
stvarala kroz tri i pol mlilijarde godina. Snaga 
čovjeka je postala tako velika da on danas razara 
zemlju, zagađuje zrak, i uništava budućnost. 

Uništavanje životne sredine doseglo je apoka- 
liptičke razmjere. Jedan jedini kilogram plutonija, 
koji se proizvede u atomskom reaktoru, dostaje da 
se svi ljudi na svijetu otruju. Neke atomske čestice 
trebaju 25.000 godina da svoju ubilačku radioak¬ 
tivnost smanje samo na polovicu. Sada živuća ge¬ 
neracija potrošila je više od zemaljskog blaga, nego 
sve do sad živuće generacije zajedno. Mi smo ovu 
zemlju osiromašili više nego bilo koja generacija 
prije nas. 

Biblija govori o vremenu velikog straha: “Na¬ 
rodi će biti u tjeskobi i neizvjesnosti” (Lk 21,25). 
Radi čega u tjeskobi? Radi prirodnih katastrofa, 
razbješnjelih oluja, tutnjave mora, oluja i sušnih ka¬ 
tastrofa, promjena klime i godišnjih doba zemlja 
neće davati roda i radi neočekivanih promjena vre¬ 
menskih prilika neće više uspjevati. 

Što je najdublji razlog da nastanu zastrašujuće 
pojave? Mogu li se takve nesreće koje se približa¬ 
vaju otkloniti tehničko-političkim programima? Na 
tehničkoj razini ne može se naći rješenja. Jer bit 

problema leži u duhovnoj razini. Sve vanjske krize 
našega vremena su samo odraz unutarnjeg kriznog 
stanja čovječanstva. Jer sve današnje krize prou¬ 
zročio je čovjek: energetska kriza, kriza zaštite 
okoliša, glad, ugroženost mira... Izvor svih kriza je 
u čovjeku samomu: žudnja za novcem i posje¬ 
dovanjem jača je od njegove savjesti! Pohlepa ljudi 
za potrošnjom i luksuzom, uživanjem i neogra¬ 
ničenom “slobodom” čine ljude slijepima za sve 
posljedice. Svaki građanin SAD “okružen” je s 11 
tona čelika u obliku auta, kućanskih strojeva, itd. 

Jednostavno je nemoguće da bi šest milijardi 
ljudi na zemlji moglo živjeti istim luksuzom. Ze¬ 
mlja nije građena za pohlepu tolikih. Zemlja danas 
uskraćuje službu čovjeku. Jer čovjek je napustio 
Boga i s tim izgubio snagu duše. Dok se čovjek ne 
vrati Bogu i životu s Bogom, mrtvački ples ide 
dalje. 

Tko se odijeli od Boga, Gospodara života, ne 
može preživjeti. Krize širom svijeta našega vreme¬ 
na pokazuju, da je čovjek krenuo krivim putem. 
Apokaliptička zla koja danas dolaze na vidjelo su 
odgovor Stvoritelja na odmetništvo stvorenja. 

U kakvu nadu vjerujemo mi kršćani? Gdje je 
svjetla crta na horizontu, koja hrabri naše duše? Što 
nam daje pouzdanje i utjehu? Kakva rješenja mo- 

žemo danas ponuditi čovjeku? Sveto Pismo nam 
veli: Čovjek bez Boga svršit će u slijepoj ulici i 
bezbožnost će se na zastrašujući način proširiti, ali 
upravo onda kad će se grijah pokazati kao visoka 
gora, i kad će bespomoćnost raširiti se širom svi¬ 
jeta, pokazat će se sam Gospodin: kao Otkupitelj, 
Osloboditelj, Izbavitelj i Pastir ljudi. On će doći i 
spasiti ovu zemlju: “Jer kao što munja sijevne na 
jednom kraju neba da rasvijetli do drugog kraja, 
tako će biti i sa Sinom čovječjim u Njegov dan” 
(Lk 17,24). On će spasiti ovu zemlju. On će sve 
spasiti koji će se predati milosrđu Raspetoga. 

Mi danas proživljavamo trenutak svjetske povi¬ 
jesti kakva još nikad prije nije bila otkako ljudi žive 
na zemlji. Ugrožen je sam život na ovoj zemlji. Čo¬ 
vjek danas može uništiti sav život na zemlji. Kriza 
našega vremena nosi radikalni karakter. Ona obu¬ 
hvaća sve. Ljudi znaju za tu krizu, oni predosjećaju 
strahotu. Ali oni još ne znaju iz toga izvući sve za¬ 
ključke. Jer bit svih kriza nalazi se u dnu srca. Tre¬ 
ba se promijeniti sam čovjek! Svijet koji se otrgnuo 
od Boga je kao iskorijenjeno stablo. To je pitanje 
Boga u našem vremenu: želite li opet svoj život po¬ 
vezati “usidriti” u vječnomu? Onda ćete živjeti. Ili 
želite li život bez Svevišnjega? Onda će iskorije¬ 
njeno stablo pasti i propasti. 

Gospodine, ja čeznem za Tvojim žarom. 

Moje kršćanstvo je mlako i oronulo. 

Moje molitve nemaju dubine, 
moje prošnje su plašljive. 

Isuse, daj mi svoj žar! 

Isuse, u meni je tako puno nečistoće, 
tako puno sebičnosti, pohlepe i 
opiranja Tvojemu križu. 

Kako mora Tvoj žar žeći, 
kad ću biti s Tobom? 

Samo tako dugo, dok si Ti ovdje, oganj plamti. 
Gospodine, daj mi živjeti 
u Tvojoj svetoj prisutnosti! Amen. 

Zašto će Isus ponovno doći? 


Tada će vidjeti 'Sina Čovječjega gdje dolazi na 
oblaku' s velikom moći i slavom. - Kada to 
počne bivati, uspravite se i podignite glave, jer 
je blizu vaše oslobođenje”. 

(Lk 21, 27-28) 


Krist će ponovno doći da spasi zemlju, prije 
nego ju čovjek konačno i nepopravljivo opustoši, 
razori i učini neprikladnom za obitavanje. Isus 
Krist nam je obećao svoj ponovni dolazak. Ne ne¬ 
kako usput, nego upravo u onom dramatičnom tre¬ 
nutku kad je Njegova smrt bila zapečaćena: “Oni 
mu rekoše: Ako si Ti zbilja Mesija, reci nam! On 
im odgovori: Sin čovječji će sjediti s desne strane 
Boga Svemogućega” (Lk 22,67-69). “Poslije ovoga 
vidjet ćete Sina čovječjega gdje dolazi na oblacima 
nebeskim” (Mt 26,64). Radi te riječi Isus je bio 
osuđen na smrt: radi bogohuljenja. Radi toga obe¬ 
ćanja, da će ponovno doći, Isus je pošao u smrt! Tu 

sigurnost dao nam je Isus: “Tada će vidjeti Sina čo¬ 
vječjega gdje dolazi na oblaku s velikom moći i 
slavom” (Lk 21-27). 

Kad će biti taj ponovni dolazak Isusa Krista? 
Onda kad bezboštvo svijeta dođe do svojeg vrhun¬ 
ca i kad grijeh postane za ovu zemlju ubitačan! 
“Kad požuda pošto začne rađa grijeh, a grijeh kad 
je gotov, rađa smrt” (Jak 1,15). Isus je govorio u 
mnogim slikama i prispodobama o tomu da će gri¬ 
jeh jednog dana dostići svoj vrhunac bezboštva i 
gubitka ljubavi, drskosti i oholosti, i ubilačku snagu 
mržnje i požude i nasilja. Taj grijeh čovjeka dovodi 
do smrti stvorenja, do raspada obitelji, do propada¬ 
nja ljubavi i duša. 

Ljudi danas ne žele u to više vjerovati. Oni ne 
vjeruju više da grijeh ima ubilačke posljedice. No, 
Bog je rekao: “Plaća grijeha je smrt” (Rim 6,23). 
Danas ljudi govore: “Nema smrtnih grijeha, čovjek 
je dobar”. Tko ima pravo: Bog ili ljudi? 

Apokaliptičke nevolje našega vremena jasno 
pokazuju, da su grijesi svijeta postali zbilja smrtno 
prijeteći. U ovo vrijeme razbijanja atoma, mnoga 
mjesta iz Otkrivenja moramo uzeti posve aktuel- 
nim. Kao da je Otkrivenje napisano za naše doba. 
Zlo je zadobilo ubilačku snagu. 

Einstein je 1955. g. kratko prije svoje smrti 
potpisao, zajedno s drugim znanstvenicima, jednu 

očajničku izjavu, u kojoj stoji: “U slučaju masovne 
primjene hidrogenskog oružja (vodikove bombe) 
treba računati s trenutnom smrću manjeg djela čo¬ 
vječanstva, i s teškim oboljenjem i konačno odumi¬ 
ranjem svega života”. 

Zašto će Isus ponovno doći? Doći će da spasi 
ovu zemlju! Doći će da pročisti ovu zemlju od 
grijeha! Jer samo On može osloboditi čovjekovo 
srce od smrtne sile zla. Jer zlo - odbacivanje svake 
mjere od strane ljudi - je prava opasnost za ovu ze¬ 
mlju. Ako pohlepa i težnja za vlašću u srcima ljudi 
i dalje bude rasla, usprkos tomu što čovjek danas 
raspolaže neusporedivo većim snagama nego ikad 
prije, onda će ovaj svijet katastrofalno propasti. 
Svijet daleko od Boga i Njegova zakona svršit će u 
kaosu. A Isus će ovu zemlju spasiti. Ona neće 
umrijeti, kao što danas šume umiru. Ona neće zavr¬ 
šiti otrovana, kao što se danas vode zagađuju. Ona 
neće postati mrtva zemlja, kako to danas veliki pro¬ 
stori postaju radi atomskih pokusa. Isus Krist će 
doći i spasiti ovu zemlju. On će ju očistiti od zla! 
Osloboditi od smrti. Jer zapravo smrtno je grijeh, 
zlo, egoizam ljudi. 

Kad Isus ponovno dođe, zlo neće više moći op¬ 
stati. A gdje se zadrži, uništit će se! Gdje se ljudi 
dignu protiv Boga, propast će! To čišćenje zemlje 
od sila zla bit će spasenje ove zemlje. 

Bože, ja uviđam danas grijehe svojega života: 
bio sam tvrdokoran čitavog života protiv Tebe! 
Ti si govorio u mojem srcu: “Moraš...” 

To nisam htio prihvatiti. 

Radije sam bio gluh 
i slijep. 

Moje srce je otvrdnulo protiv Tebe 
i tvojih zapovijedi “Ne smiješ...” 

Nisam htio vjerovati, 

da si Ti gospodar mojega života. 

Nisam Ti htio služiti 
i nisam htio biti Tvoj sluga. 

Živio sam kao svoj vlastiti “bog”. 

/da sam sam svoj “bog”/. 

Ja Te nisam ozbiljno uzimao. 

To sad žari kao oganj u mojoj duši. 

Sad se kajem u svojoj duši... 

To je kao smrtna rana, koju 
sad uviđam. 

Molim Te, pomogni mi, da se obratim! 

Jer tako dalje više ne mogu. 

Što je do sad bilo vodi u smrt. 

Sad mi pomogni da živim, 

ja imam trajni i vječni život s Tobom! 

Daruj mi kajanje, učini me boljim, 

Daruj mi novi život! Amen. 

Gospodine, učini me svjetlom, 
koje mnogima svijetli. 

Daj mi jezik jednog učenika, 
da Te mogu pred ljudima ispovijedati. 
Daj mi srce jednog učenika, 
da prelomljenu trsku ne slomim do kraja 
i tinjajući plamičak ne ugasim. 

Daj mi ruke jednog učenika, 

da se prihvatim posla gdje je potreba 

i pomognem gdje me trebaju. 

1 daruj mi zajedništvo s drugima, 
da Ti budeš u našoj sredini 
i da Te mi možemo zajedno slaviti! 


Amen. 




